
্রচ্ছদ-শিল্পী 
রবীন দত 


চার টাকা! 


শুনেছি একদিন চাদের দেহ ঘিরে 
ছিল হাওয়ার আবর্ত। 
তখন ছিল তার রঙের শিল্প, 
ছিল সুরের মন্ত্র 
ছিল সে নিত্যনবীন। 
দিনে দিনে উদাসী কেন ঘুচিয়ে দিল 
আপন লীলার প্রবাহ। 
কেন ক্লান্ত হোলো সে আপনার মাধুর্ধকে নিয়ে। 
আজ শুধু তার মধ্যে আছে 
আলোছাক়্ার মৈত্রীবিহীন দ্বন্দ 
ফোটে না ফুল 
বছে না কলমুখরা নির্ঝরিণী ॥ 


_ রবীন্দ্রনাথ ঠাকুর 


নিবেদন 


চাদে যাবেন যারা’ প্রকাশের মুহূর্তে সকলের আগে ক্বৃতজ্ঞতা জানাই 
সাপ্তাহিক বন্থমতী'র সম্পাদিকা শ্রীমতী জয়ন্তী সেনকে এবং এই সাপ্তাহিকের 
সহকারী সম্পাদক প্রীদুর্গাদাস সরকার ও গ্রীদিলীপ চক্রবর্তীকে। 

প্রধানতঃ শ্রীদিলীপ চক্রবর্তীর অনুপ্রেরণায় ‘সাপ্তাহিক বন্থুমতী'তে বিজ্ঞান 
নিয়ে লিখতে স্থরু করি এবং এই ‘চাদে যাবেন ধারা” সবটুকু অংশই উল্লিখিত 
পত্রিকায় প্রকাশিত হয়। 

চাদ-অভিযান-সম্পর্কিত প্রায় যাবতীয় তথ্যই এ-গ্রন্থে সন্নিবিষ্ট করা হল) 
এবং পরিশিষ্টে দেওয়া হল মহাকাশ-অভিযানের যে তালিকাটি, আশা করি, 
রসিকদের ত!’ কাজে লাগবে। 

চাদ-সম্পর্কিত তথ্যাদি ও ছবি পাঠিয়ে আমাকে কুতজ্ঞতাপাশে আবদ্ধ 
করেছেন শ্রদ্ধেয় শ্রীতূষণচন্দ্র দাস এবং কলকাতার সোভিয়েত ও মাক্কিন 
হিন্‌ফরমেশন্‌ সাভিন’। এই প্রসঙ্গে বিশেষভাবে স্মরণ করি মার্কিন 
হিন্‌ফরমেশন সাভিম’-এর প্রীদ্েবত্রত রায়চৌধুরী, প্রীশিবপদ সেন ও প্রীঅমিয় 
বন্দ্যোপাধ্যায়ের সহায়তার কথা এবং সোভিয়েত সা্ভিস-এর শ্রীসিদ্ধেশ্বর ' 


সেনের সহযোগিতার কথা । 
বুদ্ধদেব ভট্টাচার্য 


শ্রীশক্তিপদ রাজগুরু 


রি - পল = = 
দা, 
বাপু নু] 


নেইল এ. আৰ্মস্টরং (মাঝে ), কর্ণেল এডুইন. ই. আলডরিন (বামে ) 
লে. কর্ণেল মাইকেল কলিনস (ডানে )--১৯৬৯ সালের জুলাই মাসে 
এই তিনজন টাদে নামবেন। 


টিসি রসালো ক্র মে 


টাদের কাছ থেকে পৃথিবীর দৃশ্য 
( ম্যাপেলো-৮ থেকে গৃহীত ) 


টাদ-অভিযাত্রী রকেট আযপেলে_-১১ 


প্রথম ও একমাত্র মহিলা মহাকাশচারী 
ভ্যালেন্টিনা তেরেশকোভা 


' চাদে যাবেন ধার! 
॥ এক ॥ 

এ্যাডভান্স বুকিং “অফিসিত্যালি” এখনও ঠিক সুরু হয় নি; 
কিন্ত লাইন এরই মধ্যে পড়ে গেছে। এরই মধ্যে উৎসাহীদের কেউ 
কেউ শুধোচ্ছেন, আর দেরি কত? চাদ-পর্যটন কবে স্থরু হবে? 

উদ্যোক্তারা বলছেন, সুরু হল বলে। আর কয়েকটা দিন 
ধৈর্য ধরুন শুধু। তার পরেই মহাকাশযানে চেপে মহানন্দে টাদে 
পাড়ি দেবেন। 

এদিকে টাদের পরিবেশ নিয়ে জল্পনা-কল্পনা সুরু হয়েছে। 
অনেকেই প্রশ্ন তুলেছেন, সে দেশের বিচিত্র পারিপার্থিকের সঙ্গে 
মানুষ নিজেকে ঠিক খাপ খাইয়ে নিতে পারবে তো? জল-বাতাস 
নেই সেখানে ; গাছপালা নেই। দিনে সেখানে প্রচণ্ড গরম ; 
আর রাত্রে মারাত্মক শীত। এমন দেশে বাঁচতে পারবে তো 
মানুষ ? এ ছাড়া চাদের স্বল্প মাধ্যাকর্ষণশক্তি কী ধরণের প্রতিক্রিয়া 
সুষ্টি করবে তার দেহে? টাদে গিয়ে কেমন করে চলাফেরা করবে 
সে? ঘুমোবে কেমন করে? দেখবে কতটুকু? খাবে কী ?£_এবং 
এ সব কিছুর চেয়েও বড় কথা, পৃথিবীর মতো বায়ুমণ্ডল নেই চাদে। 
অতএব, কে সেখানে মানুষকে কস্মিক রশ্মির আক্রমণ থেকে রক্ষা 
করবে? আর রক্ষা যদি কোনমতে সে পায়ও, তোঁ সেখানে গিয়ে 


তার মানসিক অবস্থাটা কেমনতরো হবে ? 
এই ধরণের হাজার প্রশ্ন আজকের টাদে-পাওয়া মানুষদের 


চাদ_-১ 


ভাবিয়ে তুলেছে । তাই বাধ্য হয়েই তারা ধরন দিচ্ছেন মুশকিল- 
আসান বিজ্ঞানীদের কাছে। 

বিজ্ঞানীরা বলছেন, কোনো চিন্তা নেই। সব সমস্তারই সমাধান 
হল বলে। কারণ, অভয়মন্ত্র জানা আছে আমাদের ৷ 

আমরা বলি, ভাল কথ! মন্ত্রগুলোর ভাষ্য রচনা কর! যাক তবে । 
দেখা যাক্‌, সত্যি এদের মধ্যে কোন তাৎপর্য আছে কি না। 

টাদে বসবাসের কথা বলতে গিয়ে বিজ্ঞানীরা প্রথমেই 
“সাবমেরিন-এর দোহাই দেন। বলেন, দীর্ঘকাল ধরে জলের 
তলায় থাকবার সময় “সাবমেরিন'-এর বাসিন্দারা যেমন, চন্দ্রের 
অভিযাত্রীরাও অনেকটা! ঠিক তেমনি মনস্তাত্বিক ও সামাজিক সমস্যার 
সম্মুখীন হবে। তাই চন্দ্রের জীবনযাত্রা সাবমেরিন-যাত্রীদের 
মতোই অতি সুক্ষ পরিকল্পনামাফিক চলা উচিত। কখন কাজ 
করব, ঘুমোব কখন, কখনই-বা বিশ্রাম করব,_এই 'সব কিছুর ছক 
পৃথিবীর সঙ্গে যতদূর সম্ভব সঙ্গতি রেখে রচনা করা উচিত। যদিও 
চন্দ্রের এক-একটি দিন আমাদের পৃথিবীর ১৪টি করে দিন-রাত্রির 
সমান এবং তার রাত্রির দৈর্ঘ্যও ঠিক একই রকম, তাই বলে ভুলে 
গেলে চলবে না যে, আমরা পৃথিবীর অধিবাসী । পৃথিবীর মাপে 
১৪টি দিন রাত্রি একনাগাড়ে যেমন আমরা ঘুমোতে পারি না, ঠিক 
তেমনি এ পরিমাণ দীর্ঘ সময় জুড়ে একটানা কাজ করতেও আমরা 
অনভ্যত্ত। কুম্ভকৰ্ণ আমাদের মধ্যে একজনই ছিলেন এবং রামায়ণের 
যুগ থেকে বাকী সকলেই এক-একটি করে দিন-রাত্রিকে ২৪ ঘণ্টার 
মাপে দেখে আসছেন। অতএব, টাদে গিয়েও মানুষের এই 
সাবেকী অভ্যেসটাকেই কাজে লাগাতে হবে । ওখানকার এক- 
একটি দিনকে চৌদ্দটি করে দিন এবং চৌদ্দটি করে রাত্রিতে বিভক্ত 
করে নিয়ে জীবনযাত্রা চালাতে হবে। অনুরূপভাবে চাদের এক- 


ডঃ 


৬ 


একটি রাত্রিকেও ভাগ করে না নিয়ে উপায় নেই। অতএব 
দেখছি, দের দেশে গিয়ে ওখানকার হিসেবে কেউ যদি একদিন 
থাকেন তো আমাদের পৃথিবীর হিসেবে ২৮ দিন পেরিয়ে যাবে 
বিজ্ঞানীরা বলছেন, তা” যাক। চাদের দিন-রাত্রিকে নিয়ে 
ভাবনার কিছু নেই; আসল ভাবনা কসমিক রশ্মিকে নিয়ে। 
এই রশ্মি টাদযাত্রীদের আবাসস্থল এবং স্পেস্থ্যট-এর মারাত্মক 
ক্ষতি করতে পারে। দেখতে দেখতে সর্বনাশের ফাদ পাততে পারে 
সে সব জায়গায় । অবশ্য সন্দেহ নেই যে, আবাসস্থলের দেওয়াল - 
এবং স্পেসম্থ্যটে মিলে কমসিক রশ্মির বেশ খানিকটা 
শোষণ “করে নেবে; কিন্তু তবু প্রশ্ন থেকে যায়, এসব 
আবরণের সঙ্গে সংঘর্ষের ফলে রশ্মি যে পারমাণবিক প্রতিক্রিয়ার 
সৃষ্টি করবে, তা থেকে টাদ-পর্যটকরা পরিত্রাণ পাবেন কি? 
বিজ্ঞানীদের ধারণা, পরিত্রাণ হয়তো না-ও পেতে পারেন। কসমিক 
রশ্মির দৌলতে মানুষের কোষগ্রন্থির ক্ষতিটা অপূরণীয় হতে পারে। 
তবে এ নিয়ে স্থির কোন সিদ্ধান্ত এখনও অবধি কেউ করেন নি। 


সবাই গবেষণার ফলাফলের দিকে তাকিয়ে আছেন। 
এদিকে অন্য এক সমস্তা দেখা দিয়েছে ূর্ধদেহের বিস্ফোরণকে 


নিয়ে। অনেকেই আশঙ্কা করছেন, এই বিস্ফোরণের সময় চন্্রপৃষ্ঠে 


তাপরশ্মি বিকিরণের মাত্রা হয়তো ১০,০০০ গুণ বেড়ে যাবে। 
অতএব তখন াদের গুহায়-গহ্বরে বা বিশেষ ধরণে নিগ্সিত অন্য 
কোনস্থানে আশ্রয় নেওয়া ছাড়া উপায় নেই। কিন্ত প্রশ্ন, প্রয়োজন 
হলেই এমন কোন আশ্রয়ের ব্যবস্থা টাদ-যাত্রীরা করতে পারবেন 
কি? বিজ্ঞানীরা বলছেন, হ্যা, পারবেন! বিশেষ আবরণযুক্ত 
আবাদগৃহ নির্মাণ করে এ সমস্তারও সমাধান করা যাবে। কিন্ত 
চলাফেরার কী হবে? টাদে হাটবার সময় পৃথিবীর তুলনায় অনেক 


৩ 


বেশি অস্থুবিধা হবার কথা । শুনতে ধাঁধার মতো মনে হয় যদিও, 
যদিও চাদের মাধ্যাকর্ষণ পৃথিবীর ৬ ভাগের ১ ভাগ মাত্র, তবু 
সেখানে চলবার সময় পৃথিবীর তুলনায় অনেক বেশি শক্তি প্রয়োগ 
করতে হবে। বিজ্ঞানীরা বলছেন, এ-সমস্তারও সমাধান হতে 
পারে, টাদে গিয়ে কেউ যদি লাফিয়ে লাফিয়ে চলেন এবং যদি সেই 
সঙ্গে দৌড়ন। লাফিয়ে চললে এবং দৌড়লেই টাদের স্বল্প 
মাধ্যাকর্ষণ-শক্তির সদ্ব্যবহার করতে পারবেন তিনি ; এবং সেই সঙ্গে 
* তার মাংসপেশীর শক্তিকেও কাজে লাগাতে পারবেন। 
এদিকে বিজ্ঞানীরা বলছেন, চাদের এই মাধ্যাকর্ষণ বিশেষ কোন 
সমস্তাই নয়। আকাশ-পরিক্রমায় বেরিয়ে শুহ্য-মাধ্যাকর্ষণে যে 
অসুবিধা ভোগ করেন অভিযাত্রীরা, তার তুলনায় পৃথিবীর ৬ ভাগের 
১ ভাগ মাধ্যাকর্ষণশক্তিসম্পন্ন চাদে ওঁরা ঢের বেশি স্বাচ্ছন্দ্য ভোগ 
করবেন। এমন কি পৃথিবীর তুলনায় অনেক আরামে ওখানে 
ঘুমোতে পারবেন গুরা। পৃথিবীর শয্যায় একজন ঘুমন্ত মানুষকে 
প্রতি রাত্রে প্রায় ১৫ বার নড়তে-চড়তে হয়। এই নড়াচড়া বা 
পাঁশ-ফেরার কাজটা নিজের সম্পূর্ণ অজ্ঞাতসারেই করে সে; কিন্ত 
করে নিজেরই মঙ্গলের জন্তে। এরই ফলে রক্ত ঠিকভাবে সমগ্র 
দেহে চলাচল করার স্থযোগ পায়; দেহের কোন বিশেষ অংশ রক্ত- 
সঞ্চালনের আওতা! থেকে বেশিক্ষণ দূরে থাকে না। কিন্তু চাদের 
দেশে ঘুমন্ত অবস্থায় এই ধরণের নড়া-চড়ার প্রয়োজন প্রায় নেই 
বললেই হয়। কারণ, সেখানে মাধ্যাকর্ণ কম বলে দেহ যাতে 
শায়িত থাকবে, তা” থেকে চাপ স্থষ্টি হবে অপেক্ষাকৃত অল্প। ফলে 
ঘুমের ঘোরে অক্গপ্রত্যঙ্গকে যখন-তখন নাড়াচাড়া করার প্রয়োজন 
হবে না এবং ঘুমোন যাবে পরম নিশ্চিন্তে। 
এদিকে স্পুটনিকে করে পৃথিবী-প্রদক্ষিণ করতে গিয়ে আমেরিকা 

এবং সোভিয়েট রাশিয়ার মহাকাশচারীরা বিশেষ কয়েকটি শারীরিক 
প্রতিক্রিয়ার কথা জানিয়েছেন । ওঁরা বলেছেন, প্রদক্ষিণের সময় 
রক্তের চাপ কমে যায় ; হৃৎপিণ্ডের স্পন্দন চলে ধীর তালে । 

সন্দেহ নেই, মাধ্যাকর্ষণের হের-ফেরই হল এগুলোর মূল 
কারণ; এবং চন্দ্রের মাধ্যাকর্ষণও কম বলে ওখানে যারা যাবেন, 
রক্তের চাপ স্বভাবতই তাদের কমে আসবে , তাদের হৃৎপিগুও 
চলবে ধীর ও মন্থর গতিতে । ফলে, অনেক কম পরিশ্রমেই হৃৎপিণ্ড 
দেহের রক্ত-সঞ্চালনের কাজটা বেশ সুষ্ঠুভাবে চালিয়ে দেবে। 

এরপর আসছে আলো-আধারের প্রসঙ্গ ; চাদে গিয়ে মানুষ 
দেখবে কী এবং কতটুকু, সে সব কথা। এদের জবাব দিতে গিয়ে 
বিজ্ঞানীরা বলছেন, টাদের দিনে ও রাত্রিতে পৃথিবীর তুলনায় বেশি 
আলোর সন্ধান পাওয়া যাবে । অবশ্য সেখানে গিয়ে অদ্ভূত কিছু 
অভিজ্ঞতা হবে মানুষের । সে দেশে বায়ু নেই বলে সবাই দেখবে, 
আলো ও আধারের পার্থক্যটা বড় বেশি প্রকট। চাদ সম্পর্কে 
বিজ্ঞানীদের এই অনুমান এরই মধ্যে অনেকটা সত্য প্রমাণিত 
হয়েছে। তিন জন মাকিন নভশ্চর রোরম্যান, লোভেল ও এ্যাণ্ডাস 
টাদ থেকে ৬০ মাইল দূরে দাড়িয়ে সেদেশের আলো-জাধারের 
পার্থক্য প্রত্যক্ষ করেছেন। এবং এরপর মাত্র ১০ মাইল দূর থেকে 
চাঁদকে প্রত্যক্ষ করেছেন স্ট্যাফোর্ড ও সারনান। 

এ ছাড়া চাদে গিয়ে কখনও সেখানকার পাহাড়-পর্বতের দিকে 
তাকাবে মানুষ । কখনও আবার সে রাজ্যের বৃক্ষ-লতা ও জন- 
প্রাণিহীন মাঠ-ময়দানগুলোকে দেখবে। তার আবাসগৃহের ভেতর 
থেকে দেখবে সে। কখনও দেখবে স্পেস-স্থ্যটটের আড়াল থেকে । 
ফলে, টাদের দেশের আলোর যথাযথ সান্নিধ্য সে হয়তো পাবে না, 
তার আবাসগৃহ বা স্পেস-্থ্যটের স্বচ্ছ আবরণগুলো হয়তো শতকরা 


৫ 


১০ থেকে ১৫ ভাগ আলো শুষে নেবে অথবা প্রতিহত করবে, কিন্তু 
তৰু পৃথিবীর তুলনায় সব কিছুকেই 'অনেক বেশি উজ্জল দেখবে সে; 
এবং সে ওজ্জন্য হবে পৃথিবীর সবচেয়ে আলোকোভ্তাসিত দিনের 
চেয়েও শতকরা ২০ ভাগ বেশি । 
চাদের দেশের রাত্রিও হবে বৈচিত্র্যময় । পৃথিবীকে সেখান 
থেকে স্পষ্ট চোখে পড়বে । অভিযাত্রীরা দেখবে, খানিকটা দূরেই 
বিরাট এক চাদ আলোয় আলোয় ঝলমল করছে। সে আলোর 
পরিমাণ কতটুকু? বিজ্ঞানীরা বলছেন, পৃথিবীর পূর্নিমা রাত্রিতে 
“চাদের কাছ থেকে যে আলো আমরা পাই, তার ঠিক ৮০ গুণ। 
অর্থাৎ সে আলোতে চাঁদে বসে স্বচ্ছন্দেই পড়াশুনা করা যাবে । 
এমন কি পৃথিবীকে নতুন এক টাদ হিসেবে কল্পনা করে নিয়ে কেউ 
যদি কবিতা লিখতে চান তো তাতেও বাধা নেই । লিখুন যত খুশি 
কবিতা । অথবা লিখুন চাদের রিপোর্ট। কিন্তু একটি কথা, 
রিপোর্ট” লিখতে বসে সত্যকে এড়িয়ে যাবেন না যেন। মনে 
রাখবেন, চাদে আলোর যে রঙ, দেখবেন আপনি, তা? তা*র প্রকৃত 
রঙেরই খুব কাছাকাছি। কারণ পৃথিবীর মতো বায়ুমণ্ডল নেই সে 
দেশে; এবং নেই বলেই আলো একদিকে যেমন সেখানে বিক্ষিপ্ত 
হয় না, অপরদিকে তেমনি শোষণের কবল থেকেও রক্ষা পায়। 
কিন্তু এসব কিছুই হল জল্পনা-কল্পনা; আদার ব্যাপারী হয়ে 
হয়ে জাহাজের খবর নেবার প্রয়াস । এদিকে ট্রেনে বসবার জায়গা 
পাইনে, বাসে কোন রকমে একটু ঝুলে থাকতে পারলে নিজেকে 
ভাগ্যবান মনে করি। ওদিকে বেহায়া সেজে খবর রাখতে যাই 
চাদের টাইম-টেবল্‌-এর। নির্লজ্জের মতো প্রশ্ন করি, চাদের গাড়ি 
কবে ছাড়বে? কবে সুরু হবে এযাড ভান্স, বুকিং? প্রশ্ন শুনে 
তারিফ করেন অনেকেই । কিন্ত কদাচিৎ কেউ কেউ বাধাও দেন। 


৬ 


বলেন, তোমার পৃথিবীর অর্ধেকেরও বেশি লোক এখনও ছু'বেলা 
পেট পুরে খেতে পায় না যে! বাছুড়ের মত কসরৎ দেখাতে 
দেখাতে এখনও যে ওর! ট্রামে-বাসে ঝুলে থাকে । এমন দিনে 
কোটি কোটি টাকার স্পেস-ভেহিকল্‌-এ চেপে চাদে যাবার সুখন্বপ্ন 
দেখতে তোমার লজ্জা করে না? সেখানে গিয়ে পৃথিবীর লক্ষ লক্ষ 
ক্ষুধার্ত ও অসহায় মানুষের কোন্‌ উপকারটা করবে তুমি? 


॥ দুই ॥ 


বাইরে বেড়াতে যাই যখন ট্যুরিস্ট, প্যাম্প্‌লেট* না হলে তখন 
চলে না। এদিকে চাদের সম্ভাব্য ট্যুরিস্ট রাও প্যাম্প্‌লেট সংগ্রহে 
ব্স্ত। উপগ্রহটির কোথায় কি আছে, তা’ জানবার জন্যে অনেক 
আগে থাকতেই ওরা বদ্ধপরিকর। কিন্ত এতকাল অজস্র চেষ্ট। 
সত্বেও সে দেশের ট্যুরিস্ট, প্যাম্প্‌লেট”এর দ্বিতীয় খণ্ড প্রকাশিত 
হয় নি। কারণ, দেশটির অর্ধেক অংশ পৃথিবীর দৃষ্টিপথ থেকে 
চিরকালের মতো অবগুগ্ঠিত ছিল। সম্প্রতি সেই অবগুণ্ঠন ঘুচে 
গেছে। সোভিয়েত-পরিচালিত তৃতীয় “স্পেস রকেট” এবং তারপর 
আকাশযাত্রী আরও কয়েকটি রকেটের সাহায্যে চাদের আড়াল- 
করা দিকটির ছবি তোল! সম্ভব হয়েছে । ফলে পাওয়া গেছে এমন 
সব নতুন খবর, চাদযাত্রীদের কাছে যেগুলোর প্রত্যেকটি মহা- 
মূল্যবান । ক 
অবশ্য সন্দেহ নেই যে, চাদ সম্বন্ধে ছুরতিক্রম্য একটা 
কৌতূহল আতগ্িকাল থেকেই মানব-সমাজে চালু ছিল। জ্যোৎস্সী- 
রাতে টাদের দিকে তাকিয়ে অনেকেই ভাবত, এক বুড়ি বসে বসে 
সুভো কাটে ওখানে ৷ তারপর গ্যালিলিওর ( ১৫৬৪-১৬৪২ ) আমল 
থেকে প্রাচীন ধারণাগুলো বদলাতে লাগল । দূরবীক্ষণ যন্ত্র দিয়ে 
টাদের পৃষ্ঠদেশ ব্যাপকভাবে পরীক্ষার আয়োজন হল। দেখা গেল, 
বুড়ি থাকে না সে দেশে । সেখানকার গুহা-গহবর ও পর্বত-সমাকীর্ণ 


অঞ্চলগুলো৷ জীবনধারণের পক্ষে সম্পূর্ণ অনুপযোগী । কিন্তু তবু: 


অনেকেই প্রশ্ন তুললেন, চাদের একটি দিক তো আমরা দেখতে 

পাই নি; সেখানে কী থাকে? বুড়ি না থাকুক, তার কোনে! 
নাঁতি-নাতনী অথবা জীব না থাকুক, কোনো লতাগুল্ম সেখানে 
থাকে কি? 

গ্যালিলিওর তিরোধানের পর দেখতে দেখতে ৩০০ বছর 
পেরিয়ে গেল। শত-সহজ্র জিজ্ঞান্থ চোখ দূরবীক্ষণের ভিতর দিয়ে 
দের দিকে তাকাল। কিন্তু এসব প্রশ্নের কোনে! জবাব পাওয়া 
গেল না। এদিকে কৌতূহল বেড়ে চলল দিনের পর দিন। 
জ্যোতিবিজ্ঞানীরা, হিসেব কষে বললেন, পৃথিবী থেকে মাত্র ৫ লক্ষ 
কিলোমিটার দূরে থাকে এই টাদ। সৌরজগতের আর কোনো 
প্রতিবেশী আমাদের এত কাছে নেই। এমন কি নিকটতম গ্রহ 
মঙ্গল বা শুক্রও এর তুলনায় শত শত গুণ বেশি দূরে। অতএব 
এই ঘবরের-কাছের উপগ্রহটির রহস্য ভেদ করতে না পারলে ঘরের 
লোকদের কাছে আর মান থাকছে না। 

তাই মান রাখবার খাতিরে জোরাল কৈফিয়ৎ দিলেন অনেকেই । 
বললেন, টাদ নিজে অক্ষরেখার ওপর একবার আবর্তন করতে 
যতটুকু সময় নেয়, একবার করে পৃথিবী-প্রদক্ষিণ করতেও সময় 
নেয় ঠিক ততটুকু। ফলে টাদের একটি পিঠ পৃথিবী থেকে কোন- 
কালেই দৃষ্টিগোচর হয় না। একবার পৃথিবী-পরিক্রমা করতে যে 
প্রায় ২৭ দিন সময় লাগে তাঁর, সে সময়ের বিশেষ কোনো মুহুর্তেও 
অদৃশ্য অংশখানিকে সে আমাদের কাছে দৃশ্য করে না। ফলে 
এতকাল ধরে টাদ সম্বন্ধে আমাদের গবেষণা শুধুমাত্র তার অর্ধেকটা 
অংশের ওপর সীমাবদ্ধ ছিল। আমরা জেনে এসেছি, চাদের যে 
ধুসর ও কালো দাগগুলো চোখে পড়ে, ওরা হল “সাগর; । 
সাগর নামেই। আসলে জলের চিহমাত্র ওখানে নেই। 
ওখানকার ধুসর ও কালো দাগগুলো হল পর্বত-পরিবেষ্টিত নিচু 

সমতলভূমি । এ ছাড়া টাদের দৃশ্য-দিকটির এক বিরাট অংশ 
ছোট-বড় অসংখ্য পর্বতে সমাচ্ছন্ন। জ্যোতিধিজ্ঞানীদের মতে, 
নোট ৩০১০০০টি পর্বত আছে ওখানে । 

পর্বতগুলোর বৈশিষ্ট্য এই যে, ওরা এবড়ো-খেবড়ো নয় মোটেই 
বরং বেশ মস্থণ ও গোলাকার । দেখতে ওরা যেন অনেকটা 
পৃথিবীর আগ্নেয়গিরির জালামুখের মতো । ' 

এ ছাড়া চাদে আছে বহু গিরিসংকট । এরা শত শত মিটার 
প্রশস্ত ও গভীর। আজ অবধি সেখানে পাচ শতেরও বেশি 
গিরিসংকটের সন্ধান পাওয়া গেছে। এই জন্ধানের কাজে 
“রেডিও-টেলিস-কোপ'-এর সাহায্য নিয়েছেন বিজ্ঞানীরা। আর 
আমরাও জানতে পেরেছি চাদের পৃষ্ঠদেশ সম্পর্কে বহু নতুন খবর । 
জেনেছি, চাদের দেশে তাপ-বিকিরণ হয় কতটুকু ; সূর্যের কাছে 
ধার-করা আলোকের তারতম্য-হেতু সেই বিকিরণের কতটুকু হাস- 
বৃদ্ধি হয়; এবং এর চেয়েও বড় কথা, আমরা জেনেছি, টাদের পৃষ্টে 
তাপাংক কখন কতদূর ওঠে। 

চাদের তাপ-বিকিরণের সবচেয়ে উল্লেখযোগ্য বৈশিষ্ট্য হল, 
পৃষ্ঠদেশ থেকে বিকিরণ সুরু হয় না তার; সুরু হয় অপেক্ষাকৃত 
গভীর কয়েকটি স্তর থেকে । 

অবশ্য চাদের সম্ভাব্য অভিযাত্রীরা এই সব খবর পেয়ে মোটেই 
উল্লসিত নন। ওরা বলছেন, এই খবরগুলোকে টাদের ট্যুরিস্ট, 
প্যাম্পলেট-এর প্রথম খণ্ডের পরিশিষ্টে জুড়ে দিও তোমরা । 
আর আমাদের দিও দ্বিতীয় খণ্ডের খবর; টাদের অপর 
পিঠে কি আছে, সম্ভব হলে তা আমাদের জানিয়ে দিও । 
কারণ, উপগ্রহটিতে ভ্রমণের সময় সে খবরগুলোই বেশি কাজে 
লাগবে । 

বিজ্ঞানীরা এবার উঠে-পড়ে লাগলেন। কৃত্রিম উপগ্রহ 
পাঠালেন ষাদের আড়াল-করা পিঠের ছবি তোলা হবে বলে। 
ছবি উঠলও। সোভিয়েত বিজ্ঞানীদের প্রচেষ্টায় টাদ-বরাবর 
উৎক্ষিপ্ত হল স্পেস রকেট ৷ ইণ্টারপ্ল্যানেটারি স্টেশান’ স্বয়ংক্রিয় 
পদ্ধতিতে টাদের অবগুষ্ঠিত দিকটির ছবি তুলল। এই সব ছবি 
বিশ্লেষণ করে আমাদের চিরপরিচিত উপগ্রহটির উদ্ভব, আকৃতি ও 
প্রকৃতি সম্বন্ধে জানা গেল অনেক নতুন তথ্য । 

এর আগে টাদের আড়াল-করা দিকটি সম্বন্ধে বু আজগুবি 
কপ্পনা অনেকের মনেই উকি দিত। অনেকেই বলতেন, জল আছে 
সেখানে; বায়ু আছে ; এবং এমন কি জীবনও আছে। অনেকে 
আবার বলতেন, টাদ দেখতে অনেকটা নাশপাতির মতো। পৃথিবীর 
বিপরীত দিকে তার যে অংশটি আছে, তা” সামনের দিকে কিছুটা 
সন্প্রসারিত। 

স্বয়ংক্রিয় স্পেস-রকেট” ও ‘ইণ্টার-প্র্যানেটারী স্টেশান’ থেকে 
তোলা ছবিগুলোর সাহায্যে এইসব ভুল ধারণা দূর হল। জানা 
গেল, টাদের আড়াল-করা দিকটি আকারে-প্রকারে অনেকটা! 
দৃশ্য দিকটিরই অনুরূপ । অভাবনীয় কিছু নেই সেখানে। 
অত্যাশ্চর্য এমন কিছু নেই, যা’ আজগুবি সিদ্ধাপ্তিকারদের উৎসাহিত 
করতে পারে। তবে অদৃশ্য দিকটির সবচেয়ে বড় বৈশিষ্ট্য হল, দৃশ্য 
দিকটির তুলনায় সেখানে গুহা-গহবরের সংখ্যা অপেক্ষাকৃত অল্প। 
উত্তর-দক্ষিণ দিক বরাবর একটিমাত্র যে পর্বতশ্রেণী সেখানে রয়েছে, 
দৈর্ঘ্যে তা" ২,০০০ কিলোমিটার । আর সেখানকার সবচেয়ে বড় 
গহ্বরটির ব্যাস হল ৩০০ কিলোমিটার ৷ সোভিয়েত বিজ্ঞানীরা এই 
গহ্বরটির নাম দিয়েছেন ‘মস্কো সী’। এ ছাড়া সেখানকার অন্যান্য 
গহ্বরগুলোর অধিকাংশেরই নামকরণ করা হয়েছে শ্রেষ্ঠ মনীষীদের, 

সমতলভূমি। এ ছাড়া টাদের দৃশ্ত-দিকটির এক বিরাট অংশ 
ছোট-বড় অসংখ্য পর্বতে সমাচ্ছন্ন। জ্যোতিধিজ্ঞানীদের মতে, 
নোট ৩০,০০০টি পর্বত আছে ওখানে । 

পর্বতগুলোর বৈশিষ্ট্য এই যে, ওরা এবড়ো-খেবড়ো নয় মোটেই; 
বরং বেশ মন্থণ ও গোলাকার। দেখতে ওরা যেন অনেকটা 
পৃথিবীর আগ্নেয়গিরির জালামুখের মতো। ' 

এ ছাড়া চাদে আছে বহু গিরিসংকট। এরা শত শত মিটার 
প্রশস্ত ও গভীর। আজ অবধি সেখানে পাচ শতেরও বেশি 
গিরিসংকটের সন্ধান পাওয়া গেছে। এই সন্ধানের কাজে 
“রেডিও-টেলিস-কোপ'-এর সাহায্য নিয়েছেন বিজ্ঞানীরা । আর 
আমরাও জানতে পেরেছি চাদের পুষ্ঠদেশ সম্পর্কে বহু নতুন খবর। 
জেনেছি, চাদের দেশে তাপ-বিকিরণ হয় কতটুকু; সূর্যের কাছে 
ধার-করা আলোকের তারতম্য-হেতু সেই বিকিরণের কতটুকু হ্রাস- 
বৃদ্ধি হয়; এবং এর চেয়েও বড় কথা, আমরা জেনেছি, চাদের পৃষ্টে 
তাপাংক কখন কতদূর ওঠে। 

চাদের তাপ-বিকিরণের সবচেয়ে উল্লেখযোগ্য বৈশিষ্ট্য হল, 
ৃষ্ঠদেশ থেকে বিকিরণ স্থুরু হয় না তার; সুরু হয় অপেক্ষাকৃত 
গভীর কয়েকটি স্তর থেকে । 

অবশ্য চাদের সম্ভাব্য অভিযাত্রীরা এই সব খবর পেয়ে মোটেই 
উল্লসিত নন। ওরা বলছেন, এই খবরগুলোকে টাঁদের ট্যুরিস্ট, 
প্যাম্পলেট-এর প্রথম খণ্ডের পরিশিষ্টে জুড়ে দিও তোমরা । 
আর আমাদের দিও দ্বিতীয় খণ্ডের খবর; টাদের অপর 
পিঠে কি আছে, সম্ভব হলে তা আমাদের জানিয়ে দিও । 
কারণ, উপগ্রহটিতে ভ্রমণের সময় সে খবরগুলোই বেশি কাজে 
লাগবে। 

বিজ্ঞানীরা এবার উঠে-পড়ে লাগলেন। কৃত্রিম উপগ্রহ 
পাঠালেন টাঁদের আড়াল-করা পিঠের ছবি তোলা হবে বলে। 
ছবি উঠলও। সোভিয়েত বিজ্ঞানীদের প্রচেষ্টায় টাদ-বরাবর 
উৎক্ষিপ্ত হল স্পেস রকেট । ইইণ্টারপ্্যানেটারি স্টেশান" স্বয়ংক্রিয় 
পদ্ধতিতে টাদের অবগুষ্ঠিত দিকটির ছবি তুলল। এই সব ছবি' 
বিশ্লেষণ করে আমাদের চিরপরিচিত উপগ্রহটির উদ্ভব, আকৃতি ও 
প্রকৃতি সম্বন্ধে জানা গেল অনেক নতুন তথ্য । 

এর আগে টাদের আড়াল-করা দিকটি সম্বন্ধে বু আজগুবি 
কপ্পনা অনেকের মনেই উকি দিত। অনেকেই বলতেন, জল আছে 
সেখানে; বায়ু আছে; এবং এমন কি জীবনও আছে। অনেকে 
আবার বলতেন, টাদ দেখতে অনেকটা নাশপাতির মতো । পৃথিবীর' 
বিপরীত দিকে তার যে অংশটি আছে, তা” সামনের দিকে কিছুটা, 
সম্প্রসারিত । 

স্বয়ংক্রিয় “স্পেস-রকেট” ও ‘ইণ্টার-প্র্যানেটারী স্টেশান’ থেকে 
তোল! ছবিগুলোর সাহায্যে এইসব ভুল ধারণা দূর হল। জানা 
গেল, টাদের আড়াল-করা দিকটি আকারে-প্রকারে অনেকটা 
দৃশ্য দিকটিরই অনুরূপ । অভাবনীয় কিছু নেই সেখানে। 
অত্যাশ্চর্য এমন কিছু নেই, যা’ আজগুবি সিদ্ধান্তকারদের উৎসাহিত 
করতে পারে। তবে অদৃশ্য দিকটির সবচেয়ে বড় বৈশিষ্ট্য হল, দৃশ্য 
দিকটির তুলনায় সেখানে গুহা-গহবরের সংখ্যা অপেক্ষাকৃত অল্প। 
 উত্তর-দক্ষিণ দিক বরাবর একটিমাত্র যে পর্বতশ্রেণী সেখানে রয়েছে, 
দৈর্ঘ্যে তা’ ২,০০০ কিলোমিটার । আর সেখানকার সবচেয়ে বড় 
গহ্বরটির ব্যাস হল ৩০০ কিলোমিটার ৷ সোভিয়েত বিজ্ঞানীরা, এই 
গহ্বরটির নাম দিয়েছেন ‘মস্কো সী'। এ ছাড়া সেখানকার অন্যান্য 
গহবরগুলোর অধিকাংশেরই নামকরণ করা হয়েছে শ্রেষ্ঠ মনীষীদের 

নামে। মনীষীদের মধ্যে মেগ্ডেলিভ, টিসিয়লভক্ষি ও জোলিও কুরীর 
মতো বিজ্ঞানীরা যেমন রয়েছেন, তেমনি আবার রয়েছেন জুলে- 
ভার্ণের মতো রহস্ত-কাহিনীকার । 

তবে মনীষীদের কথা থাক এখন। এখন বরং ফিরে আসা 
যাক টাদের অদৃশ্য দিকের ছবিগুলোর প্রসঙ্গে । ছবিগুলো! বিশ্লেষণ 
করে সামান্য কম বেশি প্রতিফলন-শক্তিবিশিষ্ট কতকগুলো অঞ্চলের 
সাক্ষাৎ পাওয়া গেল। আর দেখা গেল, সর্ষের সবচেয়ে কাছে 
থাকে চাদের যে দিকটি, পুঙ্খানুপুঙ্থরূপে তার ছবি তোলা সম্ভব হয় 
নি। কারণ, ছায়ার অস্তিত্ব সে রাজ্যে নেই বললেই চলে । তাই 
এখন চেষ্টা চলছে অনুকুল আলোক-ব্যবস্থার মধ্যে আরও ভাল ছবি 
তোলবার। 

সন্দেহ নেই, এ চেষ্টা ভবিষ্যতে আরও সাফল্যমণ্ডিত হবে ; এবং 
তখন চাদের উদ্ভব ও বিবর্তন সম্বন্ধে যেমন, তার গহ্বরগুলোর 
স্থষ্টি-রহস্ত সম্বন্ধেও তেমনি অনেক অজানা তথ্য আবিষ্কৃত হবে । 

চাদের গহ্বর নিয়ে বিচিত্র সব ধারণা কিছুদিন আগেও চালু 
ছিল। অনেকেই বিশ্বাস করতেন, বড় বড় সব উক্কাখণ্ডের সঙ্গে 
চাদের সংঘর্ষের ফলেই ওগুলো! স্থষ্টি হয়েছে। কিন্তু এ ব্যাখ্যা 
আজকের বিজ্ঞানীদের অনেকেই মেনে নিতে নারাজ। কারণ, 
উদ্ধাথণ্ডের সঙ্গে সংঘর্ষের ফলে যদি এঁ গহ্বরগুলোর স্থি হয়ে 
থাকে তবে বলতে হয়, উদ্ধার! নিশ্চয়ই বিভিন্ন কোণ থেকে এসে 
চাদকে আঘাত করেছে ; এবং তবে আঘাতের ফলে স্থষ্ট গহবর- 
গুলোও উপরৃত্তাকার হ'ত। কিন্তু প্রকৃতপক্ষে দেখা যায়, প্রায় 
সবগুলো গহ্বরই বৃত্তাকার। দ্বিতীয়ত এমন কথ! মনে করার 
কোনো সঙ্গত কারণ নেই যে, অতিকায় সব উন্কাপিণ্ড চাদের পিঠে 
এসে অনাদিকাল ধরে আছড়ে পড়েছে । অপরদিকে অতি 

আধুনিক বৈজ্ঞানিক পর্যবেক্ষণের সাহায্যে প্রমাণিত হয়েছে, চাদের: 
একটি গহ্বর থেকে উষ্ণ বাষ্প বেরিয়ে আসছে । এ থেকে অনেকেই 
অনুমান করছেন, আগ্নেয়গিরি-সঞ্জাত উপাদান থেকেই চাদের স্থষ্টি। 
এ ছাড়া পরীক্ষার সাহায্যে প্রমাণিত হয়েছে যে, বৃত্তাকার গহ্বরের 
স্থষ্টি এবং উষ্ণ বাম্পের নিঃসরণ শুধুমাত্র অবক্ষয়মাণ কিছু খনিজ 
পদার্থের অবস্থিতির ফলেই সম্ভব হতে পারে। 

তবে এখনও অবধি এ সম্বন্ধে স্থির কোনো সিদ্ধান্তে বিজ্ঞানীর! 
পৌছন নি। সিদ্ধান্ত যেদিন সর্ববাদিসম্মত হবে, সেদিন হয়তো 
টাদের আড়াল-করা দিকটি সম্বন্ধে আরও অনেক নতুন তথ্য জানা 
যাবে। গ্রহান্তরের সম্ভাব্য অভিযাত্রীরাও চাদের দ্বিতীয় খণ্ড_ 
ট্যুরিস্ট, প্যাম্পলেট্টির প্রথম সংস্করণ বগলদাবা করে আনন্দে- 
উল্লাসে ও বিস্ময়ে-রোমাঞ্চে ক্ষণে ক্ষণে অভিভূত হবার সুযোগ 
লাভ করবেন। 

এদিকে কিছুদিন থেকেই চাদের দেশ সম্পর্কে রহস্তময় সব 
সংবাদ কানে আসছে আমাদের। আমরা ভেবে পাচ্ছি না, 
সংবাদগুলো| পাঠ করে অবিশ্বাসের হাসি হাসবো, না কি বিশ্বাস 
করে দুশ্চিন্তার বোঝাকে আরও বাড়াবে।। তবে সব দিক মিলিয়ে 
দেখে মনে হচ্ছে, টাদের রাজ্যকে কেন্দ্র করে এখনও কয়েক হাজার 
আরব্য-উপন্যাস রচিত হতে পারে; এবং এই শ্রেণীর উপন্যাস যদি 
রচিত হয়, তবে তার প্রথমেই উল্লেখ করতে হবে ডঃ কার্ল-স্যাগান- 
এর নাম। 

ডঃস্তাগান হলেন গ্রহান্তরে জীবের অস্তিত্ব নিয়ে গবেষণা-রত 
একজন বিশ্রুত বিজ্ঞানী। মাকিন যুক্তরাষ্ট্রের সৈম্তবিভাগকে অন্য 
সব গ্রহমণ্ডলের বা উপগ্রহলোকের জীবন সম্পর্কে পরামর্শ দিয়ে 
থাকেন তিনি । 

তিনি ১৯৬২ খুস্টাব্দের ডিসেম্বর মাসে লস্‌ এন্জেল্স-এ 
অনুষ্ঠিত আমেরিকার রকেট সোসাইটির এক সভায় চাঞ্চল্যকর কিছু 
তথ্য পরিবেশন করলেন। তিনি বললেন, বিশ্বত্রহ্মাণ্ডের অন্য 
কোনো গ্রহের বুদ্ধিমান প্রাণীরা এরই মধ্যে হয়তো পৃথিবী-পরিদর্শন 
করেছে। হয়ত এরই মধ্যে ওরা ঘাঁটি স্থাপন করেছে, চাদের 
আড়াল-করা দিকটিতে। 

কথাটা কতখানি বিশ্বাসযোগ্য, তা’ জানি নে। তবে অকুষ্টিত- 
চিত্তে বলতে পারি, এক সময়ে 'রেঞ্জার সিরিজ'কে কেন্দ্র করে 
চাদের রহস্ত বেশ দান! বেঁধে উঠেছিল। অনেকেই লক্ষ্য করেন 

তখন যে, ‘রেঞ্জার সিরিজ*-এর পরীক্ষা চলবার সময় পর পর ছয়টি 
রকেট চাদের পৃষ্ঠদেশকে আঘাত করল, কিন্তু পৃথিবীর উদ্দেশে ওরা 
একটিও ছবি পাঠাল না। 

এদিকে চাদকে লক্ষ্য করে সপ্তম রকেটটি উৎক্ষিপ্ত হল ১৯৬৪ 
খৃস্টাব্দের শ্রীগ্রকালে। এই রকেটটি বিশ্বস্ত বন্ধুর মতো কাজ 
করল। চাঁদের দেশ থেকে পৃথিবীর অভিমুখে ছবি পাঠাল মোট 
৪,৩২০টি। এই ছবিগুলোর একটিতে চাদের কোনো গহ্বরের মধ্যে 
দুটি বৃহদাকার সাদ! পদার্থ দেখা গেল। 

এই সাদা পদার্থগুলোকে নিয়ে গবেষণা চলল পুরোদমে ; এবং 
শেষ অবধি স্থির হল, এরা অদ্ভুত বা অভাবনীয় কিছু নয়; চাঁদের 
দেশের পাহাড-পর্বতেরই অংশ-বিশেষ। 

এই ঘটনার কয়েক মাস পর উৎক্ষিপ্ত হল “রেগ্তার সিরিজ'-এর 
অষ্টম রকেট । এই রকেটটি চাদের দেশের মোট ৭০০০টি ছবি 
উপহার দিল পৃথিবীকে । কিন্তু পৃথিবীর কিছু সংখ্যক অতি-সাবধানী 
মানুষ ছবিগুলোর অধিকাংশই অপ্রকাশিত রাখলেন। মাত্র মুষ্টিমেয় 
কয়েকটি ছবিকে জনসাধারণের মধ্যে প্রদর্শন করলেন ওঁরা ৷ 

কিন্ত কেন করলেন? ফ্রাঙ্ক এড ওয়াডস্‌ প্রশ্ন তুলেছেন, কেন 
প্রায় সবগুলো! ছবিকেই চেপে রাখা হল? তবে কি চাদের দেশের 
বিস্ময়কর সব সংবাদ সেখানে ছিল? সে দেশের অজানা অনেক 
তথ্য সেখানে ধরা পড়েছিল বড় বেশি স্পষ্টভাবে? 

জানি নে এসব কিছুর উত্তর । তবে চাদের যে-সব ছবি সাধারণ 
মানুষ দেখতে পেয়েছে তাদের মধ্যেও রহস্য বড় কম নেই। 

দের পিঠের সবচেয়ে রহস্তময় বস্তু হল কিছু সংখ্যক ‘গম্বুজ’ 
দেখতে ওরা সাদা এবং অর্ধবৃত্তাকার। এই শ্রেণীর গস্মুজের অস্তিত্ব 
প্রথম ধরা পড়ে ১৯৩ খৃষ্টাব্দে । তারপর ১৯৬০ খৃষ্টাব্দের মধ্যেই 

দের দেশে ঠিক এইরকম আরও ২০০টি গন্থজাকৃতি বস্তুর সন্ধান 
পাওয়া যায়। ওদের প্রত্যেকেরই রঙ, সাদা এবং আকৃতি অর্ধ- 
বৃন্তাকার। বিজ্ঞানীরা ওদের পর্যবেক্ষণ করে বললেন, আর যা-ই 
হোক না কেন, ওরা অন্তত পাহীড়-পর্বত নয়। কারণ, চাদের মতো 
বায়ুহীন ও গোলাকার কোনো বস্তুর পৃষ্ঠদেশে পাহাড়-পর্বত ক্ষণে 
ক্ষণে দৃশ্য হয়েই আবার অদৃশ্য হয়ে যেতে পারে না। এদিকে 
এ গন্থুজাকৃতি বস্তগুলোর ছায়া পরীক্ষা করলে মনে হয়, ওরা 
গোলাকার ; এবং এমন সব স্থানে ওরা আছে যাদের দেখতে প্রায় 
মন্থণ এবং সমতল । 

বিজ্ঞানীদের অনুমান, গন্থুজগুলোর এক-একটির ব্যাস ৬০০ 
ফুটের কাছাকাছি । অর্থাৎ, আমাদের পৃথিবীতে শঙ্কু আকারের যে 
আগ্নেয়গিরি রয়েছে, তাদের তুলনায় এর! ছোট । তবে বিস্ময়ের 
কথা৷ এই যে, গন্ুজগুলো। নিশ্চল হয়ে নেই। কখনও বিশেষ এক- 
একটি জায়গায়, কখনও আবার অন্যত্র চোখে পড়ে ওদের । 

স্থান-পরিবর্তনশীল এই সব গন্ুজকে দেখে কেউ কেউ প্রশ্ন 
তুলেছিলেন, তবে কি টাদে জীবন আছে? না কি অন্য কোনো 
গ্রহের অভিযাত্রীর! ঘাটি স্থাপন করেছে ওখানে ? 

এদিকে বিজ্ঞানীদের পর্যবেক্ষণ ও গবেধণাকে কেন্দ্র করে চাদ 
সম্বন্ধে নানারপ কৌতৃহলোদ্দীপক মতবাদ গড়ে উঠেছে । ১৯৫৮ 
খৃষ্টাব্দে সোভিয়েট জ্যোতিধিজ্ঞানী কোজিরেভ, এই ধরণের একটি 
মতবাদের গোড়াপত্তন করেন। তিনি জানান, চাদের একটি 
আগ্নেয়গিরির জ্বালামুখ আ্যারিস্টারকাস্‌ থেকে অগ্ু্যুৎপাত হচ্ছে। 
দূরবীক্ষণ যন্ত্রে সাহায্যে এই অগ্নৎপাতের কথা প্রথমে অবগত হন 
তিনি এবং তারপর তার প্রাথমিক সিদ্ধান্তকে সুপ্রতিষ্ঠিত করেন 
বর্ণীলী-বিশ্লেষণের সাহায্যে । ১৯৬৩ খুষ্টাব্দে চারজন বিখ্যাত 

মাফ্িন জ্যোতিবিজ্ঞানীর পরীক্ষা থেকে কোজিরেভ-এর গবেষণা 
অভ্রান্ত প্রমাণিত হয়। এ ছাড়া এ বছরেই ২৯শে অক্টোবর 
“লোয়েল অব.জারভেটরী থেকে সংবাদ পাওয়া যায় যে, ওখানকার 
জ্যোতিবিজ্ঞানীরা হিরোদতাস্‌ নামক আগ্নেয়-জ্বালামুখের উত্তরদিকে 
উজ্জল লাল আলোকের সন্ধান পেয়েছেন। ২৭শে নভেম্বর ওঁরা 
জানালেন, পূর্ববর্তী স্থানগুলো থেকে এই লাল আলো! অদৃস্ত 
হয়েছে এবং দৃশ্য হয়েছে অন্ত একটি জায়গা আ্যারিস্টারকাস্‌ 
থেকে । 

১৯৬৫ খুস্টাব্দে চাদের দেশের এ রহস্যময় আলোক সম্পর্কে 
আরও অনেক নতুন খবর পাওয়া গেল। একজন শৌখিন 
জ্যোতিিজ্ঞানী_ জানালেন, আ্যারিস্টারকাস্‌ থেকে অদ্ভুত ধরণের 
একপ্রকার উজ্জল সাদা আলোক বেরিয়ে আসতে তিনি দেখেছেন । 
বিজ্ঞানীটিকে ধন্যবাদ ; ক্যালিফোনিয়া এবং এরিজোনার বিজ্ঞানী- 
দেরও যথাসময়ে তিনি সতর্ক করে দিয়েছিলেন। তাই আরও 
অনেকেই দেখলেন সেই আলোক । দেখলেন, সাদা আলোর একটি 
স্পষ্ট রেখা এক-একবার করে আবিভূতি হচ্ছে ; এবং থাকছে প্রতি- 
বারেই প্রায় দেড় সেকেও করে। 

বিজ্ঞানীদের মধ্যে যার! এই রহস্তময় পদার্থকে দেখেছেন, তাদের 
প্রায় সকলেরই ধারণা, এ কোনে! নক্ষত্রালোকের প্রতিফলন ময়, 
এমন কি প্রতিফলিত স্বর্যরশ্মিও নয় এ। 

এদিকে দের দেশের রহস্তময় আলোক সম্বন্ধে সম্পূর্ণ নতুন 
ধরণের খবর সরবরাহ করলেন নিউ মেক্সিকোর এক জ্যোতিহিজ্ঞানী 
রবার্ট, ই. কার্টিস্‌। ১৯৫৬ খৃস্টাব্দের ২৬শে নভেম্বর ৩৫ মিলিমিটার 
মুভি ক্যামেরা দিয়ে চাদের ছবি তুলছিলেন তিনি। ছবি তুলবার 
সময় উদ্োগ-আয়োজনের কোনে! ক্রুটি ছিল না। ১৬ ইঞ্চি 

ব্যাসযুক্ত 'রিফ্লেকটার টেলিসকোপ.ও তার সঙ্গেই ছিল। তা৷ 
ছাড়া মিঃ কার্টিস্‌ ছিলেন একজন পাকা ফটোগ্রাফার ৷ 

কিন্ত ফটো তুলে শেষ অবধি বিস্ময়ে হতবাক হলেন তিনি। 
দেখলেন, চাদের স্ুর্যালোকিত এবং অন্ধকারাচ্ছন্ন অংশের ঠিক 
সীমারেখার মধ্যে ক্রশ-চিহ্বের মতো কী যেন একটা সাদা পদার্থ । 
পদার্থটি থেকে সাদা আলোক ঠিকরে বেরোচ্ছে এবং বেশ বোঝা 
যাচ্ছে, হয় চাদের ঠিক পিঠে আছে এই আলোক ; আর নয়তো 
আছে সে অঞ্চলের খুবই কাছে। 

এই খবর শুনে জ্যোতিথিজ্ঞানী ওয়াল্টার হাজ বললেন, চারটি 
সমান বাহুবিশিষ্ট এই যে ক্রশচিহ্ন, এ হয়তো ছুটি পর্বত-শিরার 
প্রতিমূর্তি ; পর্বতগুলোর নিম্নব্তা অঞ্চলে যখন স্বর্যকিরণ পড়ে 
শুধুমাত্র তখনই ওদের দেখা যায় । 

এদিকে ওয়াল্টার হ্যাজ-এর এই অনুমানকে অনেকেই মেনে 
নিলেন না। অনেককেই বলতে শোনা গেল, ছুটি পর্বত-শিরার ' 
একে অপরকে একেবারে সমকোণে দ্বিখণ্ডিত করবে, কোনোমতেই 
একথা মেনে নেওয়া যায় না। কারণ, বিশ্বপ্রকৃতির নিয়মান্ুসারে 
এটা অসম্ভব। মার্কিন যুক্তরাষ্ট্রের ভূ-বিজ্ঞানীরাও এই মতে সায় 
দিলেন। 

কিন্তু তবু প্রশ্ন থেকে গেল, এ ক্রশচিহ্ন আসলে কী? একি 
চাদে যাবেন 'যারা তাদের স্ুখন্বপ্রকে ধ্বংস করার জন্যে কোনো 
বস্তু? আমাদের অজ্ঞতার সুযোগ নিয়ে অসামান্য হয়ে উঠেছে? 

॥চার ॥ 


দেখতে দেখতে চাদে অভিযানকে ঘিরে আরও অনেক রকম 
অসামান্য ভাবনা পল্লবিত হয়ে উঠছে। এইসব ভাবনার মূলে 
মানুষের আদিম প্রবৃত্তি । 

প্যাপিরাস'-এর যুগ থেকে আজ অবধি কালের ব্যবধান প্রায় 
চার হাজার বছর। এর মধ্যে সমাজ ও সভ্যতার আদল বদলেছে 
অনেকখানি। কিন্তু মানুষের আদিম প্রবৃত্তি প্রায় কিছুই বদলায় 
নি। আজও মানুষ আকাশ-পথ ধরে ছুটে-চলা উক্কার দিকে 
তাকিয়ে ভাবে, আগুনের গোলক ওরা । স্বর্গলোক থেকে দেবতার! 
ওদের পাঠিয়েছেন । 

উল্কা নিয়ে টাদ-অভিযাত্রীদেরও ভাবনার অন্ত নেই । দীর্ঘনিঃশ্বাস 
ফেলে প্রায়ই বলেন ওঁরা যে উচ্কা' হল মহাকাশ-পরিক্রমার ক্ষেত্রে 
সবচেয়ে বড় প্রতিবন্ধক। মহাশুন্ের যত্রতত্র ওদের অবারিত 
পদসঞ্চার। রাক্ষুসে গতিতে ভুলোকের দিকে ওরা এগোয়। 
ওদের সর্বনাশা স্পর্শে চন্দ্রযান ভেঙে-ছুমড়ে, জলে-পুড়ে, ছাই হয়ে 
যেতে পারে। 

উদ্ষা সম্বন্ধে এই ভয় গ্রহান্তর অভিযাত্রীদের মধ্যে ক্রমেই 
সংক্রামক রোগের মত ছড়িয়ে পড়ছে; এবং বলা বাহুল্য, এই ভয় 
অযথা নয় । কারণ মেঘমুক্ত আকাশে অনেক সময় খালি চোখেও 
উন্কার দেখা মেলে । প্রায়ই দেখা যায়, দূরের আকাশে কী যেন 
জ্বলে উঠল হঠাৎ; এবং তারপরেই ছুরন্ত বেগে চলতে শুরু 


করল । 

এই চলন দেখে আজকের দিনের অভিযাত্রীরা যেমন, অতীতের 
মানুবরাও তেমনি আতকে উঠত। অনেককেই বলতে শোনা যেত, 
এখসে-পড়া তারা” ওরা । 


আসলে তা? কিন্ত নয়। দূর-আকাশের তারা বা সুর্যের সঙ্গে ' 


উদ্ধার আদৌ কোন সাদৃশ্য নেই। উন্কা হল একপ্রকার 
মহাজাগতিক বস্তু, উর্ধস্তরের ব্যয়ুমণ্ডলের সংস্পর্শে এসে যাঁর 
জ্বলে ওঠে। সাধারণত ৮০ থেকে ১২০ কিলোমিটার উঁচুতে 
জ্বলে ওরা । তবে অনেক সময় আবার দেখা! যায়, বায়ুমণ্ডল ভেদ 
করে পৃথিবীর আরও খানিকটা কাছে নেমে এসেছে উদ্ধার দল। 
এমন কি সমুদ্রপৃষ্ঠ থেকে ৫০ বা ৫৫ কিলোমিটার অবধি দূরে নেমে 
এসেছে। - 
কদাচিৎ কোন কোন উদ্ধা পৃথিবীতে এসে পৌঁছয় ; ভূপৃষ্ঠকে 
আঘাত করে সেকেণ্ডে ১০ থেকে ৭* কিলোমিটার গতিবেগে । 

বিস্ময়ের কথা, এই উক্কা-জাতীয় পদার্থ সূর্যকে চারিদিক থেকে 
ঘিরে রেখেছে । নানা জাতের উক্কা আছে আমাদের এই সৌর- 
জগতে । অতিকায় আকারের আছে; আবার আছে ছোট্ট ধুলিকণা- 
সদৃশ । এই উন্বাপুঞ্জের ভিতর দিয়েই আমাদের পৃথিবী লক্ষ কোটি 
বছর ধরে ্ূর্ধ-প্রদক্ষিণ করছে। এ ছাড়া উর্ধ্বাকাশে কৃত্রিম উপগ্রহ 
বা রকেট উৎক্ষিপ্ত হয় যখন, তখন ওর! এই একই উক্কা-রাজ্যের 
ভিতর দিয়ে পথ চলে । 

অবশ্য, সন্দেহ নেই, উক্কারাজ্যের ভিতর দিয়ে আমরা সকলেই 
পথ চলছি। তবে আমাদের উপর উক্কার আক্রমণট। মারাত্মক হর 
না। কারণ, বায়ুমণ্ডলের ভিতর দিয়ে আসবার সময় অধিকাংশ 
উক্কাই জলে-পুড়ে ছাই হয়ে যায়। কিন্তু বায়ুর অপেক্ষাকৃত উর্ধ্বস্তর 
স্্যাটোসফিয়ার-এ এমনটি হবার জো নেই । কারণ বায়ু সেখানে 

হাক্কা; আর উক্কাও প্রবল-পরাক্তান্ত। তাই সেখানে উক্কার সঙ্গে 
স্পুটনিক বা রকেটের সংঘর্ষ বাধলে বিপদ ঘট! মোটেই অস্বাভাবিক 
নর। এদিকে মুশকিল হল, এই স্ট্যাটোসফিয়ার+-কে বাদ দিয়ে 
গ্রহান্তরের কোন জায়গাতেই অভিযান চালানো যাবে না। চাদে 
বা মঙ্গলগ্রহে যেখানেই আমরা যাই না কেন, স্ট্যাটোসফিয়ারঃ-কে 
অতিক্রম আমাদের করতেই হবে। কিন্ত আতঙ্কের বিষয় এই যে, 
সেখানে এবং তার উধ্বলোকে উক্কার স্বর্গরাজ্য সুপ্রতিষঠিত। প্রচণ্ড 


গতিতে চলে বলে অনেক সময় এমন কি ক্ষুদ্রাতিক্ষুদ্র উক্কাও . 


গ্রহান্তরের অভিযাত্রীদের মারাত্মক ক্ষতি করতে পারে; স্পেস- 
শিপ ফুটো! করতে পারে ওরা; রকেটে ফাটল ধরাতে পারে । 
উক্ধার প্রচণ্ড আঘাতে গ্রহান্তরগামী যন্ত্রযান সম্পূর্ণ ধ্বংস হয়ে 
যাওয়াও বিচিত্র নয়। 

অপেক্ষাকৃত ক্ষুদ্র উক্কাপিগুদের দিয়েই ক্ষতি হবার সম্ভাবনা 
সবচেয়ে বেশি । কারণ বড় বড় উক্কার তুলনায় আকাশে ওদেরই 
সংখ্যাধিক্য। গত কয়েক বছরের মধ্যে যে সব স্পুটনিক ও রকেট 
উৎক্ষিপ্ত হয়েছে, তাদের থেকে উক্কারহস্ত সম্বন্ধে অনেক কিছু নতুন 
খবর জানা যায়। দেখ! যায় যে, রকেটের ধাতব বহিরাবরণের 
গায়ে উন্ধাজাত ধুলিরাশি লেগে আছে। এ ছাড়া ছোট ছোট 
উষ্কাখণ্ডের সঙ্গে সংঘর্ষে রকেট যে কোথাও কোথাও ক্ষতিগ্রস্ত হয়, 
তারও সুস্পষ্ট প্রমাণ পাওয়া গেছে। এই ক্ষতিকে বলা যেতে পারে 
উন্কাজনিত ক্ষয়। আমাদের পৃথিবীতে জল ও বায়ুর প্রভাবে ক্ষয়িষ্ণু 
শিলাস্তপগুলো এর সঙ্গে তুলনীয়। তবে শিলার ধীর ও মন্থর 
কযীভবনের সঙ্গে উন্ধাজনিত ক্ষয়-ক্ষতির বিরাট পার্থক্য আছে। 
কারণ, উক্কা যত ক্ষুদ্রই হোক না কেন, যখন এসে রকেটকে 


আঘাত করে, তখন ছোটখাটো একট! বিস্ফোরণ হতে বাধ্য। হিঃ 

বিস্ফোরণ কতখানি প্রচণ্ড হবে, তা’ নির্ভর করে উন্ধার আকৃতি ও 
গতিবেগের উপর । 

অতএব দেখছি, উল্ধা থেকে গ্রহাস্তরের যাত্রীদের বিপদ এলেও 
আসতে পারে। তবে সে বিপদের চেহারাটা কী ধরণের হবে 
তা এখনও অবধি সঠিকভাবে নিরণীত হয় নি। নির্ণয়ের চেষ্টা চলছে। 
প্রথম স্পুটনিক উৎক্ষিপ্ত হয়েছিল ১৯৫৭ খৃষ্টাব্দের ৪ঠা অক্টোবর £ 
সেই থেকে চলছে এই চেষ্টা । পৃথিবী থেকে ১০০ কিলোমিটার 
বা তারও বেশি উঁচুতে উঠে যে সব রকেট, উল্কা নিয়ে পরীক্ষী- 
নিরীক্ষার ব্যাপারে তাদের কাজে লাগানো হয়েছে। ব্যবস্থা করা 
হয়েছে এমনভাবে যাতে উক্কাপিও রকেট বা স্পুটনিককে আঘাত 
করা মাত্রই বিছ্যু্তরঙ্গ-মারফৎ সংবাদ এসে পৃথিবীতে পৌছয়। 
অর্থাৎ যাতে উন্ধাপিণ্ডের সঙ্গে সংঘর্ষের খবরটা বেতার সঙ্কেতের 
আকারে পৃথিবীর ঘরে বসেই পাওয়া যায় । সুখের কথা, খবর এরই 
মধ্যে অনেক জড়ো হয়েছে। ১৯৫৮ খুষ্টাব্দের ২১শে অক্টোবর 
মহাশূন্যে প্রেরিত সোভিয়েট রকেট মারফং জানা গেছে, ১২৫ থেকে 
২৫০ কিলোমিটার উচুতেই মহাকাশযানের সঙ্গে ক্ষুদ্রাতিক্ষুদ্ 
উন্ধাখণ্ডের বেশি সংঘর্ষ বাধে। কিন্ত রকেট যখন থাকে ৩০০ 
কিলোমিটারের চেয়েও বেশি উচুতে তখন সংঘর্ষের সম্ভাবনা 
অপেক্ষাকৃত অল্প। বিজ্ঞানীরা জানিয়েছেন, ১২৫ থেকে ২৫০ 
কিলোমিটার উঁচুতে থাকবার সময় রকেটটিকে উদ্ধার আঘাত সইতে 
হয়েছে মোট 8৪ বার; কিন্তু ৩০০ কিলোমিটার-এর পর ঠিক এই 


একই পরিমাণ সময়ে আঘাতের সংখ্যা কমে এসে মাত্র ৯-এ 
াড়িয়েছে। 


কিন্ত এই তো গেল উল্ধাখণ্ডের সঙ্গে মহাকাশযানের সংঘর্ষের 
কথা। এ ছাড়া উল্ধান্থষ্ ধূলিকণার কথাও গ্রহান্তরের যাত্রীদের 

কাছে কম গুরুত্বপূর্ণ নয়। বিজ্ঞানীরা বলছেন, উত্ব্ণকাশে আছে 
এই ধুলিকণা । এরা ধীরে ধীরে পৃথিবীর দিকে নেমে আসে, 
ঘোলাজল-ভরা কোন পাত্রে ধূলি, বালি এবং ময়লা পাত্রটির 
তলদেশের দিকে নেমে আসার মতো । 

এদিকে কৃত্রিন উপগ্রহ বা রকেটের উপর উন্ধাজাত এইসব 
ধূলিকণার প্রভাব কী ধরণের হতে পারে, তা” নিয়ে গবেষণা চলছে। 
সোভিয়েট রাশিয়া এবং মার্কিন যুক্তরাষ্ট্র এ ব্যাপারে অগ্রণী 
হয়েছেন। তবে গবেষণার ফলাফল দু’ দেশের বেলায় দু’ রকম 
দাড়িয়েছে । সোভিয়েট বিজ্ঞানীরা স্পুটনিকের প্রতি বর্গমিটার 
জায়গা কুড়ে যে পরিমাণ ধুলিকণার সন্ধান পেয়েছেন আমেরিকার 
বিজ্ঞানীরা পেয়েছেন তার এক-দশমাংশেরও কম। আবার 
আমেরিকার বিজ্ঞানীদের সিদ্ধান্তও সব সময় একরকমের হয় নি। 
কখনও বেশি পরিমাণ উক্কাকণিকার সন্ধান পেয়েছেন ওরা । কখনও 
আবার ওরা দেখেছেন, স্পুটনিক বা রকেটের গায়ে উদ্ধার যে 
পরিমাণ ভক্মাবশেষ লেগে আছে, তা? খুবই সামান্য । 

বিজ্ঞানীরা অবশ্য বলছেন, উক্কাকণিকার এই ধরণের হের-ফের 
অস্বাভাবিক কিছু নয়। কারণ, পৃথিবী মহাকাশের যে পথ ধরে 
ঘ-প্রদক্ষিণ করছে, তার বিভিন্ন জায়গায় উদ্ধার ঘনত্ব বিভিন্ন 
রকম। অতএব, উক্কার পরিমাণ ও প্রতিক্রিয়া সম্বন্ধে কোনপ্রকার 
স্থির সিদ্ধান্তে পৌছতে গেলে বৎসরের বিভিন্ন সময়ে বার বার 
পর্যবেক্ষণ চালানো দরকার । 

এদিকে কৃত্রিম উপগ্রহের পৃথিবী-প্রদক্ষিণকে কেন্দ্র করে 
বিজ্ঞানীরা এরই মধ্যে একটি সিদ্ধান্তে পৌছেছেন। সিদ্ধান্তটি হল 
এই যে, উষ্কা থেকে গ্রহান্তরের অভিযাত্রীদের বিপদ ঘটবার সম্ভাবনা 


অল্প। বিজ্ঞানীদের এই মতবাদের পেছনে কয়েকটি যুক্তি আছে। 

ওঁরা বলছেন, প্রথমে রাশিয়ার এবং পরে আমেরিকার উদ্যোগে 
উৎক্ষিপ্ত কয়েকটি করে কৃত্রিম উপগ্রহ কয়েক মাস ধরে পৃথিবী- 
প্রদক্ষিণ করেছে। স্পুটনিক এ সব সময়ে এমন কোন কোন 
অঞ্চল দিয়ে গেছে যেখানে উক্কার রাজত্ব সুপ্রতিষ্ঠিত ; সেখানে 
ঝাঁক বেঁধে উক্কা-কণিকারা মহাকাশ-পরিক্রমা করে । অথচ বিশেষ 
বিশেষ সেই সব অঞ্চল দিয়ে যাবার সময়ও কোন কৃত্রিম উপগ্রহেরই 
এমন কোন ক্ষতি হয়নি যার ফলে সে তার কক্ষপথ থেকে বিচ্যুত 
হয়ে নতুন কোন পথ ধরে পৃথিবী-প্রদক্ষিণ শুরু করতে পারে। 
অর্থাৎ, একটি উপগ্রহও বড় কোন উক্কাখণ্ডের সঙ্গে সঙ্বর্ষে লিপ্ত 
হয়নি। এ থেকে মনে হয়, চাদে যাবেন যাঁরা অথবা ধারা যাবেন 
মঙ্গল বা শুক্রগ্রহে উন্ধার আক্রমণের ভয়ে তাদের খুব একট! ভীত 
হবার কারণ নেই। 

এদিকে উক্ধার সংঘাত থেকে মহাকাশযাঁনকে রক্ষা করবার 
বিচিত্র সব আয়োজন চলছে । বিশেষ ধরণের ধাতব যৌগিক দিয়ে 
রকেটের বহির্ভাগকে মুড়ে দেওয়া! হচ্ছে। স্থির হয়েছে, গ্রহাত্তরের 
উদ্দেশে রকেট ছাড়া হবে এমন একটি বিশেষ সময়ে যখন উক্কা 
থেকে বিপদের সম্ভাবনা থাকবে অত্যন্ত অল্প। আবার যদি দেখ! 
যায়, রকেটের চলার পথে উক্কার আবির্ভাব আকস্মিকভাবে ঘটলেও 
ঘটতে পারে, তবে এমন কি পূর্ব-নির্দিষ্ট মইশকাশ-পরিক্রমার সময়- 
সুচী পরিবর্তন করা হবে। অর্থাৎ, আয়োজনটা হবে বিমান- 
বিভাগের মত। ট্রপোসফিয়ার-এর আবহাওয়া খারাপ থাকলে 
যেমন বিমান-চলাচল সাময়িকভাবে স্থগিত থাকে, এ-ও হবে ঠিক 
তেমনি । 

অতএব দেখছি, কোন দিক দিয়েই চেষ্টার কোন ক্রটি নেই, 
চাদে যাবার আয়োজনটা বেশ ঘট! করেই হচ্ছে। 

টাদ অভিযানের ঘনঘটার দিকে তাকিয়ে প্রশ্ন করতে মন চায়, 
টিকিট কাটলেন? চাদের টিকিট? যদি না কেটে থাকেন তো 
উঠেপড়ে লাগুন এইবার, চেষ্টা-চরিত্তির শুরু করুন। চাদের রকেট 
ছাড়ল বলে। আযাপোলো ৮ ও ১০-কে কেন্দ্র করে চাদের 
আকাশ-প্রদক্ষিণ শেষ হয়েছে। এইবার সুরু হবে চাদে অবতরণ । 
এই টাদ বহুকাল থেকেই কবি-কল্পনীর এক উর্বর ভূমি । তার দিকে 
তাকিয়ে আজ অবধি অনেকেই কবির খাতায় নাম লিখিয়েছেন। 
টাঁদকে দেখে কবি হয়ে উঠেছেন এমন কি বিজ্ঞানীও। এই প্রসঙ্গে 
এক বিশ্ববন্দিত বিজ্ঞানীর কথা মনে পড়ছে। স্যার উইলিয়াম 
হার্শেল নাম তার। ১৭৮০ খৃস্টাব্দের ১২ই জুন তিনি একটি চিঠি 
লিখেছিলেন অপর এক বিজ্ঞানী ডঃ মাস্কেলীন-এর কাছে। 
হার্শেল লিখেছিলেন, ‘আমাকে যদি চাদ ও পৃথিবীর মধ্যে যে 
কোনো একটিকে বেছে নিতে বলা হ'ত তো টাদকে আবাসভূমি 
করতে মুহূর্তমাত্র বিলম্ব করতুম না আমি 1 

প্রশ্ন উঠবে, কেন বিলম্ব করতেন না হার্শেল? কেন টাদের 
প্রতি তার এই পক্ষপাতিত্ব ? এ সব প্রশ্নের জবাব ওঁ চিঠিতে তিনি 
নিজেই দিয়েছেন। বলেছেন, প্টাদে গেলে চোখে পড়বে ্র্গলোকের 
এক অপরূপ দৃশ্য! টাদের দেশ কত বিচিত্র গতি ও 
উপত্যকায় পরিশোভিউ!” 

হার্শেল-এর অন্ুমানগুলোর কিছুটা হয়তো সত্যি। কিন্ত তবু 
বলবো, চিঠি লিখতে বসে কিছু ভুল করেছিলেন তিনি। তিনি 
ভেবেছিলেন, টাদে জনপ্রাণী আছে। 

“জনপ্রানী যে আছে সেখানে, তা একরকম স্বতঃসিদ্ধ সত্য” 
এই ছিল তার ধারণা । কিন্তু তার চিঠিটির বয়স ১৮৯ বছর হতে 
চলল। এখন নিশ্চয় কেউ আর এই ধারণাকে আমল দেবেন না। 

সকলেই একবাক্যে বলবেন এখন, চাঁদে জনপ্রাণী বা গাছপালার 
চিহ্নমাত্র নেই। অতএব আবাসস্থল হিসেবে আমাঁদের চেনা 
পৃথিবীর উত্তর-মেরু বা সাহারা মরুভূমিকে বেছে নিতে প্রস্তুত আছি 
বরং, কিন্তু টাদকে নয়। 

কিন্ত তবু স্বপ্ন-দ্রেখা চোখ মানুষের । অজানাকে জানবার 

- আকাজ্ষা আষ্যিকাল থেকে তার শিরা-উপশিরাঁয় সংক্রামিত। তাই 

অনেককেই বলতে শোনা যাচ্ছে, না হয় না থাকলুম চাদের দেশে । 
কিন্ত সেখানে একবার পাড়ি দিতে আপত্তি কি! 
_.. এই পাড়ি দেবার আয়োজনই এখন চলছে ; এবং মানুষ না 
গেলেও মানুষের প্রেরিত রকেট এরই মধ্যে টাদের পৃষ্ঠদেশে কয়েক- 
বার হানা দিয়েছে । সাড়ে চার শো কোটি বছরের বিচ্ছেদ দূর 
হয়েছে এতদিনে । এতদিন পর পাঁথিব বস্তু টাদকে স্পর্শ করেছে। 

১৯৫৯ খুস্টাব্দের ১৩ই সেপ্টেম্বর বিজ্ঞানের ইতিহাসে এক 
স্মরণীয় দিন। এদিন গ্রীনউইচ সময় রাত দশটা বেজে ২ মিনিট 

পৃষ্ঠদেশকে । এই ঘটনার ২১ দিন পর ১৯৫৯ খুস্টাব্দের ৪ঠা 
অক্টোবর রুশ-নিগ্সিত আর একটি রকেট চাদকে প্রদক্ষিণ করে এবং 
তার আড়াল-করা দিকটির ছবি নেয়। 

এর পরের ঘটনা আমাদের সকলেরই জানা । আমরা জানি, 
মার্কিন যুক্তরাষ্ট্র রেঞ্জার, সারভেয়ার ও আাপোৌলো সিরিজের রকেট- 
গুলোকে কেন্দ্র করে এবং সোভিয়েট রাশিয়া! লুনা সিরিজকে ঘিরে 
চাদে পাড়ি দেবার উদ্যোগ-আয়োজনকে অনেকদূর এগিয়ে নিয়ে 
গেছেন। এরই মধ্যে শাবল দিয়ে টাদের মাটি খুঁড়ে গবেষণার 
ব্যবস্থা পর্যন্ত হয়েছে । আর হয়েছে রকেটে করে চুম্বক পাঠিয়ে 
টাদের দেশে লোহার অস্তিত্ব পরীক্ষা করার ব্যবস্থা, এবং ২০ ঘণ্টায় 

১০ বার চাদ-প্রদক্ষিণের ব্যবস্থা । সম্প্রতি টাদের ১০ মাইল মাত্র 
দূর থেকে মানুষ ঘুরে এলো৷। কিন্তু মনে রাখতে হবে, এই 
সব অভিযান টাদে মানুষ পাঠানোর তুলনায় নেহাৎই ছোটখাটো । 
মানুষকে সেখানে যেতে হলে আয়োজনটা হওয়া চাই আরও অনেক 
বড় আকারের এবং আরও অনেক নিখুত! 

অবশ্য এ ব্যাপারে পৃথিবীর সবচেয়ে উন্নত ছুটি দেশ মার্কিন 
যুক্তরাষ্ট্র ও সেভিয়েট রাশিয়ার দিক থেকে চেষ্টার কোনো ত্রুটি 
নেই। গ্রহাত্তরে পাড়ি দেবার আয়োজন ওরা বেশ ঘটা করেই 
করছেন। টাদে যাবার জুখস্বগ্রকে বাস্তবে রূপ দেবার জন্যে মার্কিন 
যুক্তরাষ্ট্র গড়ে তুলেছে আযাপোলো প্রজেক্ট, এবং এজন্যে ব্যয়-বরাদ্দ 
করা হয়েছে ৪০ শত কোটি ডলার । অর্থাৎ, আমাদের ভারতবর্ষের 
প্রথম তিন-তিনটি পরিকল্পনায় ১৫ বছরে যে অর্থ ব্যয় করা হয়েছে, 
এর পরিমাণ তার চেয়েও বেশি। যতদূর জানি, এত বেশি ব্যয়বহুল 
পরিকল্পনার নজির পৃথিবীর ইতিহাসে নেই। বিশেষ কোনো 
বৈজ্ঞানিক পরীক্ষাকে সাফল্যমণ্ডিত করার জন্যে এত অর্থ ব্যয় করার 
কথা পৃথিবীর মানুষ কোনোদিন স্বপ্নেও ভাবে নি। কিন্তু না ভাবলে 
কী হবে! স্বগ্রাতীত অভাবনীয়ই সম্ভব হতে চলেছে আজ। 
'আ্যাপোলো প্রজেন্ট-এর উদ্যোক্তারা স্থির করেছিলেন, টাদের 
উদ্দেশ্যে “সেটার্ন বুদ্টার ধরণের অতিকায় রকেট পাঠানো হবে; 
যার চলতি নাম হ'ল সেটার্ন সি-ফাইত। ফন ব্রন-এর পরিচালনার 
এই রাক্ষুসে রকেট গড়ে উঠেছে। পর্যায়ক্রম অনুযায়ী এর প্রথম 
তলাটি ১৭০ ফুট উচু এবং এই তলার ব্যাস ৪৩ ফুট । আর দ্বিতীয় 
ও তৃতীয় তলার প্রত্যেকটি ৮৯ ফুট করে উচু এবং ২২ ফুট ব্যাস- 
যুক্ত। অর্থাৎ, রকেটের মোট উচ্চতা ৩৩০ ফুট বা ১০০ মিটার। 
আযাপোলো। ১০কে যে রকেট টাদের দিকে নিয়ে গেছে, তার 

উচ্চতা অবিশ্যি এর চেয়েও কিছু বেশী, প্রায় ৩৬৪ ফুট । এ 
ছাড়া পৃথিবী ছেড়ে ওঠবার সময় “সেটার্ন সি-ফাইভ'-এর মোট 
ওজন দাড়ায় ২০ লক্ষ পাউণ্ড, যা ২৫টি “বোয়িং-৭০৭ জেটবিমাঁনের 
ওজনের সমান। প্রথম পর্যায়ে যাত্রাস্থল থেকে ওঠবার মুহূর্তে 
এই মহাশুন্তযানটিকে চালানো হয় ৫টি অতিকায় জেট ইঞ্জিনের 
সীহায্যে। এই ইপ্রিনগুলোর প্রত্যেকটি ১৮ থেকে ২০ ফুট করে 
উচু এবং ১,৫০০,০০০ পাউণ্ড উর্ধবচাপ স্থষ্টি করার ক্ষমতাবিশিষ্ট। 
অর্থাৎ ৫টি জেটএঞ্জিন মিলে সমবেতভাবে স্থষ্টি করে ৭,৫০০০১০০০ 
পাউণ্ড চাপ, এবং এই চাপ হল দেড় কোটি অশ্বশক্তি বিশিষ্ট । 

অতএব, বোঝা যাচ্ছে, রকেটটিকে শুধুমাত্র চলৎ-শক্তি দেবার 
জন্যই কী বিপুল পরিমাণ শক্তির দরকার | এবং এই শক্তির জন্যে 
আবার দরকার জালানির। প্রথম পর্যায়ে পৃথিবী-ছেড়ে ওঠবার 
সময় €সটান সি-ফাইভ'-এর প্রয়োজন হয় সেকেণ্ডে ১৫ টন করে 
জ্বালানির; এবং এই জ্বালানির মধ্যে থাকে ছু'ভাগ-কেরোসিন ও 
এক ভাগ তরল অক্সিজেন। এদিকে টাদযাত্রী রকেটের প্রথম 
পর্যায়ের স্থায়িত্বকাল ১২ মিনিট বাঁ ১৫০ সেকেণ্ড। অতএব হিসেব 
করে পাচ্ছি, এইসময়টুকুর জন্যে “সেটার্ন সি-ফাইভ-এর ১,৩৫,০০০ 
টন জালানির প্রয়োজন। কিন্তু মজার কথা হ'ল এই যে, যে 
ধরণের জ্বালানির কথা এখানে বলা হল তার ৬০ ভাগের ১ ভাগ 
মাত্র পেলেও মাঝারি আকারের একটি মোটরগাঁড়ি সমগ্র সৌরজগৎ 
একবার প্রদক্ষিণ করে আসতে পারে । এছাড়া “সেটার্ন সি-ফাইভ’ 
রকেটের জ্বালানি-সম্ভার প্রসঙ্গে এইটেই শেষ কথা নয়। দ্বিতীয় 
পর্যায়ে যে পাঁচটি এঞ্জিনের দ্বারা এই রকেট সুসজ্জিত থাকে, তাদের 
সম্মিলিত শক্তি হ’ল ১ লক্ষ পাউণ্ড । সব মিলিয়ে প্রথম ছু'টি পর্যায়ে 
যে পরিমাণ শক্তি উৎপাদন করতে হয় তা ২৪০,০০০ পাউণ্ড ওজনের 

কোনে! বস্তুকে তূপুষ্ঠ থেকে প্রায় ২০০ কিলোমিটার দূরে উৎক্ষিপ্ত 
করার ক্ষমতা-সম্পন্ন হওয়া চাই। তৃতীয় পর্যায়ে এই বিরাট রকেটে 
গতিবেগ সঞ্চারিত হয় একটিমাত্র এঞ্জিন থেকে এবং তখন রকেট যে 
গতিশক্তি লাভ করে তা ৯০,০০০ পাউণ্ড ওজন সহ টাদের দিকে 
যাত্রা করার পক্ষে যথেষ্ট। অর্থাৎ, তখন পৃথিবীর নির্গমন 
গতিবেগকে ছাড়িয়ে রকেট প্রচণ্ড বেগে ছোটে প্রতিবেশী: 
উপগ্রহ টাদের উদ্দেশ্টে। টাদে পৌছুতে গেলে মোট কী 
পরিমাণ শক্তির প্রয়োজন হবে তার? বিজ্ঞানীরা এর এক 
চমকপ্রদ হিসেব দিয়েছেন। বলেছেন, ১৫০ পাউণ্ড ওজনের এক- 
জন মানুষকে টাদে পাঠাতে হলে প্রয়োজন ২৩০,০০০ অশ্বশক্তির । 
অতএব, এ থেকেই আঁচ করা যাবে, ৯০,০০০ পাউণ্ড ওজনের 
রকেটকে টাদে পাঠাতে হলে কী বিপুল পরিমাণ শক্তির দরকার । 

অবশ্য রকেটের ওজনকে কমাবার চেষ্টা চলছে। স্থির হয়েছে, 
মানুষবাহী “সেটার্ন সি-ফাইভ’ রকেটের মোট ওজন হবে ৮৫,০০০ 
পাউণ্ড। এ ছাড়া টাদযাত্রী এই মহাশুন্যযানে মোট থাকবে তিনটি 
অংশ বা!কুঠুরী। প্রথম কুঠুরীতে থাকবেন দু'জন অভিজ্ঞ মহাকাশ- 
চারী এবং একজন বিজ্ঞানী দ্বিতীয়টিতে থাকবে অভিযাত্রীদের 
রসদ, এঞ্জিন এবং জ্বালানি; আর তৃতীয়টিতে থাকবে টাদে 
অবতরণের সময় প্রয়োজনীয় যন্ত্রযান। এটি এমনভাবে গড়া হবে 
যাতে এর সাহায্যে দুজন মানুষ__একজন মহাকাশচারী ও একজন 
বিজ্ঞানী সহজেই টাদের পৃষ্ঠদেশে নেমে আসতে পারেন। 

ঠ্টাদে যেতে সময় লাগবে মোট ৩ দিন। এই সময়টুকুর মধ্যে 
অভিযাত্রীর! তাদের গ্রয়োজনমাফিক জ্বালানি ব্যবহার করে 
রকেটের গতিপথ ঠিক রাখতে পারবেন। তারপর টাদের, 
কাছাকাছি আনবার পরে রকেটের গতিকে বিপরীতমুখী করবেন 


২৯ 


গুরা; করবেন এমনভাবে যাতে টাদ থেকে ১০০ মাইল দূরে থেকে 
তাকে প্রদক্ষিণ করবার উপযোগী কক্ষপথের আওতায় আসা যাঁয়। 
তারপর অভিযাত্রীদের মধ্যে দু'জন টাদে অবতরণের জন্যে গড়া 
মহাকাশযানটিতে প্রবেশ করবেন। প্রবেশের পর যানটিকে মূল 
রকেট থেকে বিচ্ছিন্ন করবেন ওরা এবং তারপর চালাবেন 
অবতরণের উদ্যোগ-আয়োজন । 

এই পর্বের প্রথমেই অবতরণের উদ্দেশ্যে নির্সিত যন্ত্রযানটির ক্ষুদ্ৰ 
রকেট-এঞ্জিন চালু করা হবে এবং তারপর ধীরে ধীরে চাদের দিকে 
এগিয়ে যাবেন অভিযাত্রীর।; চাদের পৃষ্ঠদেশ থেকে মাত্র ১০ মাইল 
দূরবর্তী একটি উপরৃত্তাকার পথে এসে পৌছুবেন। যদি কোনো 
বিপদ-আপদ দেখা দেয় তবে এইখান থেকেও ফিরে আসতে 
পারবেন ওঁর! ; মূল মহাকাশযান যা প্রায় ১০০ মাইল দূরে থেকে 
টাদকে প্রদক্ষিণ করছে, তাতে আশ্রয় নিয়ে পৃথিবীতে ফিরে আসতে 
পারবেন। আর যদি সব কিছু নিবিস্নে চলে তবে উপযুক্ত পরিমাণ 
জ্বালানি ব্যবহার করে অবতরণ-যানটির গতিবেগ কমিয়ে দেবেন 
অভিযাত্রীরা এবং ধীরে ধীরে নেমে যাবেন চাদের উপরিভাগে ৷ 
অবধ্য অবতরণের উপযোগী স্থান বেছে নেবার জন্য কয়েক মিনিট 
পর্যবেক্ষণের সুযোগ পাওয়া যাবে। দরকার হলে অবতরণ-যানটিকে 
কিছুক্ষণ ধরে চালনা কর! যাবে হেলিকপ্টার-এর মতো; এবং 
তারপর উপযুক্ত জারগা বুঝে তার চারটি পায়ের ওপর ভর করে 
চাদের দেশে নেমে আসা যাবে। 

ফেরবার বেলায় ঠিক সময়ে অবতরণ-যানটির রকেট-এঞ্জিন চালু 
করতে হবে। এ সময় লক্ষ্য রাখতে হবে, যাতে উধ্বচাপ স্থষ্টি হয় 
দরকার-মতো এবং এ চাপ যাতে ১০০ মাইল দৃরবর্তাঁ টাদ-প্রদক্ষিণ- 
কারী মূল রকেটে অভিযাত্রীদের পৌঁছে দিতে পারে। চাঁদের 

মাধ্যাকর্ষণ শক্তি অত্যন্ত অল্প; তা ছাড়া ওখানে বাতাস নেই। 
তাই উপযুক্ত পরিমাণ উধ্ব'চাপ স্থষ্টি করতে অভিযাত্রীদের খুব বেশী 
বেগ পেতে হবে বলে বিজ্ঞানীরা মনে করেন না। ওরা অভয় 
দিচ্ছেন, অবতরণ-যানটিকে নিয়ে উপরের দিকে উঠতে বিশেষ কষ্ট 
হবে না। এছাড়া চাদ-প্রদক্ষিণকারী মূল রকেটটিকেও ধরা-ছোঁয়ার 
মধ্যে পাওয়া দুঃসাধ্য নয়। 

মূল রকেটে পৌছে অভিযাত্রীরা পৃথিবীর দিকে যাত্রা করবেন ; 
এবং অবতরণ-যানটিকে পরিত্যাগ করবেন ১০০ মাইল দূরবর্তী 
টাদের এ কক্ষপথে । সে যানটি হয়তো যুগ যুগ ধরে কৃত্রিম একটি 
উপগ্রহ হিসেবে টাদকে প্রদক্ষিণ করবে। 

১৯৬৭ সালের ১৪ই জুলাই তারিখে আমেরিকার সার্ভেয়ার__ 
৪ াদ অভিমুখে যাত্রা করেছিল। এই মহাশৃন্থযানটির মধ্যে ছিল 
চুম্বক, শাবল ও ঘূর্ণায়মান ক্যামেরা । টাদের বুকে লোহ! আছে 
কি না, তা’ চুম্বকের দ্বারা পরীক্ষা করার কথা ছিল। 

সেদিন এই সংবাদ শুনে অনেকেই বিস্মিত হয়েছিলেন । 
অনেকেই প্রশ্ন করেছিলেন, কোটি কোটি টাকা ব্যয় করে শুধুমাত্র 
এই সামান্য বস্তুটির জন্যে অধরার পিছনে না ছুটলেই কি ভাল হ'ত 
না? তবে কি লোহা ছাড়াও মূল্যবান কিছু আছে সেখানে? এমন 
কিছু আছে, পৃথিবীতে যা’ পরশমণির মতোই দুর্লভ ? 

এই প্রসঙ্গে স্বভাবতই তেজস্ক্রিয় কিছু পদার্থের কথা মনে 
এসেছিল অনেকের । অনেকেই প্রশ্ন করেছিলেন, তবে কি ইউ- 
রেনিয়ামের “হেডংকোয়ার্টার সেখানে? রেডিয়ামের বক্ষপুরী ? 
এ ছাড়া মহামূল্যবান সব ধাতব পদার্থ হামেশাই বুঝি সেখানে 
আলো ছড়ায়? সোনার স্বর্গরাজ্য বুঝি সে দেশে সুপ্রতিষ্ঠিত ? 

শ্যোতিৰ্িজ্ঞানের দৌলতে এসব প্রশ্নের কিছু কিছু জবাব এরই 

মধ্যে আমরা পেয়েছি। আমরা জেনেছি, চাদের ঘনত্বই এমন, যা” 
সেখানে সোনা, ইউরেনিয়াম প্রভৃতি মূল্যবান পদার্থের অস্তিত 
সম্বন্ধে আমাদের কোনো আশ্বাস দেয় না। বরং তার আকৃতি ও 
উপাদান পর্যালোচনা, করলে মনে হয়, সেখানে আছে প্রধানত 
অক্সিজেন, সিলিকন, লোহা, ম্যাগনেসিয়াম, আযালুমিনিয়াম ও 
ক্যালসিয়াম এবং এদের অধিকাংশই আছে যৌগিক অবস্থায় ৷ 

প্রশ্ন উঠবে, পৃথিবীতে বিরলদর্শন মহামূল্যবান সব পদার্থরা তবে 
কি একেবারেই নেই সেখানে? সে দেশের শিলাস্কৃপে মাথা 
খুড়লেও কি এক ভরি সোনা বা এক গ্রাম ইউরেনিয়াম মিলবে 
না? 

এ প্রশ্নের জবাব দিতে গেলে ভূবিজ্ঞানীদের শরণাপন্ন হতে হয়। 
ধারা পৃথিবীতে ধাতব পদার্থের অস্তিত্ব নিয়ে গবেষণা করেন, দ্বারস্থ 
হতে হয় তাদের । ভূবিজ্ঞানীরা বলেন, পৃথিবীর স্থান-বিশেষে যে 
বিশেষ এক এক ধরণের পদার্থ কেন্দ্রীভূত হয়, তার মূলে রয়েছে 
কয়েকটি প্রক্রিয়া। সেই প্রক্রিয়াগুলোকে নিয়ন্ত্রিত করে চৌস্বকত্বের 
হেরফের, জল ও তাপের সম্মিলিত গুণাগুণ, ক্ষয়ীভবন, পললধর্ম 
এবং কিছু জৈবিক ক্রিয়াপদ্ধতি। কিন্ত এদের অধিকাংশই চাদে 
অন্ুপস্থিত।. সে দেশের সুদীর্খ ইতিহাসের কোনো বিশেষ পর্বেও 
এনা উল্লেখযোগ্য কোনো ভূমিক! গ্রহণ করেছে বলে ভূবিজ্ঞানীরা 
মনে করেন না। বরং সকলেই জোর দেন এই বলে যে, চাদের 
. শিলাস্তরে ও উপরিভাগে যে দুটি প্রয়োজনীয় ধাতব পদার্থ প্রচুর 
পরিমাণে পাবার সম্ভাবনা, তারা হল লোহা এবং নিকেল। 
বিজ্ঞানীদের ধারণা, উক্কাজনিত সংঘাত থেকেই চাদে আবিভূত 
হয়েছে ওরা এবং ওদের খনন ও সংগ্রহ করে পৃথিবীতে নিয়ে আসা 
যাবে। কিন্ত প্রশ্ন, আনতে গেলে যে পর্বতপ্রমাণ অর্থ ব্যয় হবে, 

পৃথিবীর সম্পদ সে পরিমাণে বাড়বে কি? এ প্রশ্নের জবাবে 
কিশোর-কিশোরীরাও বলবে এবং এমন কি টাদে চরকা-কাটা 
বুড়ির অস্তিত্বে যারা বিশ্বাসী তারাও বলবে,__ন* সম্পদ বাড়বে না 
তাতে। A 

তবে ? তবে কেন এই রাজস্থয় আয়োজন ? 

জানি, বিরুদ্ধবাদীরা বলবেন, আয়োজনটা সম্পূর্ণ হোক আগে। 
আগে ধৈর্য ধরে দেখা বাক, পাথরভ্ূপের ভিতর থেকেই পরশমণি 
বেরিয়ে আসে কি নাঃ তারপর যত খুশি আমাদের সমালোচনা 
করো। তা ছাড়া কত সুবিধে চাদে ? মাধ্যাকর্ষণ সেখানে অল্প। 
অতএব শ্রমিক ভাইরা খুব অল্প পরিশ্রমে সেখানে অনেক বেশি 
কাজ করতে পারবে। আর স্ূর্যালাক থেকে কি প্রচণ্ড শক্তি 
পাওয়া যাবে সেখানে! যদি সেই শক্তিকে ধরে রাখা যায় এবং 
তারপর প্রয়োজনমাফিক লাগানো যায় কাজে, তবে একদিন টাদেই 
গড়ে উঠবে মানুষের নতুন স্বর্গ । 

কথাগুলো শুনতে খুব ভাল লাগে । এমন কি সন্দেহ জাগে 
এক-একবার, সুর্যের অপরিসীম দাক্ষিণ্যভরা সেই স্বর্গলোকের 
সিংহদ্বারে দাড়িয়ে আছি বুঝি! কিন্তু আসল সত্যটা মনে এলেই 
সব স্বপ্ন তাসের ঘরের মত ভেঙে পড়ে । চাদের নির্মম জগৎটাকে 
স্পষ্ট দেখতে পাই তখন। তখন স্পষ্টই মনে হয়, বাতাস নেই 
সৈখানে ; জলও নেই । অতএব শাবল চালিয়ে ধাতু-সংগ্রহের 
কাজটা সেখানে কি খুব দুরহ হবে না? বায়ুশুন্ত সেই দেশে 
হাতুড়ি, কোদাল ও বেলচা কি খুব তাড়াতাড়ি গরম হয়ে উঠবে 
না? এ ছাড়া চাদের শিলাভ্ভূপগুলোর তাপ-পরিচালনের ক্ষমতা 
খুব সামান্ত। অতএব যন্ত্রপাতিগুলো আগুন হয়ে উঠতে কতক্ষণ 

উৎসাহীরা বলছেন, ভাবনার কিছু নেই। সব সমস্তারই ধীরে 
বীরে সমাধান করৰো৷ আমরা । প্রথমে আসা বাক জল এবং 
বাতাসের প্রসঙ্গে । চাদে জল নেই বটে ; কিন্তু সেখানকার বহু 
পদার্থের মধ্যেই জলের অণুগুলো বন্দী অবস্থায় আছে। এই 
শ্রেণীর পদার্থের মধ্যে বিশেষ উল্লেখযোগ্য হল সিলিকেট, পিচ.স্টোন 
ও সারপেন্টাইন। শেষোক্ত ছুটি পদার্থ হল 'আগ্নেয়গিরিজাত ; 
এবং আমরা যদি চাদের গঠন-বৈচিত্র্যে আগ্নেয়গিরির সামান্ডতম 
প্রভাবের কথাও স্বীকার করি, তবে এ ছুটি পদার্থের অস্তিত্বকে 
অস্বীকার করবার উপায় নেই। পিচস্টোনে আছে শতকরা ৪ ভাগ 
জল; আর সারপেন্টাইনে জল আছে শতকরা ১০ ভাগ । এ ছাড়া 
“কার্বনেসিয়াস্‌ ক্রন্ডাইট নামে এক শ্রেণীর উদ্ধাপিও আছে এবং 
চাদের পৃষ্ঠদেশে প্রচুর পরিমাণেই আছে এরা । এদের মধ্যে জলের 
পরিমাণ হল শতকরা ১০ থেকে ২০ ভাগ । এসব উন্ধাপিওকে 
৫০০ থেকে ১,০০০ ডিগ্রী সেন্টিগ্রেডে উত্তপ্ত করলে ওদের থেকে 
জল বাম্পাকারে বেরিয়ে আনবে । তারপর সেই বাস্পকে তরল 
জলে ঘনীভূত করে নিলেই কাজ হাসিল। ঘনীভবনের সময় অবশ্য 
কিছু সমন্তার সৃষ্টি হতে পারে; কিন্তু প্রয়োজনীয় তাপমাত্রায় 
যন্ত্রপাতিগুলো রাখতে পারলে এ সমস্তার সমাধান কর! তেমন কিছু 
কঠিন হবে না। 

এ ছাড়া চাদে বিছ্যুৎশক্তির জন্যে ভাবনার কিছু নেই। অসীম 
শক্তিধর তূর্য অকাতরে আশীর্বাদ বিলোচ্ছেন সেখানে ; এবং সে 
আশীর্বাদের পরিমাণট। পৃথিবীর তুলনায় ঢের বেশি । চাদের মাত্র 
১ বর্গকিলোমিটার এলাকা প্রতি ঘণ্টায় যে পরিমাণ স্বর্যকিরণ পায় 
তা” দিয়ে পৃথিবীর সবচেয়ে বৃহৎ জলবিদ্যুৎ উৎপাদন কেন্দ্রের 
৪১০০০ গুণ অধিক বিদ্যুৎশক্তি উৎপাদিত হতে পারে । তুলনার 


৩৪ 


স্থবিধের জন্যে জলবিছ্যুৎ-কেন্দ্রের কার্ষকালও এখানে ১ ঘণ্টার 
মধ্যেই সীমিত রাখা হল। 

অতএব, দেখা যাচ্ছে, চাদের স্ূর্যালোকিত দিকটিতে শক্তির 
অভাব কখনও ঘটবে না। সেখানে প্রয়োজন দেখা দিলেই বিরাট- 
কায় সব সৌরচুল্লী বানানো চলবে এবং বাতাস নেই বলে সৌর- 
শক্তির জয়যাত্রা 'সেখানে অটুট থাকবে। সেখানে ‘লেন্স’ বা 
“মিরার'-এর গায়ে ধুলোবালি জমবে না কখনও এবং মাধ্যাকর্ষণ কম 
থাকায় যন্ত্রপাতিগুলোকে হাক্ষা মনে হবে। 

আবার এই যন্ত্রপাতির সাহায্যে যে বিপুল পরিমাণ শক্তি উৎপন্ন 
হবে তা’ দিয়ে চাদের অক্সিজেনযুক্ত সিলিকনকে গলানো সম্ভবপর । 
আর চাদের অক্সিজেনযুক্ত ম্যাগনেসিয়াম থেকে অক্সিজেনকে 
গ্যাস-এর আকারে মুক্তি দেওয়া হবে “ডি-সি” বিদ্যুতের সাহায্যে । 
এই বিদ্যুৎ আসবে সিলিকন, লোহা ও কিছু পরিমাণ আযালুমিনি- 
য়ামের সহযোগে গড়ে তোল! 'থার্মোকাপূল্‌* থেকে । 

কিন্তু সৌরশক্তি সম্বন্ধে এতক্ষণ যা’ কিছু বলা হল, তা’ চাদের 
দিনের বেলাতেই পাওয়া সৃম্ভব। এইখানে প্রশ্ন উঠবে, চাদের 
সুদীর্ঘ রাত্রিতে তবে শক্তি জোগাবে কে? বিজ্ঞানীরা বলছেন, 
শক্তিকে মজুত করে রাখতে হবে। দিনের বেলার রোজগারকে 
রাত্রে ধীরে ধীরে খরচ করতে 'হবে। তবে যদি কেউ চাদের 
মেরুপ্রদেশে যায় তবে এ ব্যাপারে ভাবনার আর কিছুই থাকবে 
না। কারণ সেখানে দিগন্তের কাছাকাছি জায়গা-বরাবর সর্বক্ষণ 
ঘুরে বেড়ায় স্থর্য এবং কখনই পুরোপুরি অস্ত যায় না। 

কিন্ত এ সবই গেল সৌরশক্তির আশীর্বাদের কথা । এবার তার 
অভিশাপের প্রসঙ্গে আসা যাক । ভাবা যাক, চাদের দেশে থাকবার 
সময় উত্তাপের তারতম্য হেতু অভিযাত্রীদের কী ধরণের বিপদ হতে 

পারে, সে কথা । এ সম্বন্ধে বিজ্ঞানীরা বলছেন, বিপদের অনেক- 
খানি নির্ভর করবে রকেটের বহিরাবরণের ওপর । তার আলোকে 
প্রতিফলিত করবার এবং শুষে নেবার ক্ষমতার ওপর ৷ বিশেষজ্ঞদের 


ধারণা, মহাশুন্তের তাপমাত্রা খুব অল্প বটে, কিন্ত স্র্যের বিকিরণ- । 


শক্তির প্রভাবে দিনের বেলায় এমন কি ১৫ কোটি কিলোমিটার 
দূরেও শূন্যে অবস্থিত কোনো! কঠিন বস্তুর উত্তাপ মানুষের সহাসীমার 
অতীত হবে । কারণ বস্তুটি যে অনুপাতে স্থর্যের উত্তাপকে শুষে 
নেবে, সে অনুপাতে উত্তাপ-বিকিরণ করবে না। উদাহরণ হিসেবে 
বল! যায়, আযালুমিনিয়ামের বহিরাবরণ-বিশিষ্ট কোনে! রকেট 
দীর্ঘক্ষণ ধরে মহাশূন্যে থাকলে তার তাপমাত্রা ৩৫০ থেকে ৪০০ 
ডিগ্রী সেন্টিগ্রেড অবধি উঠতে পারে । কিন্ত সেই রকেটকেই যদি 
আবার সাদা কোনে রঞ্জক পদার্থে আচ্ছাদিত করা যায় তবে তার 
তাপমাত্রা নেমে যাবে শুন্য ডিগ্রীর চেয়েও ৫০ ডিগ্রী সেন্টিগ্রেড 
নিচে। এজন্যেই বিজ্ঞানীরা বলছেন, রকেটের বহিরাঁবরণের জন্যে 
এমন সব পদার্থ নির্বাচিত করতে হবে যাদের সাহায্যে তাপমাত্রাকে 
মানুষের সহনসীমার মধ্যে রাখা যায়। কিন্তু বিপদ হল, টাদের 
দেশে তাপমাত্রার এই সহনসীমা যে-কোন মুহূর্তে ভেঙে পড়তে 
পারে। রকেটের বাইরের দিককার রঞ্জক পদার্থের আচ্ছাদন 
নষ্ট হয়ে যেতে পারে কোথাও এবং কোনো বিশেষ মুহুর্তে 
মন্থণ আ্যালুমিনিয়াম স্থর্ধকিরণের সংস্পর্শে আসবার ফলে 
মহাশুন্যযানের ভিতরকার তাপমাত্রা এত বেশি বেড়ে যেতে 
পারে, যার ফলে অভিযাত্রীরা কয়েক সেকেণ্ডের মধ্যেই জলে-পুড়ে 
নিঃশেষিত হবেন। এ ছাড়া রাত্রিকাঁলে টাদের দেশের তাপমাত্রা 
হঠাৎ করে নেমে যাবে এবং তখন মহাশৃস্তযানের বাইরেকার 
আচ্ছাদনের যদি এতটুকু হের-ফের হয় তো একমাত্র মৃত্যু দিয়েই 

সে ক্রটির প্রায়শ্চিত্ত করতে হবে । অতএব চাদের দেশের সর্বনেশে 
দিন ও রাত্রির হাত থেকে পরিত্রাণের পথ কোথায় ? 

বিশেষজ্ঞরা অভয় দিচ্ছেন ; বলছেন, পথ আছে। মহাশুহ্যানকে 
যদি চাদের দেশের মাটির তলায় রাখা যায়, তবে হয়তো এ বিপদ 
থেকে পরিত্রাণ মিলতে পারে । এমন কি মাটির তলায় না রেখে 
মহাশৃন্যযানটিকে যদি ফুটখানেক গভীর ধুলোবালি দিয়ে ঢেকে 
রাখা যায়, তবেও কাজ চলবে । এই ধুলোবালি এবং শিলাপাথর 
সংগৃহীত হবে চাদের দেশ থেকেই এবং এরাই মহাকাঁশচারীদের . 
পরিত্রাতার কাজ করবে । এ ছাড়া এই ব্যবস্থা থেকে আরও কিছু 
স্বিধে পাবার সম্ভাবনা । এরূপ করলে ছোটখাটো উক্কাখণ্ডের 
আঘাত থেকে অভিযাত্রীরা রক্ষা পাবেন। কিন্তু সবচেয়ে বড় 
রক্ষাকবচ হবে সহনশীল তাপমাত্রী। কারণ, চাদের দেশের 
ধুলোবালি এবং শিলাস্তরের তাপ-পরিচালন-ক্ষমতা খুব সামান্য ৷ 
এত সামান্য যে সেখানকার মাটির মাত্র ১ গজ নিচেই তাপমাত্রা 
সমস্ত দিন ও রাত্রি ধরে প্রায় সমান থাকে । অবশ্য সে তাপমাত্রা 
অভিযাত্রীদের সুখে বসবাস করার পক্ষে যথেষ্ট নয়। শূন্য 
ডিগ্রীর চেয়েও তা ৩০ ডিগ্রী সেন্টিগ্রেড নিচে থাকে । অতএব, 
অনুমান করা যাচ্ছে, প্রচণ্ড শীত সেখানে এবং সে শীত থেকে 
আত্মরক্ষা করতে হলে মহাশৃন্যযানকে কৃত্রিম উপায়ে গরম রাখতে 
হবে। 

বিশেষজ্ঞরা বলছেন, টাদের দারুণ শীত-গ্রীত্ম থেকে পরিত্রাণের 
অন্ত উপায়ও আছে; এবং তা’ হল সেখানকার কিছু প্রাকৃতিক 
বৈচিত্র্যকে কাজে লাগানো । চাদে এমন কিছু অঞ্চল আছে 
যেখানে আগে লাভাশ্রোত প্রবাহিত হ'ত। এঁ লাভাস্রোতগুলো। 
স্তব্ধ এখন; শুধু এখন বলি কেন, লক্ষ লক্ষ বছর আগে থেকেই 

ওরা স্তব্ধ। মৃত বা সুপ্ত আগ্নেয়গিরির কাছে এ ধরণের লাভাস্রোত 
পৃথিবীতেও- চোখে পড়ে। এদের বৈশিষ্ট্য হল, ধীরে ধীরে এরা 
“লাভা-টিউব” গড়ে তোলে এবং কালক্রমে এই ৭টিউব'গুলো খাদ 
বা গিরি-গুহার রূপ নেয়। এ খাদ বা গিরিগুহার চারিদিকে কখনও 
আবার মন্থণ দেওয়াল গড়ে উঠতে দেখাযায়। জ্যোতিধিজ্ঞানীদের 
ধারণা, এই ধরণের “লাভা-টিউব চাদে আছে এবং চাদযাত্রীরা 
অনায়াসেই সেখানে আশ্রয় নিতে পারবেন । এঁ টিউব-এর মধ্যে 
ঢুকে তার মুখগুলো বন্ধ করে দিতে হবে ; আর যদি তা করা যায়, 
তবে টাদের দেশের শীত-গ্রীম্মের অত্যাচার থেকে চিরতরে মুক্তি । 

কিন্তু এত সব আশ্বাসবাণী সত্বেও উচ্চাভিলীষীদের অনেকেই 
কুব্ধ হচ্ছেন। বলছেন, শুধুমাত্র লোহা, নিকেল আর 
আ্যালুমিনিয়ামের লোভে ওই ০টিউব'-এর মধ্যে বাস করতে যাবো 
কোন্‌ দুঃখে ! আরও কিছু চাই! 

চাদের টাইম-টেবল্‌ রচয়িতার! সাম্বনা দিচ্ছেন। বলছেন, 
হয়তো আরও অনেক কিছু মিলবে। হয়তো ধাতু-নিষ্কাশন ও 
বিমান-শিল্পের ক্ষেত্রে অত্যন্ত প্রয়োজনীয় লিথিয়াম ও বেরিলিয়াম- 
এর সন্ধান পাওয়। যাবে টাদে। 

এইখানে প্রশ্ন করেন অনেকেই, কতখানি পাওয়া যাবে? 

বিজ্ঞানীরা বলছেন, উল্লসিত হবার মতো বিরাট কিছু নয়। 
পৃথিবীতে যেমন পাওয়া যায় প্রায় তেমনই । 

এদিকে মন মানে না উৎসাহীদের | ওঁরা শুধোন, চাদের আসল 
জিনিসগুলো কোথায় আছে, তা? পৃথিবীর ঘরে বসেই কেমন করে 


জানবো আমরা? কেমন করে আগে থাকতেই চাদের রত্বপ্রস্থু. 


স্থানগুলোর হদিস পাবো? 
চাদের বর্ণালী বিশ্লেষণ করে এইসব প্রশ্নের জবাব দিচ্ছেন 

বিজ্ঞানীরা । ওঁরা “রেডিও-টেলিস্কোপণ-এর সাহায্যে ঘরে বসেই 
দুরের এঁশ্বর্যের পরিমাপ করছেন। অবশ্য পরিমাপটী সব সময় 
যে ঠিকমতো হচ্ছে, তা" নয়। কারণ, ৩৮০,০০০ কিলোমিটার 
দুরে অবস্থিত চাদের ঘরোয়া খবর নিতে গেলে রেডিও-টেলিক্কোপ 
আরও অনেক বড় ও শক্তিশালী হওয়া চাই। কিন্তু তবু ঘরে বসে 
যত চেষ্টাই আমরা করি না কেন, চাঁদের ধাতব পদার্থগুলোকে খনন 
করতে হলে সেখানে বাবার ঝুঁকি আমাদের নিতেই হবে। ঘাটি 
স্থাপন করতে হবে সেখানে এবং সেই ঘাঁটি থেকে ছুঃসাহসী অভি- 
যাত্রীরা টাদের বক্ষপুরীতে হানা দেবেন । 

ধরে নেওয়া যাক, অভিযাত্রীদের স্বপ্ন একদিন সফল হবে; 
টাদে ছুঃসাহসীদের বিজয়-নিশান উড়বে একদিন । কিন্তু সেদিন 
সমস্যা দাড়াবে, টাদের পদার্থগুলোকে কেমন করে ঘরে আনবো 
আমরা । বিশেষজ্ঞরা এ সমস্তারও সমাধান খুঁজে বের করেছেন। 
বলেছেন, টাদের আকৃতি ও ওজন কম বলে সেখান থেকে পৃথিবী 
ও টাদের মধ্যবর্তী মাধ্যাকর্ষশুন্ত জায়গায় কোনে! কিছু পাঠাতে 
খুন বেশি বেগ পেতে হবে না। যে শক্তি ব্যয় করে পৃথিবী থেকে 
বিশেষ কোনো বস্তুকে আমরা টাদে পাঠাবো, তার ৩০ ভাগের ১ 
ভাগ মাত্র ব্যয় করলেই সেই বস্তুটিকে টাদ থেকে ঠেলে মাধ্যাকর্ষণ- 
শূন্য জায়গায় পৌছে দেওয়া যাবে। কারণ, চাদ থেকে পৃথিবীতে 
আসবার সময় এ বস্তুটি যাত্রাপথের শতকরা ৯৯ ভাগই কৃত্রিম 
কোনো শক্তির সাহায্য না নিয়ে স্বাভাবিকভাবে এমনিতেই অতিক্রম 
করবে। মহাশুন্যের পথ ধরে কোনো বস্তুর এই যে আপনভাবে 
পথ-চলা; বিজ্ঞানীরা একেই বলে থাকেন ফ্রী ফল্‌’। 

এই “ফী ফল্‌’ আগামী দিনের ষ্টাদ-অভিযাত্রীদের কাছে খুবই 


গুরুত্বপূর্ণ । ওরা বলেন, দের খনিজ পদার্থ পৃথিবীতে আনবার 

সময় রকেটের সাহায্য নেবো না আমরা । পদার্থগুলোর অধি- 
কাংশকেই আনবো সরাসরি । অর্থাৎ পৃথিবীকে তাক করে চাদ 
থেকে ছুঁড়ে মারবো ওদের । চাদের মাধ্যাকর্ষণ থেকে ওদের মুক্তি 
দেবো এমনভাবে যাতে ওর! পৃথিবীর কোনো বিশেষ স্থানে এসে 
পৌছয়। কিন্তু, এ ব্যাপারে আবার নতুন সমস্তা দেখা দেবার 
সম্তাবনা। সমস্যাটি হল পৃথিবীর বায়ুমণ্ডলকে ঘিরে । বিজ্ঞানীরা 
বলছেন, মহাশুন্য পথ বেয়ে আগত বিভিন্ন বস্তু পৃথিবী ও তার 
বায়ুমণ্ডলের সংস্পর্শে এসে বিচিত্র সব আচরণ করতে পারে । বস্ত- 
গুলোর মধ্যে যাদের আকৃতি বড়, হঠাৎ গতিবেগ কমে যাবার ফলে 
তাদের অনেকেরই জলেপুড়ে ছাই হয়ে যাবার কথা । অপরদিকে 
খুবই ছোটখাটো যারা, যারা দেখতে অনেকটা খুলিকণার মতো, 
তারা হয়তো কোনদিনই পৃথিবীতে নেমে আসবে না; বায়ুমণ্ডলের 
ওপর ভেসে বেড়াবে অনেকটা আগ্নেয়গিরি-নিঃস্থত ধূলিরাশির মতো 
এবং তারপর অতি ধীরে ধীরে ছড়িয়ে পড়বে বিরাট এক একট! 
অঞ্চল জুড়ে । কেন না, কোনো বস্তুকে বায়ুমণ্ডলের প্রতিহত করবার 
শক্তি সেই বস্তুটির আকৃতি ও ওজনের ওপর নির্ভরশীল। অতএব 
দেখা যাচ্ছে, চাদের কোনো পদার্থকে আনতে হলে সেই 
পদার্থটিকে নির্দিষ্ট একট! আকৃতির করে নেয়া দরকার । আকৃতি 
খুব বড় হলে চলবে না, পৃথিবীতে আসবার আগেই সে জ্বলেপুডে 
ছাই হবে; আবার ছোটো হলেও বিপদ, ধূলিকণার আকারে ছড়িয়ে 
পড়বে বিরাট এক অঞ্চল জুড়ে । অতএব বস্তু যদি বড় থাকে তো 
কেটে খণ্ড খণ্ড করতে হবে তাকে ; আর যদি খুব ছোটো হয় তো 
খণ্ড খণ্ড অংশগুলোকে জুড়তে হবে । কিন্তু মনে রাখি যেন, জুড়লেও 
বিপদ, কাটলেও বিপদ। নিশানায় যদি ভুল হয় তো চাদের খনিজ 
অতিথিরা আমার-আপনার মতো নিরীহ লোকের মাথা ফুটো করে 

দিতে পারে এবং সেই ফুটো আমাদের দেহ ভেদ করে সংক্রামিত 
হতে পারে ভূত্বক অবধি। অতএব এ ব্যাপারে সতর্কতা দরকার । 
বিশেষজ্ঞরা বলছেন, মাভৈঃ! সাহারা ও গোবি এতকাল 
ধরে শুধু আমাদের অশ্রদ্ধাই কুড়িয়েছে। কিন্ত এবার চাদের 
দৌলতে ওদের ইজ্জৎ বাড়বে। কেন না, প্রতিবেশী উপগ্রহের 
রত্রসন্তারকে এসব জায়গাতেই নামিয়ে আনবো আমরা। লক্ষ্য 
রাখবো, নিশানা ঠিক করতে কয়েক মাইল হের-ফের হলেও পৃথিবীর 
মানুষের মাথাগুলো যাতে অক্ষত থাকে । 

এত সব কাগুকারখানার কথা শুনে আমরা শিহরিত 
চমৎকার ! 

কিন্তু তবু একটা প্রশ্ন করতে মন চায়,_ধরিত্রীর বুকে 
এখনও যে বিরাট খনিজসম্ভার রয়েছে, তা' আমরা পুরোপুরি কাজে 
লাগাচ্ছি কি? আমরা কি ভেবে দেখছি, সমুদ্রের জলে যে বিপুল 
পরিমাণ সোনা ও ইউরেনিয়াম রয়েছে তা’ উদ্ধার করতে পারলে 
চাদে পাড়ি দেবার তুলনায় অনেক কম খরচে আমরা অনেক বেশি 


লাভবান হবো? 
আশঙ্কা হয়, ভাবি নি। যদি ভাবতুম তবে টাদে গিয়ে সামান্য 


কিছু লোহা, নিকেল ও সোনা পাবার লোভে কোটি কোটি টাকা 
জলে ফেলতুম না। পৃথিবীর অনুন্নত ও অর্ধোন্সত দেশের ২০০ কোটি 
বৃভুক্ষুর কান্না ঘুম ভাঙাত আমাদের ; চাদের দৌলতের নুখন্বপ্ন 
দেখে রোমাঞ্চিত হবার পথে বাধার সৃষ্টি করত। 


হই। বলি, 

॥ চাদের বিচিত্র জগৎ ॥ 


বয়স হল চাদের। পণ্তিতেরা বলেন, ৪৫০ কোটি বছর । 
বলেন, এই দীর্ঘ যুগ ধরে পৃথিবীর সঙ্গী সে। সে পুথিবী-প্রদক্ষিণ 
করছে আমাদের নিকট প্রতিবেশী হিসেবে । 

পৃথিবীর জন্মলগ্নে টাদেরও জন্ম । পৃথিবী যখন গড়ে উঠছিল, 
চাদও তখন গড়ার পথে। কিন্তু টাদের সঙ্গে পৃথিবীর তফাৎ হল 
এই যে, পৃথিবী ধীরে ধীরে শৈশব থেকে কৈশোরে পদার্পণ করল $ 
ধীরে ধীরে অনেক কিছু পরিবর্তন হল তার। অপরদিকে চাদের 
শৈশব আর কাটল না। শৈশবেই জল-বাতাসকে ছুটি দিয়ে 
সেই যে সে নিঃস্ব হয়ে বদল, সে নিঃস্বতা থেকে আর মুক্তি 
পেল না কিছুতেই। অতএব, আজও টাদকে যখন আমরা 
দেখি, তখন তার ৪৫০ কোটি বছর আগেকার শৈশবের কথাই 
আমাদের মনে পড়ে। মনে হয়, জন্মলগ্নেই জল-বাতাসকে 
হারিয়ে বসে আছে বলে উপগ্রহটিতে পরিবর্তনের ঝড় বয় নি 
কখনও | কখনও ক্ষয় ও ভাঙনের তাণ্ডব দেখা দেয় নি। তাই 
এখনও তার দিকে তাকালে কোটি কোটি বছর আগেকার শৈশবের 
স্মৃতিগুলো খুঁজে পাওয়া যাবে । 

পৃথিবী বা তার প্রতিবেশী গ্রহগুলোর শৈশবকে খুঁজে পাওয়া 
আজ বড় কঠিন। কারণ, জল-বাতাস আছে ওদের মধ্যে ; এবং 
আছে বলেই ওদের বহিরাবরণে অহরহ পরিবর্তনের ঢেউ উঠছে। 
বিজ্ঞানীদের ধারণা, এই পরিবর্তন অনেক কিছু অনর্থের মূলে। 
এদেরই জন্যে ওঁরা সৌরজগতের খাঁটি জন্মঠিকুজী তৈরি করতে 

পারছেন না। কিন্তু যদি চাদে যাওয়া যেত একবার, যদি তার 
বহিরাবরণকে ভাল করে একবার পরীক্ষা করা যেত, তবে হয়তো 
সৌরজগতের ঠিকুজীটা গড়া সম্ভব হত নিখুঁতভাবে j 
৪ জানেন, এই ঠিকুজী গড়ার আয়োজন আজ ভালভাবেই 
চলছে ; চাদে পাড়ি দেবে বলে মানুষ আজ বদ্ধপরিকর | তিক 


. চাদের দেশ সম্বন্ধে বিচিত্র সব খবর সংগৃহীত হচ্ছে; এবং এরই মধ্যে 


সে দেশ সম্বন্ধে যতটুকু জেনেছি আমরা, তা দিয়ে সেখানকার 
একটা ছবি আঁকা যেতে পারে। ছবিটা স্পষ্ট হবে না হয়তো ; 
কিন্তু যা” হবে, বৈচিত্রয-সথপ্টির দিক দিয়ে তাঁও কম নয়! 

চাঁদকে পর্যবেক্ষণ করলে প্রধানত ছু'প্রকার শিলাস্তরের সাক্ষাৎ 
পাওয়া যায়। এক শ্রেণীর শিলাস্তর এবড়ো-খেবড়ো এবং , 


উচুনিচু। দেখতে এরা হাক্া রডের! কারণ, যে পরিমাণ 
সুর্ধকিরণ এরা পায়, তার শতকরা ১৮ ভাগ পর্যন্ত এদের থেকে 
প্রতিফলিত হয়ে থাকে। অপর এক শ্রেণীর শিলাস্তরের বর্ণ 
অপেক্ষাকৃত গাঢ়। এরা সুর্যকিরণের শতকরা ৬ থেকে 


৭ ভাগ পর্যন্ত প্রতিফলিত করবার ক্ষমতাবিশিষ্ট এবং আকৃতির 
এত মস্থণ যে এদের হঠাৎ 


দিক দিয়ে এরা বেশ মন্যণঃ 
ভাগ বলে ভ্রম হয়। প্রথমোক্ত 


দেখলে কোন তরল পদার্থের উপরি 

শ্রেণীর শিলাস্তরগুলোকে বলা যেতে পারে টাদের পর্বতমালা । 

বিরাট এক-একটি অঞ্চল জুড়ে এদের অবস্থান। তবে টাদের 
বিশেষজ্ঞদের ধারণা, 


দক্ষিণ গোলার্ধে এদের সং 
উপগ্রহটির দৃশ্য অংশের ছুই-তৃতীয়াংশ জুড়ে আছে এরা ; আর 


চাপা ও প্রায়সমতল ভূভাগগুলো জুড়ে আছে সে দেশের এক- 
তৃতীয়াংশ । প্রাচীন যুগের জ্যোতিথিজ্ঞানীরা তুল করে এদের 
ন্যারিয়া” বা সমুদ্র বলে ধরে নিয়েছেন। কিন্ত আসলে সমুদ্র 

এরা নয়। শক্তিশালী দূরবীনের ভিতর দিয়ে চাদের দিকে 
তাকালেই বোঝা যায়, এরা হল পর্বত-প্রাচীরে ঘেরা গোলাকার 
এক-একটি অঞ্চল। আধুনিক যুগের বিজ্ঞানীরা এদের নাম 
দিয়েছেন “ক্রেইট্যার'। এই কেইট্যারগুলো টাদের চাপা অংশ- 
গুলোতে যেমন আছে ঠিক তেমনি আছে পার্বত্য অংশেও। সে 


দেশের সর্বত্র এদের ছড়াছড়ি। বিজ্ঞানীরা হিসেব কষে বললেন, j 


শুধুমাত্র চাদের দৃশ্য অংশেই ১ কিলোমিটারের চেয়ে বেশি ব্যাস- 
বিশিষ্ট “ক্রেইট্যার-এর সংখ্যা ৩ লক্ষ। এ ছাড়া ছোটখাটো আরও 
অনেক ক্রেইট্যার আছে সেখানে ; এত বেশি আছে যাদের গুণে 
শেষ করা আজও অবধি সম্ভব হয় নি। চাদে ২০০ কিলোমিটারের 
চেয়ে বেশি ব্যাসযুক্ত “ক্রেইট্যার-এর সংখ্যা পাঁচ । সবচেয়ে বড় 
ক্রেইট্যার' ক্লেভিয়াস-এর ব্যাস হল ২৩০ কিলোমিটার। এ ছাড়া 
১০০ থেকে ২০০ কিলোমিটার ব্যাসবিশিষ্ট ৩২টি “ক্রেইট্যার, আছে 
'চশাদে। 

তবে চাদের দেশের কোনে! একটি “ক্রেইট্যার+ বা পর্বতের সঙ্গেই 
অপরটির হুবহু নিল নেই! সেখানকার সর্বত্র সামঞ্জস্তহীনভাবে 
ছড়িয়ে আছে ওরা । দ্বিতীয়ত, যে সব প্রাচীর ওদের ঘিরে রেখেছে 
তাদের সবই “ক্রেইট্যার'-গুলোর আয়তনের তুলনায় খুব কম 
উচ্চতা-বিশিষ্ট । 

এইখানে প্রশ্ন উঠবে, চাদের রাজ্যে পর্বতের উচ্চতা আমর! 
মাপছি কী করে? বিশেষজ্ঞরা বলবেন, এর জবাব অতি সহজ। 
উচ্চতা আমরা মাপছি পর্বতগুলোর ছায়ার সাহায্য নিয়ে। শুধু 
পর্বত কেন, উচু-নিচু আরও যত জায়গা আছে চাদে, আশেপাশে 
তাদের ছায়া পড়ে থাকে । চাদের দিগন্ত থেকে স্থর্যের উচ্চতা 
অনুযায়ী এই সব ছায়ার হ্রাসবৃদ্ধি ঘটে। ছায়াগুলে। সবচেয়ে দীর্ঘ 

হয় সূর্যোদয় ও ূর্যান্তের সময়। এদিকে চাদের আকাশে তূর্য 
কোথায় কখন থাকে; তা খুব নিখুঁতভাবে জানা আমাদের পক্ষে 
সম্ভবপর। অতএব ছায়াগুলোর হ্থাসবৃদ্ধি ঘটছে কেমনভাবে,. 
সূর্যোদয় ও স্থ্যান্তের সময় ওরা কী আকৃতি ধারণ করছে, তা যদি 
আমরা জানতে পারি তবে সর্ষের অবস্থানের সঙ্গে মিলিয়ে ওদের 
উচ্চতার হিসেব করা কঠিন কিছু নয়। 

এইখানে বলে রাখা যেতে পারে যে, চাদের দেশের পাহাড়- 
পর্বত ও উঁচু-নিচু স্থানগুলোর হিসেবও বিজ্ঞানীরা খুব সঠিকভাবেই 
করছেন এবং হিসেবে ১০ মিটারের চেয়ে বেশি ভুলচুক হচ্ছে না। 
এ ছাড়া “ক্রেইট্যার'গুলোর আয়তন মাপবার ব্যাপারেও' 
বিজ্ঞানীরা পিছিয়ে নেই। পৃথিবী থেকে টাদের বিভিন্ন অংশের 
কৌণিক দূরত্বের কথা স্মরণে রেখে এই আয়তনের হিসেব করছেন: 


ওরা । ওঁদের হিসেব থেকেই পাচ্ছি, ধক্রেইট্যার বা বাটির মতো 
| যে সব পাহাড়- 


বলা যায়, ক্লেভিয়াস নামক অতিকায় 'ক্রে 
পার্খববর্তা অঞ্চলগুলো থেকে বড় জোর ১, 
চ্চ অংশের 
‘ক্রেইট্যার’-টির সর্বনিষ্ন তলদেশ থেকে সর্বো রা 
উচ্চতা হল ৪,৯০০ মিটার । অতএব দেখছি, ২৩০ কিলো 
ব্যাসযুক্ত “ক্লেভিয়াস'-এর বিরাট গর্ত ও বিপুল আয়তনের টা 
তার প্রাচীরটিকে নেহাৎই Wee) Rs 
যদি এর মাঝখানে দাড়ান তো এই প্রাচীরকে দে 
কেন না, প্রাচীর তখন দিগন্তের 
এ ছাড়া টাদের দেশের এ 

j স্থানগুলোর 

অনেক বৈশিষ্ট্য আছে। এদের তলদেশ আশেপাশের 
৪৫ 


তুলনায় নিচে নেমে গেছে অনেকখানি । এবং যতটা! করে নিচে 
নেমেছে ওরা, নামতে গিয়ে যে পরিমাণ জায়গা দখল করেছে, 
পাহাড়-প্রাচীরগুলোর আয়তন হিসেব করলেও ঠিক সেই পরিমাণ 
জায়গাই পাওয়! যায়। এ থেকে মনে হয়, প্রাচীরগুলোর উপাদান 
এসেছে গোলাকার এ সব গর্ত থেকে । আর মনে হয়, এ সব গর্ত 
এবং প্রাচীর একই শক্তির প্রভাব থেকে জাত ; অর্থাৎ, যে শক্তি 
গর্তগুলোকে স্থ্টি করেছে, ঠিক সেই শক্তিই আবার গড়ে তুলেছে 
এ প্রাচীরগুলোকে । 
খুব ছোট “ক্রেইট্যার-গুলৌর চারিপাশে অবশ্য কোন প্রাচীর 

নেই। ওদের দেখলে মনে হয়, শুধুমাত্র গর্ত ওরা, চাদের দেশের 
খানিকট! করে জায়গা ওরা দখল করে আছে। 

অতএব দেখছি, চাদের “ক্রেইট্যার/গুলোকে সত্যিকারের কোন. 
পর্বত বলা যায় না । বরং বল! যায়, গুটিকার মতো চিহ্কে আচ্ছন্ন 
অদ্ভুত কতকগুলো জায়গা । এ ধরণের জায়গার বিশিষ্ট কয়েকটি 
উদাহরণ হল ১৪৪ কিলোমিটার ব্যাসযুক্ত “টলেমিয়াস, “আ্যালফন্‌- 
সাস্‌ (১২০ কিলোমিটার ), 'থিয়োফিলাস্ঠ (১০৬ কিলোমিটার ), 
“কোপার্নিকাস্ঠ (৯০ কিলোমিটার ), “আফ্কিমেডিস্ত (৮০ কিলো- 
মিটার ), 'আ্যারিস্টিলাস্‌* (৫৬ কিলোমিটার ) প্রভৃতি। 

স্বল্প উচ্চতা এবং বিরাট ঢাল চাদের “ক্রেইট্যার”-প্রাচীরগুলোরই 
শুধু বৈশিষ্ট্য নয়, সেখানে আরও যে সব পাহাড় আছে, তাদের 
মধ্যেও এই বিশিষ্টতা চোখে পড়ে । উদাহরণ হিসেবে চাদের একটি 
উল্লেখযোগ্য পাহাড় ‘পিটন’-এর কথা ধরা যাক। দৃরবীক্ষণ যন্ত্রে 
ভিতর দিয়ে দেখলে একে একটি উন্নত পর্বতশুর্গ বলে মনে হয়। 
মনে হয়, এ যেন বিস্তীর্ণ এক সমতলভূমির উপর একাকী মাথা তুলে 
দাড়িয়ে। যেন খুব খাড়া এই শৃঙ্গটি। কিন্তু সম্প্রতি ম্যাঞ্চেস্টার 

2. 
য়; বরং চাদে গিয়ে কেউ যদি দাড়ায় তে! 
দেখবে, এ হল চ্যাপ্টা আকারের অতি সাধারণ একটি পাহাড়। 
কারণ, “পিটন'-এর উচ্চতা ২,৩০০ মিটার হলেও তার ভুমিদেশের 
বিস্তৃতি প্রায় ২৮ কিলোমিটার এ ছাড়া নিট কোন চূড়া নেই 
পিটন’-এর এবং চাদে গিয়ে এ থেকে ৪০ কিলোমিটার দূরে 

দাড়ালেও মনে হবে, পাহাড়টির শিখরদেশ চোখে পড়ছে না। 
চাদের অন্তান্ত পাহাড়-পর্বতগুলোকে বিশ্লেষণ করেও বিজ্ঞানীরা 
ঠিক এই একই সিদ্ধান্তে এসেছেন। অর্থাৎ ওঁর! বলতে চেয়েছে” 
যথার্থ খাড়া কোন পর্বতশৃঙ্গ সেখানে আদৌ নেই। বিজ্ঞানীদের 
এট সিদ্ধান্ত থেকে অনুমান বানত গিয়ে পাহাড়ি 
পর্বতের কোন চিত্তাকর্ষক দৃশ্য চোখে পড়বে না। বরং চেখে পড়বে, 
চ্যাপ্টা, গন্ুজাকৃতি ও টিবির মতো যে সব পাহাড় সেগুলো নেহাৎই 
রুম ও একঘেয়ে । তাই সন্দেহ হয় এক-একবার, পৃথিবীর ছুঃসাহসী 
পর্বত-অভিযাত্রীরা টাদে গিয়ে রহস্য ও রোমাঞ্চের খোরাক খুঁজে 
পাবেন না। অভিযানে বেরিয়ে তুষার বা হিমবাহের সাক্ষাৎ পাবেন 
না গুরা, প্রকৃতির কোন হঠাৎ-পরিবর্তন বা হঠাৎ কোন তুষার-ঝড় 

ওঁদের সঙ্গে শত্রুতা করবে নাঃ এবং 

এমন কিছু দুর্গম স্থান বা খাড়া পর্বতপ্রদেশ ওঁদের অতিক্রম করতে 
হবে না, দশ জন সাধারণ লোকের চোখে যেগুলো ভীতিকর । 
বচিত্র্য থাকবে না কোথাও ; 


অর্থাৎ চাদের দেশের পর্বত-অভিযানে & 
এবং থাকবে না বলেই অসাধারণ কোন বীরত্বের জন্যে অভিযাত্রীদের 


ভাগ্যে বাহবাও জুটবে না। অথচ ওঁদের পরিশ্রম করতে হবে 
প্রচুর। মাইলের পর মাইল এগোতে হবে এবং সুদীর্ঘ পথ অতিক্রম 
করার পরও ওঁরা দেখবেন, শিখর মনে করে পাহাড়ের যে অংশে 

এসে পৌছেছেন তাকে পাহাড়ের সর্বোচ্চ অংশ বলে ভেবে নিতে 
কিছুতেই মন চাইছে না। মন বলছে, পৃথিবীতে উন্নত কোন 
পাহাড়ের চুড়ায় উঠলে অপরূপ সব দৃশ্য চোখে পড়ে ; কিন্তু এখানে 
কিছুই খুঁজে পাচ্ছি নাতার। এদিকে শিখরের সন্ধানে বেরিয়ে 
দুর্ভোগের একশেষ । প্রতি মুহূর্তে অকসিজেনের দিকে লক্ষ্য রাখতে 
হচ্ছে। এছাড়া দিন যদি হয় তো সূর্যের শাসনে আর রাত্রি হলে 
শীতের অত্যাচারে পরিস্থিতি প্রতি মুহূর্তে ই প্রাণান্তকর হয়ে উঠছে । 
অবশ্য সন্দেহ নেই, টাদের দেশে পাহাড় বেয়ে উঠতে অভিযাত্রীদের 
কম পরিশ্রম হবে। কারণ, মাধ্যাকর্ষণ সেখানে স্বল্প । কিন্তু সমস্ত! 
হল, সেই স্বল্প মাধ্যাকর্ণের সুযোগ নিয়ে উল্লসিত হবার মতো শুভ 
মুহূর্ত আদৌ সেখানে আসবে কি? সেখানকার ভয়াবহ দিনরাত্রি 
পর্বত-অভিযাত্রীদের সামনে আদৌ কি কোন আশার জাল বুনতে 
পারবে? 

বিশেষজ্ঞরা বলছেন, না। আশান্বিত হবার মতো কোন 
উপকরণ চাদের পর্বত-অভিযান থেকে মিলবে ন!। অভিযাত্রীরা 
কোন দিক দিয়েই উৎসাহিত বোধ করবেন না সেখানে। এবং 
সেখানে বসে দূরবীক্ষণের ভিতর দিয়ে কেউ যদি ফেলে-আসা 
পৃথিবীর দিকে তাকান, তবে তার অন্থুশোচনাই হবে। মনে হবে, 
বড় ভুল করেছি; পৃথিবীকে উপেক্ষা করা ঠিক হয় নি। তার 
হিমালয়েয় হাজার ভাগের এক ভাগ বৈচিত্র্যও এখানে অনুপস্থিত । 

তবে বৈচিত্র্য টাদের দেশে একেবারেই যে নেই তা” নয়। 
“ক্রেইট্যার” এবং ম্যারিয়া'গুলো ছাড়া সেখানে আছে গন্ুজাকৃতি 
একধরণের পদার্থ এবং বিচিত্র সব আলোকরশ্মি। কিন্তু খুবই 
নগণ্য পরিমাণে আছে এরা । চাদের অধিকাংশ জায়গ। জুড়ে 
আছে “ক্রেইট্যার এবং 'ম্যারিয়াঃ । 

“ক্রেইট্যার/গুলোর উৎপত্তি কী করে হল তা” নিয়ে এ যাবৎ 
অনেক বাগ্‌বিতণ্ডা হয়েছে । তবে এ বিষয়ে সকলেই একমত 
যে ওদের সব ক'টির উৎপত্তি একভাবে হয় নি; এ ছাড়া একই 
সময়ে গড়ে ওঠে নি ওরা । “ক্রেইট্যারগ্ুলোর উৎপত্তি সম্বন্ধে ছু” 
প্রকার মতবাদ চালু আছে। প্রথমোক্ত মতবাদে বিশ্বাসীরা . 
বলছেন, বাহ্যিক কোন শক্তির প্রভাবে স্থষ্টি হয়েছে ওরা চাদের 
পৃষ্ঠদেশের সঙ্গে উল্কা, ধূমকেতু বা গ্রহিকার (8565:0113) সংঘর্ষের 
ফলে ওদের উৎপত্তি হয়েছে ; আর শেষোক্ত মতবাদে আস্থাশীলদের 
ধারণা, টাদের আভ্যন্তরীণ প্রভাবই এ সব ক্রেইট্যার-স্থষ্টির মূলে । 
ওঁরা বলে থাকেন, টাদের তরল পদার্থ ও গ্যাসগুলো ভিতর থেকে 
বাইরে বেরিয়ে আসছিল যখন, যখন ওরা উপগ্রহটির আশ্রয় থেকে 
মুক্ত হয়ে বহির্বিশ্বে ছড়িয়ে পড়ছিল, তখনই এ সব 'ক্রেইট্যার' গড়ে 
ওঠে। এ ছাড়া এদের স্থট্টিতে টাদের দেশের আগ্নেয়গিরির অবদান 
থাকাও অস্বাভাবিক কিছু নয়। 

গ্যালিলিওই প্রথম টাদের পৃষ্ঠদেশের অসমতলতার কথা 
উল্লেখ করেন। ১৬১০ খৃষ্টাব্দে এ-সম্পর্কে নিজস্ব পর্যবেক্ষণের কথা 
যখন তিনি ঘোষণা করেন তখন বিশ্বজোড়া বিতর্কের তুফান 
উঠেছিল। এই ঘটনার ৫৭ বছর পর রবার্ট হুক টাদের দেশের 
'ক্রেইট্যারদের কথা আরও বিস্তারিতভাবে জানালেন। হয়তো 
বা বাইরের কোন কোন বস্তুর সঙ্গে সংঘর্ষের ফলে ওদের স্থষ্টি 
হয়েছে, এই কথা বললেন তিনি । সঙ্গে সঙ্গেই তার এই মতবাদ 
নিয়ে দেখা দিল তুমুল বাগবিতওা। বাইরের শক্তির প্রভাবক 
একদল লোক বিনা দ্বিধায় মেনে নিলেন। অপর এক দল এ নিয়ে 
সুরু করলেন নতুন পরীক্ষািরীক্ষা। এখানে শোযোজনের 
পথ ধরেই এগোব আমরা ।. আমরা দেখবার চেষ্টা করব, 

বাইরের বিভিন্ন বস্তুর সঙ্গে সংঘাতের অবকাশ চাদের দেশে আছে 
কি না। 

এই আলোচনা সুরু করতে গেলে প্রথমেই আমাদের মনে রাখা 
দরকার, মহাশৃন্তের যে পথ ধরে পৃথিবী ও চাদ স্বর্য-প্রদক্ষিণ 
‘করে, তা" একেবারে ফাকা নয়; একেবারে শুন্যতা নেই 
সেখানে । বরং সেখানে আছে নানা আকৃতির ও নানা ওজনের 
বিচিত্র সব বস্। বূর্যলোক থেকে আগত ইলেকট্রনরা আছে 
' সেখানে । আবার আছে অতি ক্ষুদ্রকায় ধুলিকণাজাতীয় বস্তু । 
সৌরজগতের উৎপত্তির সময়কার অবশেষ ওরা । ওদের অবারিত 
পদসঞ্চার প্রধানত বায়ুশুন্ত স্থানে । বিজ্ঞানীদের ধারণা, মহাশূন্যে 
এই ধুলিকণাজাতীয় পদার্থ ও ইলেকট্রনরা তো আছেই, এ ছাড়া 
আছে ছোট-বড় উক্কা, গ্রহিকা এবং ধুমকেতু । এদের কক্ষপথের 
আওতায় টাদ পড়তে পারে কখনও; এবং যদি পড়ে তো৷ এদের 
সঙ্গে তার সংঘর্ষ ঘট! মোটেই বিচিত্র নয়। চাদ বায়ুশুন্য বলে 
সংঘর্ষট। সেখানে পৃথিবীর তুলনায় বড় আকারের হবে এবং ধরে 
নেওয়া! যেতে পারে, ৪৫০ কোটি বছর ধরে স্ূর্য-প্রদক্ষিণের পথে এই 
ধরণের সংঘর্ষ সেখানে বহুবার হয়েছে। 

এবার উদাহরণের সাহায্যে এই সংঘর্ষের স্বরূপ-উপলন্ধির চেষ্টা 
করা যাক। ধরে নেওয়া যাক, ১০ লক্ষ টন ওজনবিশিষ্ট একটি 
উন্ধ। সেকেপ্ডে ৩০ কিলোমিটার গতিবেগে টাদের দিকে এগিয়ে 
আসছে। এখন এই ধরণের একটা বিরাট বস্তু যদি এইপ্রকার 
প্রচণ্ড গতিবেগে টাদকে এসে আঘাত করে, তবে থামবার আগে 
অবধি উপগ্রহটির পৃষ্ঠদেশ ভেদ করে বেশ খানিকদূর এগোবে সেঃ 
এবং এগোবে বুলেটের গতিতে। এদিকে সংঘর্ষের পূর্বে উন্ধাপিগুটির 
মধ্যে যে শক্তি সংহত ছিল, তা’ হারিয়ে যেতে পারে না। অন্ত 

এক মূৃতিতে আত্মপ্রকাশ ঘটবে তার। প্রধানত উত্তাপের 
আকারে দেখা দেবে এই শক্তি এবং এই উত্তাপ এত মারাত্মক হবে 
যে, সংঘর্ষের সঙ্গে সরাসরি লিপ্ত চাদের বিশেষ অঞ্চলটি বাম্পে 
পরিণত হবে। বিশেষজ্ঞরা বলছেন, এই বাম্পের তাপমাত্রা হবে 
১,০০০,০০০ ডিগ্রী সেন্টিগ্রেড। 

বল! বাহুল্য, দারুণ উত্তপ্ত এই বাষ্প উক্কাপিণ্ডের তলায় চাপা! 
পড়ে থাকতে পারে নী। সঙ্গে সঙ্গেই ভয়াবহ বিস্ফোরণ ঘটবে 
তার এবং তার প্রভাবে সংঘর্ষস্থলের পার্শ্ববর্তী অঞ্চলগুলোতে . 
মারাত্মক প্রতিক্রিয়ার স্থষ্টি হবে । আর উক্কাপিণ্ডের চারদিকে যে 
কঠিন পদার্থ থাকবে, পরিমাণে তা’ খুব বেশি হবে না। কারণ, 
সংঘর্ষের সঙ্গে যুক্ত অধিকাংশ পদার্থই বাষ্পীভূত হবে এবং ছড়িয়ে 
পড়বে মহাশূন্যে । এ ছাড়া পদার্থের কিছু অংশ চাদের বিরাট 
কোনো এলাকা জুড়ে ছড়িয়ে পড়াও বিচিত্র নয়। 

এদিকে বিস্ফোরক পদার্থের সাহায্যে পৃথিবীতে যে সব পরীক্ষা 
হয়েছে, তাদের সাহায্যে টাদের কোন কোন “ক্রেইট্যার”-স্থষ্টির 
ব্যাখ্যা করা যায়। দেখা যায়, অনেক “ক্রেইট্যার'-এর জন্ম 
উদ্ধাপিণ্ডের সঙ্গে সংঘর্ষ থেকে হলেও হতে পারে । কিন্তু এইভাবে 
াঁদের বিভিন্ন শ্রেণীর “ক্রেইট্যার'-উৎপত্তির ব্যাখ্যা করা যায় না। 
কারণ ‘থিয়োফিলাস্‌’, ‘কোপারনিকাস্‌’ প্রভৃতি কিছু “ক্রেইট্যার 
আছে টাদে, যাদের আকৃতি অর্ধচন্দ্রাকার বাটির মতো এবং যাদের 
মাঝখানে আছে পর্বত-শৃঙ্গের মতো উচু জায়গা । আর “ক্লেভিয়াস্‌', 
“টলেমি’, “আযাল্ফনসাস্* প্রভৃতি “ক্রেইট্যার'গুলোর ভূমিদেশ সম্পূর্ণ 
সমতল | এদের মাঝখানে কেন্দ্রীয় কোন পর্বত-শৃঙ্গ চোখে পড়ে 
না। বরং এদের দিকে তাকালে মনে হয়, পার্শ্ববর্তী “ম্যারিয়া' গুলোর 
মতোই এরাও ধূসর বর্ণের । এই শেষোক্ত শ্রেণীর 'ক্রেইট্যার,গুলোর 

স্থষ্টি উন্ধা থেকে হয়েছে বলে অনেকেই মনে করেন না। উপরন্ত 
অনেককেই বলতে শোনা যায়, পৃথিবীর পরীক্ষাগুলো থেকে উল্ধার 
সঙ্গে চাদের সংঘর্ষের যে কাল্পনিক চিত্র উদঘাটিত হয় তার সঙ্গে 
প্রথমোক্ত “ক্রেইট্যারদের কিছুটা মিল আছে। অবশ্য এই মিল এমন 
কিছু নয়, যা" আমাদের কোনো স্থির সিদ্ধান্তে পৌছে দিতে পারে। 
কারণ, প্রথমোক্ত শ্রেণীর “ক্রেইট্যার/গুলোর মধ্যেও অনেক সময় 
প্রকৃতিগত বিভিন্নতা চোখে পড়ে। এই প্রসঙ্গে “কোপারনিকাস্ঠ- 
. জাতীয় কয়েকটি গভীর “ক্রেইট্যার বিশেষভাবে ন্মরণীয়। এই শ্রেণীর 
'ক্রেইট্যা'র-এর কোন কোনটির কেন্দ্রীয় উচ্চভূমি থেকে আলোক- 
রশ্মি বেরিয়ে আসতে দেখা যায়। স্পষ্ট চোখে পড়ে, সেই রশ্মি- 
গুলো শুড়ের মতো চারিদিকে ছড়িয়ে পড়েছে। অনেকটা দূর 
অবধি ছড়িয়েছে ওরা এবং কেন্দ্রীয় উচ্চভূমিটিকে ভিত্তিমূল করে ওরা 
যেন বৃত্তাকার খানিকটা জায়গা! জুড়ে ডোরা-কাটা রশ্মিজালের সৃষ্ট 
করেছে । এই দৃশ্য দেখে অনুমান করা অন্যায় নয় যে, উক্কার সঙ্গে 
সংঘর্ষের ইঙ্গিত মিলছে এখানে এবং এই সংঘর্ষ থেকেই চাদের 
পৃষ্ঠদেশের বেশ খানিকটা অংশ যে একদিন ছিটকে বেরিয়ে এসে- 
ছিল, তা’রও প্রমাণ মিলছে। কিন্তু এই প্রসঙ্গে অসুবিধে হল এই 
যে, এ জাতের সব রকম ‘ক্রেইট্যার’-এর ব্যাখ্যা উল্লিখিত উপায়ে 
করা চলে না। উদাহরণ হিসেবে বলা যায়, 'থিরোফিলাস্ নামক 
“ক্রেইট্যারটি গভীর ; কিন্তু ওতে এধরণের আলোকরশ্মি একে- 
বারেই অন্ুপস্থিত। এ ছাড়! উদ্ধার সঙ্গে জড়িয়ে টাদের ‘ক্রেইট্যার’- 
দের ব্যাখ্যা করার পথে অন্য অন্তরায়ও আছে । বিশেষজ্ঞদের মতে, 
অন্তরায়টি ভূকম্পনসংক্রান্ত সমস্যার মধ্যে নিবদ্ধ। $ঁদের ধারণা, 
অতিকায় সব উল্ধা ঠাদকে আঘাত করে থাকলে তাঁদের প্রভাব 
ভূকম্পনের আকারে সমগ্র উপগ্রহটিতে ছড়িয়ে পড়তে বাধ্য ; এবং 

এ ধরণের কম্পন সত্যি যদি সেখানে বার বার হয়ে থাকে, তবে 


চাদের ‘ক্রেইট্যার’-প্রাচীরগুলো বা পাহাড়-পর্বতগুলো নিশ্চয় 
আজও অবধি টিকে থাকত না। 

অতএব দেখছি, চাদের জগৎ নিয়ে ভাবনার অবধি নেই। 
যুগে যুগে অনেক গবেষণা হয়েছে সে দেশ নিয়ে। তাই এখন 
প্রশ্ন করছেন অনেকেই, মহাকাশচারীরা কি সে গবেষণায় নতুন 
কিছু আলোকপাত করতে পারবেন? কয়েক শতাব্দী ধরে পুঞ্জীভূত 
হয়েছে যে ভাবনা, মহাকাশচারীর! পারবেন তা’র জট খুলতে ? 

চাদের স্বর্গ 

শত বিশ্বামিত্রের শপথ শোনা যাচ্ছে ; অনেককেই বলতে শুনছি, 
নতুন স্বৰ্গলোক স্থপতি করবে৷ আমরা ; গড়ে তুলবো নতুন ইন্দ্রলোক। 
তপস্তার মাহেন্দ্রলগ্ন সমাগত হওয়ার প্রতীক্ষা শুধু ; শুধুমাত্র সিদ্ধির 
. স্বর্ণশিখরে দাড়িয়ে চাদে ঘাঁটি স্থাপন করার অপেক্ষা । তার পরেই 
সেই স্বৰ্গলোক হাতের মুঠোয় আসবে আমাদের ; আমরা হয়ে উঠবো 
খুদে এক-একটি দেবরাজ ৷ 

বলা বাহুল্য, এ শপথ বড় শ্রুতিমধুর ; এমন কি রোমাঞ্চকরও 
বটে। আর রোমাঞ্চ কে না চায়! দেবরাজের অমিত শক্তির 
এমন কি ছিটেফৌটারও অধীশ্বর হতে গিয়ে কার না হৃদয় আকুলিত 
হয়! অতএব, বুঝতেই পারছি, টাদকে ঘিরে এই যে এত উৎসাহ- 
উদ্দীপনা, এর মূল কারণটা কোথায়। 

কিন্তু বিপদ হল, এ যুগের বিজ্ঞানীরা বিশ্বামিত্রের মতো! মিতবাক 
নন। প্রায়ই প্রয়োজনের তুলনায় বেশি কথা বলেন ওঁরা! এবং লাভের 
অঙ্ক জমা পড়বার আগেই খরচের হিসেবটা কষে ফেলেন। ফলে, 
যা’ এখনও পাই নি, তা” নিয়ে অযথা পুলকিত হই আমরা এবং যা’ 
পেয়েছি তাকে নেহাৎই খেলো ভেবে অশ্রদ্ধায় দূরে সরিয়ে রাখি। 
ফলে, বর্তমানের চেয়ে ভবিষ্যৎ ও নিকটের চেয়ে দূর প্রিয় হয়ে ওঠে * 
আমাদের এবং আমরা সাম্প্রতিক সমস্যার দিকে না তাকিয়ে 
আগামী দিনের সুখস্বপ্নে বিভোর হই । 

হাল আমলে এই ধরণের বিপদ ঘটেছে টাদকে নিয়ে। তার 
স্বর্গলোকের যে-চিত্র এঁকেছেন বিজ্ঞানীরা, তা আমাদের ভুলিয়ে 

রাখার গান গাইছে । আমরা ভাবছি, হাজার ত্রিশঙ্কুর বেদনাকে 
বুকে নিয়ে আর কতকাল স্পুটনিক-সহযোগ পৃথিবী পরিক্রমা 
করবো? অথবা, আর কতকাল টাদকে খানিকটা দূর থেকে প্রদক্ষিণ 
করেই ঘরে ফিরবো? ভাবছি, কবে পাড়ি দেবো চাদের দেশে ? 

এদিকে বিজ্ঞানীরা চুপচাপ বসে নেই। রাষ্ট্রশাসকরা নির্দেশ 
দিয়েছেন, কল্পনা ও পর্যবেক্ষণের মাধ্যমে গড়ে-তোলা চাদের দেশের 
“ডকুমেন্টারী” ছবিগুলো জনসাধারণকে দেখানো হোক। দেখাচ্ছেন 
বিজ্ঞানীরা । “ডকুমেন্টারী ছবির ‘অপারেটর’-এর ভূমিকা নিয়েছেন 
সব। বলছেন, আর ভাবনা নেই ; চাদের দেশে গেলে অযুত সমস্যার 
সুরাহা হবে ; লক্ষ সুখের সিংহদ্বার খুলে যাবে । 

কল্পনায় দেখতে পাচ্ছি যেন, সিংহদ্বার খুলে গেল। চাদে 
পৌছলুম আমরা । তারপর সেখানে বসে নতুন উদ্ধমে পৃথিবীর 
পরীক্ষা-নিরীক্ষা সুরু করলুম | 

কত সুবিধে টাদে! জল-বাতাস নেই সেখানে । মেঘ-বৃষ্টির 
উপদ্রব নেই। অতএব সেখানে বসে বত খুশি পৃথিবীকে দেখুন। 
প্রাণভরে নিরীক্ষণ করুন আছ্ভিকালের ধরিত্রীকে। 

পৃথিবীতে থেকে পরীক্ষা চালাবার হাজার অসুবিধে । বায়ুমণ্ডল 
শত্ৰুতা করে আমাদের সঙ্গে । মেঘলোক বিরুদ্ধতা করে। এ ছাড়া 
ধূলোবালি চারিপাশে ছড়িয়ে থেকে অনুক্ষণ আমাদের মূল্যবান 
গবেষণায় ব্যাঘাত স্থষ্টি করে। তাই পৃথিবীতে বসে নক্ষত্রজগৎ, 
গ্রহলোক ও প্রতিবেশী উপগ্রহ টাদ সম্বন্ধে জানতে গিয়ে অহরহ 
হোঁচট খাই আমরা । অপরিসীম যত্ধে গড়ে-তোলা রাক্ষুসে দূরবীন- 
গুলো আমাদের সঙ্গে প্রতারণা করছে দেখে আহত হ্ই। 

কিন্তু টাদে এসব অসুবিধে নেই। রাক্ষুসে দুরবীনগুলো সেখানে 
রাক্ষসের ব্বভাবধর্মকে অটুট রাখবে। অকাতরে তথ্যরূপ আহার্ষ 

আত্মসাৎ করবে ওরা এবং ওদের অপরিমেয় দাক্ষিণ্যে আমাদের 
জ্ঞানের ভাণ্ডার হঠাৎ অস্বাভাবিকরকম স্ফীত হয়ে উঠবে। 

কিন্ত তবু প্রশ্ন করেন অনেকেই, চাদে বসে পৃথিবীকে ভালো- 
ভাবে দেখতে পাবো কি? পৃথিবীর বায়ুমণ্ডল ও মেঘলোক তখনও 
কি আমাদের দৃষ্টিপথকে অবগুষ্ঠিত করবে না? 

বিজ্ঞানীরা অভয় দিচ্ছেন। বলছেন, না; করবে না । অনেক 
দূরে আছে বলে অবগুঠনের বেড়াজাল সৃষ্টি করার বিশেষ সুযোগ 
পাবে না সে। আর সুযোগ যদি সে পায়ও, তো? তা’ হবে 
যৎসামান্য । অতএব মা ভৈঃ! চাদে বসে স্ুক্মাতিনুক্মরূপে 
পৃথিবী-পর্ধবেক্ষণের স্থযোগ সম্বন্ধে আমর! নিশ্চিন্ত । 


এখন পৃথিবীতে বসে চাদের ৩০০ কি বড় জোর ৪০০ গজ অবধি. 


দীর্ঘ বন্তগুলোকে দেখতে পাই আমরা। কিন্ত এরপর টাদ থেকে 
যখন পৃথিবীকে দেখবো তখন অবস্থাটা অন্যরকম দাড়াবে । তখন 
দেখবো, পৃথিবীর এমন কি ৭০।৮০ গজ দীর্ঘ বস্তগুলোও স্পষ্ট চোখে 
পড়ছে আমাদের। আমরা স্পষ্ট দেখছি কলিকাতা বিশ্ববিদ্যালয়, 
বঙ্গীয় সাহিত্য পরিষদ এবং এমন কি বিজ্ঞান-কলেজকে ৷ 

তবে মজার কথা হল, এ সব কিছু সম্বন্ধে মোটেই আগ্রহী নন 
টাদ-বিশারদরা। ওঁদের দৃষ্টি এমন সব রত্বের উপর সীমাবদ্ধ, যারা 
সামরিক দিক দিয়ে গুরুত্বপূর্ণ। অর্থাৎ চাদে বসে ম্যানসান’- 
শোভিত শহরগুলোর খবর রাখতে চান ওঁরা ; ওঁরা উকি মেরে 
দেখতে চান, পৃথিবীর শক্তিশালী রকেট-কেন্দ্রগুলো কোথায় আছে, 
কোন্‌ সুড়ঙ্গ-পথ দিয়ে পাচার কর! হচ্ছে পারমাণবিক অন্ত্রসম্ভার । 

সত্যকে অস্বীকার করে লাভ নেই, চাঁদে বসে এই সবকিছুই 
দেখবেন ওরা । ওখান থেকে ক্ষেপণাস্ত্রের গোপন ঘাটি গুলে! সহজেই 
ওঁদের নজরে পড়বে। এমন কি পৃথিবীর যানবাহন ব্যবস্থা সম্বন্ধেও 

ওয়াকিবহাল থাকবেন ওঁরা । দরকার হলে বড় বড় শহরগুলোর 
ওঁরা ম্যাপ’ তৈরি করবেন। আর পৃথিবীর কোথাও যদি কোনো 
বিপদ দেখা দেয় তো টাদ থেকে বেতার-মারফৎ খবর পাঠানো 
হবে। খবর পৌছুতে সময় লাগবে না বেশি ; মাত্র ১২৮ সেকেগুই 
যথেষ্ট । 

অতএব দেখছি, সত্যসত্যই স্বর্গ লোকের চাবিকাঠি আছে চাদের 
দেশে। আর আছে পৃথিবীতে নন্দনকানন প্রতিষ্ঠার গুহাস্থূত্র 

আবহাওয়ার অতক্কিত পরিবর্তন পৃথিবীতে নন্দনকানন-স্থাপনের 
একটি বড় অন্তরায় । কখন্‌ কোন্‌ দিক দিয়ে যে টাইফুন দেখ! 
দেবে, টর্নাডো কেমন করে যে ছোবল মারবে আমাদের, আবার 
কখন্‌ যে কোথায় খরার দহনে আর্তনাদ করে উঠবে বুভুক্ষুর দল, 
তার আগাম খবর অধিকাংশ ক্ষেত্রেই আমরা পাই নে। এবং পাই 
নে বলেই অন্তায়ভাবে আসামীর কাঠগড়ায় প্রতিনিয়ত আবহাওয়া- 
বিজ্ঞানীদের দাড় করাতে আমরা ক্র করি নে। আর সত্যি বলতে 
কী, অতি-বৃষ্টির পূর্বাভাস পেলে অনাবৃষ্টির জন্তে প্রস্তুত হই আমরা, 
আর যদি শুনি যে অনাবৃষ্টি অবধারিত, তবে বন্যা-নিযন্ত্রণের সংকল্প 
করি। অর্থাৎ, সোজা কথায় “আবহাওয়ার পূৰ্বাভাস’ নামক বস্তুটা 
আমার-আপনার কাছে উচুস্তরের একপ্রকার ধাঁধার সামিল এবং 
আব-হাওয়া বিজ্ঞানীরা আমাদের হাস্তরসের স্রোতস্বিনীকে সঞ্জীবিত 


রাখবার অবিরাম প্র্রবণ। 
টাঁ্দ-বিশারদর! বলছেন, আবহাওয়া-বিজ্ঞানীদের ছুদিন দূর হবে 


এইবার টাদ মৃত্তিমান মুক্তির রূপ ধরে ওঁদের সামনে আবিভূতি 
হবে। কেন না, চাদের দেশে বসে পৃথিবীর আবহাওয়া সম্বন্ধে 


পুঙ্ঘানুপুঙ্খ খবর নিতে পারবো আমরা । পৃথিবীর লোকদের আগে 
থাকতেই আমরা জানিয়ে দিতে পারবো, ঝড়-তুফান হবে কোথায়, 

কোথায় হিমেল হাওয়া হতভাগ্যদের দংশন করতে করতে ছুটে 
যাবে। অতএব যথেষ্ট সময় হাতে পাবে সবাই। সময় থাকতেই 
সবাই সাবধান হতে পারবে । চাদে বসে প্রতি ২৪ ঘণ্টায় সমগ্র 
পৃথিবীপুষ্ঠকে একবার করে দেখা যাবে বলে সবাই এ থেকে উপকৃত 
এ ৃ 

এ ছাড়া আরও কত সুবিধে চাদে! একবার সেখানে যেতে 
পারলে জ্যোতিবিজ্ঞানীদের কল্পিত স্বর্গলোৌকের দেখা পাবার কত 
সম্ভাবনা ! সূর্য ও নক্ষত্রজগৎ নতুন এক রূপে দেখা দেবে সেখানে । 
সেখানে আধারের বুক চিরে বেরিয়ে-আসা বিশ্বব্ৰহ্মাণ্ড তার সমস্ত 
এশ্বর্য নিয়ে প্রতিভাত হবে। অথচ পৃথিবীতে বসে মহাবিশ্বের 
সমগ্র এশ্বর্ধকে প্রত্যক্ষ করা কোনমতেই ' সম্ভব নয়। কারণ, 
মহাশুন্যের পথ ধরে ছুটে-আসা আলোকরশ্বির অধিকাংশই প্রতিহত 
হয় পৃথিবীর বায়ুমগ্ডলে। পৃথিবীতে বসে বিশ্বজগতের যে আলোক 
আমর! দেখি, তার প্রকৃত আলোক সে তুলনায় অনেক বেশি : 
বৈচিত্র্যমণ্ডতিত। 

বিশেষজ্ঞরা বলছেন, এই বৈচিত্রের স্বাদ মিলবে টাদে। সে 
দেশে বাতাস নেই বলে সেখানে দাড়ালে সব সময়েই বিশ্বলোকের 
একই চিত্র আমাদের সামনে ভেসে উঠবে । এবং এর চেয়েও 
বড় কথা, চাদে গেলে চরাঁচরজোড়া অনন্ত এক রাত্রিকে প্রত্যক্ষ 
করবেন অভিযাত্রীরা। দূরের জ্যোতিলোক থেকে আগত 
আলোকরশ্মির বর্ণালী-বিপ্লেষণ করে ওঁরা দেখবেন, অদৃষ্টপূর্ব সব 
রঙের দেখা মিলছে । বর্ণালীতে এমন কিছু আলোকরশ্ি চোখে 
পড়ছে, পৃথিবীতে চিরকাল যারা অদেখাই থেকে যেত। অর্থাৎ, 
চাদের পর্যবেক্ষণাগারে বসে এত অল্প সময়ে এত বেশী জানবেন 
বিজ্ঞানীরা, জ্যোতিফলোক সম্বন্ধে এত বেশী পাণ্ডিত্য অর্জন করবেন 

যে ওঁদের মনে হবে, জ্যোতিিগ্ভার জ্ঞানসমুদ্রে তরী ভাসিয়েছেন 
ওঁরা, আর পৃথিবীর হতভাগ্যরা বিশ্বজগৎ সম্বন্ধে প্রাগৈতিহাসিক 
কিছু কু-সংস্কার ও অপরিণত কিছু ধারণাকে সম্বল করে মান্ধাতার 
আমল থেকে গড়ে-ওঠা পঙ্ককুণ্ডের তীরে বসে আছেন। 

তবে জ্যোতিধিজ্ঞানীরাই শুধু নন, পদার্থবিজ্ঞানীরাও সুসথর্গের 
আস্বাদ পাবেন টাদে। বায়ুশূন্য সেই দেশে ওরা যে ল্যাবরেটরী 
গড়ে তুলবেন, তা” হবে পারমাণবিক পরীক্ষা-নিরীক্ষা আদরশস্থল। 

পরমাণু-ভাঁঙা যন্ত্রের কথা আমরা জানি। পরমাণুর নিউক্লিয়সের 
গঠন ও গুণাবলী আবিষ্কার করা যে কত কঠিন, সে কথাও আমাদের 
অজানা নয়। এরই মধ্যে বহুবার শুনেছি আমরা যে বিভিন্ন 
পদার্থকে পরমাণু-ভাঙা যন্ত্রের মধ্যে রেখে ওদের নিউক্লিরসগুলোকে 


' পরস্পরের সঙ্গে সংঘর্ষে লিপ্ত করানো হয় এবং এজন্য সব কিছু 


যন্ত্রপাতিকে রাখতে হয় বায়ুশূন্ স্থানে । পরীক্ষাস্থলটি সম্পূর্ণ- 
ভাবে বায়ুশৃন্ত হলেই পদার্থগুলো পরমাণুর গায়ে ধাক্কা কেনে 
তাঁদের গতি হারিয়ে ফেলবে না এবং এই গতিকে অটুট রাখবার 
জন্যেই পরীক্ষণীয় পদার্থকে বায়ুর কবল থেকে পুরোপুরি মুক্তি দিতে 
হবে। 
পৃথিবীতে পদার্থকে এইপ্রকার মুক্তির সুযোগ দেওয়া খুবই 
কঠিন। নিউক্লিয়ার আযাকৃসিল্যারেইটর' স্থাপন করতে গিয়ে বিরাট 
একটি স্থানকে বায়ুশুন্ত রাখা বড় সহজ কথা নয়। কিন্তু তবু একথা! 
মানতেই হবে, মানুষ আজ অসাধ্যসাধন করছে। আজ এমন কি 
আধ মাইল ব্যাসবিশিষ্ট বায়ুশৃন্য চক্রাকার টানেলে পরমাণুর 
নিউক্লিয়স নিয়ে পরীক্ষা-নিরীক্ষা চলছে । কিন্ত এত বড় একটি 
জায়গাকে নিশ্ছিদ্র রাখা অত্যন্ত কঠিন। কোথাও এক রত্তি এক 
ফুটো দিয়ে সামান্যতম বায়ু অনুপ্রবেশ করলেও সমগ্র পরীক্ষা 

বানচাল হবার সম্ভাবনা । এ ছাড়া সমগ্র পরীক্ষাকেন্দ্রটিকে 
বাইরের পরমাণু থেকে যুক্ত করার কাজটাও পর্বতপ্রমাণ বটে। 
কিন্তু চাদে সম্পূর্ণ খোল! জায়গাতেই পরমাণু-ভাডা যন্ত্র গড়ে-তোলা 
যেতে পারে। এবং তারপর সেই বন্ত্রকে পরিচালনা করাও দুঃসাধ্য 
কিছু নয়। কেন না মাধ্যাকর্ষণ অল্প সেখানে; আর অল্প বলেই 
যন্ত্রপাতির ভারী অংশগুলোকে সেখানে সহজেই জোড়! দেওয়া 
সম্ভব। উদাহরণ হিসেবে বলা যায়, পৃথিবীতে যে চুম্বকের ওজন 
৫০,০০০ টন চাদে তার ওজন দাড়াবে মাত্র ৮,০০০ টন। অতএব, 
সোনালী ভবিষ্যৎংকে দেখতে পাচ্ছি। দেখতে পাচ্ছি, চাদে অতিকায় 
সব ‘নিউক্লিয়ার আযাকৃসিল্যারেইটর” গড়ে উঠছে এবং ওদের কাছে 
মক্ষো বা জেনেভার যন্ত্রগুলোকে মনে হচ্ছে নেহাৎই সেকেলে । প্রশ্ন 
উঠবে, এ অতিকায় যন্ত্রদানবদের রসদ যোগাবে কে? কোথা থেকে 
ওদের শক্তি আসবে? বিশেষজ্ঞরা বলছেন, এর উত্তর অতি" 
সহজ। শক্তি আসবে সূর্ধকিরণ থেকে । বায়ুমণ্ডল নেই বলে 
মার্তগুদেবের অকৃপণ আশীর্বাদকে সরাসরি সেখানে কাজে লাগানো 
যাবে। 

এ ছাড়া চাদের দেশে গবেষণার আরও বহুরকম সুবিধে । 
প্রাথমিক কসমিক রশ্মির প্রকৃতি ও বৈশিষ্ট্যের হদিস মিলবে 
সেখানে । এই কসমিক রশ্মি আজও বিশ্বত্রক্মাণ্ডের এক বিরাট 
বিস্ময়। কোথা থেকে আসে ওরা, কী দিয়ে ওরা গঠিত, এসব কথা 
আজও অবধি আমর! সঠিকভাবে জানতে পারি নি। আর আমাদের 
এই অজ্ঞতার মূলে আছে বাযুমগ্ুল। কেন না বায়ুমণ্ডলের 
উত্বভাগে বিভিন্ন গ্যাসের যে পরমাণুগুলো আছে তাদের সঙ্গে 
প্রাথমিক কসমিক রশ্মির অবিরাম সংঘর্ষ ঘটছে। ফলে আমাদের 
পৃথিবীতে আসছে যে কসমিক রশ্মি, তার প্রায় সবই দ্বিতীয়বার 

বিকিরিত হচ্ছে; এবং তাই যদি হয় তো প্রশ্ন দাড়ায়, প্রাথমিক 
কসমিক রশ্মির প্রকৃত শক্তি কতটুকু? কোন্‌ কোন্‌ রাসায়নিক 
উপাদান দিয়ে এ বস্তুটি গঠিত ? 

অবশ্য কৃত্রিম উপগ্রহের মাধ্যমে এবং আকাশে উৎক্ষিপ্ত 
রকেটের সাহায্যে কসমিক রশ্মি সম্বন্ধে গব্ষেণার কাজ এরই মধ্যে 
পুরোদমে চলছে। কিন্ত এ গবেষণায় পর্যবেক্ষকের স্বাধীনতা 
কতটুকু? প্রতি মুহুর্তে সময়ের কড়াক্রান্তি হিসেব রাখা, বেতার- 
সংকেতের আশায় সর্বক্ষণ ওৎ পেতে বসে থাকা কি কম ঝামেলার 
কাজ? 

বিশেষজ্ঞরা বলছেন, ঝামেল! খুবই বেশি, সন্দেহ নেই । এবং, 
এ থেকে অব্যাহতি-লাভের তাগিদটা জরুরী হয়ে পড়েছে বলেই 
চাদে অবিলম্বে ল্যাবরেটরী গড়ে তোলা দরকার । 

চাদে যেতে পারলে ‘ইলেকট্রনিক ইঞ্জিনীয়ার'রাও স্বাধীনভাবে 
কাজ করার সুযোগ পাবেন। আর কে না জানে যে হাই 
ভ্যাকুয়াম টেকনিক'-এ কাজ করতে গিয়ে ওঁরা গলদঘর্ম হন। 
পরীক্ষার সময় যন্ত্রপাতিকে কাচের আধারের মধ্যে রাখেন গুরা। 
তারপর সেই আধারটিকে বায়ুশুন্য করে তার চারিদিক খুন ভালভাবে 
বন্ধ করে দেন। পরীক্ষাকালে যন্ত্রপাতির সামান্ততম অদলবদল 
দরকার হলেও বিপদ। কীচের আধারটিকে ভাঙতে হয় তখন 
এবং আবার একটি নতুন আধারে যন্ত্রপাতিগুলোকে পুরতে হয়। 
এ ছাড়া সমগ্র আধারটিকে বায়ুশৃন্য করে তার চারিদিক এঁটে 
দেওয়ার হাঙ্গাম তো আছেই। অপরদিকে টাদে বায়ুশুন্ত 
পরিবেশের জন্যে মোটেই ভাবতে হবে ন৷। কারণ, সে দেশের 
সবটাই বায়ুশৃন্ত । অতএব দেখছি, “হাই ভ্যাকুয়াম টেকনিসিয়ান'র। 
টাদে যাবার জন্যে উতলা হলে অন্যায় কিছু করবেন না। তবে 

কয়েকটি ব্যাপারে আগে থাকতেই সতর্ক হতে হবে ওঁদের ; স্পেস্‌- 
স্যুট পরতে হবে এবং স্থ্যুটের মধ্যে কৃত্রিম উপায়ে বায়ু-সঞ্চালনের 
ব্যবস্থা রাখতে হবে। বায়ু আসবে চাদের দেশের মাটির তলা 
থেকে । সেখানে চাদের বিভিন্ন রাসায়নিক দ্রব্য বিশ্লেষণ করে এ 
বস্তটিকে প্রচুর পারমাণে মজুত করে রাখবার কথা। কিন্তু মনে 
রাখা দরকার, এ কথাও চাদের আসল তত্বকথার তুলনায় গুরুত্বপূর্ণ 
কিছু নয়। 

কারণ, বিশেষজ্ঞরা বলছেন, বিশ্বজোড়া পারমাণবিক যুদ্ধ দেখা 
দিলে চাদই হবে আমাদের রক্ষাকর্তা। কারণ, তখন রকেটে করে 
সরাসরি প্রতিবেশী উপগ্রহে পাড়ি দেবো আমরা । 

এ সম্বন্ধে পৃথিবীর তথাকথিত কিছু গার্জেন” বলছেন, পাড়ি না 
দিয়ে নাকি উপায়ও থাকবে না । কেন না, পারমাণবিক যুদ্ধ ঘটা 
করে লাগলে সমগ্র পৃথিবীটাই তেজক্ত্িয় পদার্থে টেকে যাবার 
সম্ভাবনা । এবং যদি একবার তা হয় তবে এই তেজক্ত্িয়তার কবল 
থেকে পৃথিবীর মুক্ত হতে কয়েক হাজার বছর সময় লাগবে। 
এইখানে প্রশ্ন দাড়ায়, এই এতদিন ধরে মানুষ থাকবে কোথায়? 
কোথায় আশ্রয় পাবে বিশ্বের সবচেয়ে উন্নত জীব? 

বিশেষজ্ঞরা জবাব দেন, ঠাদে। চাদে যেতে পারলে মাতা 
বনুন্ধরার উন্নত সন্তানরা রক্ষ। পাবে । আর অপরদিকে বসুন্ধরাও 
কয়েক হাজার বছরের অবসরে তেজস্তক্রিরতার জ্বালা জুড়িয়ে নিতে 
পারবে। 

এইখানে বনুদ্ধরার কিছু নিরীহ সন্তান প্রশ্ন করতে পারে, চাদে 
যাবার টিকিট ঠিক সময়ে মিলবে তো? না কি টিকিটগুলে! 
সংরক্ষিত থাকবে বিভ্তালীদের জন্যে? অথবা থাকবে তাদের জন্যে 
যারা বিজ্ঞ রাজনীতিবিদ নামক গাঁয়ে না মানে আপনি মোড়ল’? 

যারা সাধারণের ওপর অযথা 'গার্জেনী” করতে গিয়ে পৃথিবীকে 
মহাশুন্যের বুকে সমাধি দিতে চলেছে ? 

- সন্দেহ হয়, পারমাণবিক যুদ্ধ বাধলে টাদের টিকিট মহার্ঘ তো 
বটেই, দুম্রাপ্যও হবে । এবং আমার-আপনার নাগালের সম্পূর্ণ 
বাইরে থাকবে সে টিকিট। আমরা ট্রেনের টিকিটেরই পয়সা 
জোটাতে পারি নে। আবার চাদের ! শুনলে বন্ধু-বান্ধবরাও হেসে 
লুটিয়ে পড়বে যে। বলবে, চিত্রগুপ্তের খাতায় অনেক পুণ্যি জমা 
পড়েছিল; তাই কালেভদ্রে ট্রেনের তৃতীয় শ্রেণীর কামরার 
পাদানীতে ঠাই পাও। কিন্ত মনে রেখো, পৃথিবীর কয়েক কোটি 
লোক ট্রেন এখনও চোখেই দেখে নি। অতএব খবরদার | চাদমুখী 
“সেটার্ন সি-ফাইভঃ রকেটের দিকে ভুলেও হাত বাড়িয়ো না যেন! 

এইখানে প্রশ্ন উঠবে, পারমাণবিক যুদ্ধ বাধলে আমার-আপনার 
অবস্থা তবে কী দীড়াবে? এ প্রশ্নের উত্তর অতি সহজ । এত 
সহজ যে খোলনা করে বললে মূল প্রশ্নটাকেই হাস্তভকর প্রতিপন্ন করা 
হবে। অবস্থা আমাদের কিছুই দাড়াবে না । কারণ কোনকিছুতে 
দাঁড়াবার আগেই আমরা পঞ্চভূতে বিলীন হবো; আর আমাদের 
মধ্যে মুষ্টিমেয় কিছু দুর্ভাগ্য, ধারা তেজস্তিয়তার প্রত্যক্ষ গ্রাস 
থেকে মুক্তি পাবেন এমন কিছু দুর্ভাগ্য হয়তো! দেখবেন, তাদের 
গাঁয়ের চামড়া খসে খসে পড়ছে, আর দুর-দিগন্তে মানব-সভ্যতার 
বিজয়-বৈজয়ন্তী উড়িয়ে রকেট ছুটছে মাঝে মাঝে । ছুটছে টাদের 
দিকে । 

ধরে নেওয়া যাক, পৃথিবীর মৃত্যুলগ্নে কিছু বুদ্ধিমান লোক 
অমরত্বের প্রয়াসী হবে। ওরা সময় বুঝে যাত্রা করবে টাদের 
দেশে । কিন্ত তবু সমস্ত৷ থেকে যাবে, টাদে যাবার পর ওদের 
বুদ্ধির ভাণ্ডারটি অটুট থাকবে তো? দীর্ঘদিন সে দেশে থাকলে 

ওদের আকৃতি-প্রকৃতি পৃথিবীর মানুষদের থেকে আলাঁদারকম হবে 
নাতো? 


এসব প্রশ্নের জবাব দিতে গিয়ে বিজ্ঞানীর! মস্তি ও হৃংপিণ্ডের ' 


দোহাই দ্রেন। বলেন, টাদের দেশে গিয়ে মানুষের আকৃতি-প্রকৃতি 
বদলাবে কি না, তা’ এখনই সঠিক করে বলা শক্ত ; তবে তার আয়ু 
যে বাড়বে, সে সম্বন্ধে কোন সন্দেহ নেই। 

বিজ্ঞানীদের ধারণা, আয়ু বাড়বে সেখানে গিয়ে মানুষের মস্তি 
ও হৃৎপিণ্ড কিছু সুযোগ-সুবিধে পাবে বলে। 

এইখানে মস্তিক্ষের প্রসঙ্গ এসে পড়ে । সবাই জানি আমরা যে, 
মানবদেহের এই অংশটি হল সবচেয়ে উন্নত ও রহস্তময়। একে 
বাদ দিলে আমাদের দেহের অন্য সব কিছুই দ্বিতীয় শ্রেণীর । 
অনেক অনুন্নত প্রাণীরই চক্ষু, কর্ণ ও নাপিকাঁর শক্তি আমাদের 
চেয়ে অনেক উচুদরের। এ ছাড়া আমাদের হাত-পাগুলোও 
যৎসামান্য শক্তির অধিকারী। এমন অনেক জীব আছে 
যাদের হাতের শক্তি আমাদের দশ গুণ, যাঁদের পা আমাদের 
চেয়ে বহু গুণ জোরে চলে। কিন্তু আমাদের দেহের একটি 
অংশেরই কোন তুলনা নেই; আর সে অংশটি হল মস্তি 
মানবজাতির যত কিছু উন্নতি ও যা’ কিছু কৃতিত্ব, সব কিছুর মূলে 
আছে এই অপরূপ বস্তুটি । এর উদ্ভাবিত যন্ত্রপাতির কর্মক্ষমতা 
মানুষের হাত-পায়ের শক্তিকে বিপুল পরিমাণে বাড়িয়েছে। কিন্ত 
তবু একথা অস্বীকার করা চলে না যে, কৃত্রিম উপায়ে আমরা 
যতরকম মস্তিই স্থষ্টি করি না কেন, প্রকৃতিদত্ত মস্তিষ্কের কাছে 
সেগুলো নেহাৎই অকিঞ্চিৎকর । 

মস্তি আছে আমাদের খুলির সংকীর্ণ পরিসীমার মধ্যে। কিন্ত 
কর্মক্ষমতার দিক দিয়ে সংকীর্ণ সে মোটেই নয়। হৃৎপিণ্ড অবিরাম 


৬৪ 


২ দি টিটি 


অক্সিজেনযুক্ত রক্ত পাঠাচ্ছে তার মধ্যে ; এবং হৃৎপিণ্ডের এই 
নিরলস ক্রিয়ার দৌলতেই সে তার প্রতিপত্তি অটুট রাখছে। 

হৃৎপিণ্ডের ক্রিয়া! বন্ধ হলে মস্তিষ্কের পক্ষে কাজ চালানো সম্ভব 
নর । আপন কার্যকারিতা অক্ষুণ্ণ রাখতে হলে মস্তিষ্কের প্রতি মুহুর্তেই 
প্রয়োজন অক্সিজেনযুক্ত রক্ত ; এবং এই প্রয়োজন মেটাতে গিয়ে 
হৃংপিণ্ডকে অহোরাত্র যে পরিশ্রম করতে হয়, তার তুলনা: নেই। 
প্রতি মিনিটে আধ সেরের চেয়েও বেশি রক্ত ‘পাম্প করে সে; 
এবং স্বাভাবিক আয়ুবিশিষ্ট একজন মানুষের জীবনে পাম্প করে - 
৫৪৪৩৭ মণ রক্ত । বল! বাহুল্য, এই বিপুল পরিমাণ রক্ত ছোটখাটো 
একটি ড্যাম’ বা জলাধার ভক্তি হবার পক্ষে যথেষ্ট । এ ছাড়া 
অবিরাম মাধ্যাকর্ধণের বিরুদ্ধে সংগ্রাম করে হৃৎপিগুকে এই রক্ত 
মস্তিফ্ষের পথে ঠেলে দিতে হয়। ফলে প্রতিটি মানুষের হৃৎপিণ্ডই 
একদিন পরিশ্রীস্ত হয়ে পড়ে এবং মাধ্যাকর্ষণের সঙ্গে সংগ্রাম থেকে 
ছুটি নেয়। ছুটিট! চিরস্থায়ী হলে নিশ্চিন্ত ; কিন্তু 'ক্যাজুয়েল” হলে 
মানুষের দুর্ভাগ্যের অন্ত থাকে না। তাকে মৃত্যুর শমন হাতে নিয়ে 
প্রতি মুহূর্তে পরলোকে হাজির! দেবার প্রহর গুণতে হয়। 

অতএব দেখছি, সব কিছু সমস্যার মূলে মাধ্যাকর্ষণ। এরই 
জন্যে বিবর্তনের পথ ধরে মানুষের উন্নতিটা ধীরে ধীরে হচ্ছে। এরই 
জন্যে হাজার চেষ্টা করেও মানববুদ্ধি অগ্রগতির ঈপ্সিত লক্ষ্যে 
পৌছুতে পারছে না। { 

এদিকে টাঁদ-বিশেষজ্ঞরা বলছেন, এই লক্ষ্যে পৌঁছুবার ব্রহ্মা 
আমাদের হাতে ; এবং সে অন্ত্রটি হল টাদ। সেখানে একবার যেতে 
পারলে এতকালের বিদঘুটে একটা সমস্তার অনেকখানি সমাধান 
হবে ; মাধ্যাকর্ষণের কবল থেকে অনেকটা মুক্তি পাবে মানুষ ৷ 
কারণ, চাদের মাধ্যাকর্ষণ পৃথিবীর ছয় ভাগের এক ভাগ মাত্র। 

৬৫ 


চাদ-_৫ 


বিশেষজ্ঞদের ধারণা, মাধ্যাকর্ষণ কম বলেই সে দেশে গিয়ে 
হৃৎপিগু পৃথিবীর তুলনায় অনেক স্বল্প পরিশ্রমে রক্ত-সঞ্চালনের কাজ: 
করবে ; এবং পরিশ্রম কম হবে বলে কার্যকাল বাড়বে তাঁর । আর 
সেই সঙ্গে বাড়বে মানুষের জীবনসীম1। 

এই জীবনসীমার ওপর অনেকেই গুরুত্ব আরোপ করেন। 
অনেককেই বলতে শোনা যায়, পৃথিবীতে মাধ্যাকর্ষণের শাসনে 
মানুষের জীবন এমনভাবে বিপর্যস্ত যে জীবনের সবটুকু সে কাজে 
লাগাতে পারে না। বিচার-বুদ্ধির দিক দিয়ে পরিপকতা৷ অর্জন 
করতেই তার জীবনের প্রথম কুড়িটি বছর পেরিয়ে যায়। পরবর্তী 
৩০--৪০টি বছর মানবজীবনের ফলপ্রস্থ কাল। তার বিচার-বুদ্ধি 
ও কর্মক্ষমতার পরিপূর্ণ বিকাশ এই সময়ের মধ্যেই হয়; এবং এর 
পর থেকেই তার মস্তি্ধ ক্রমশ দুর্বল হয়ে পড়ে। কারণ মস্তিককে 
সতেজ রাখতে গেলে দেহের যে অংশগুলো কর্মক্ষম থাকা 
দরকার, সেগুলো ধীরে ধীরে তখন নিস্তেজ হয়ে যায়। 

বিজ্ঞানীর! বলেছেন, টাদে গেলে মানব-মস্তিক্ষের এই নিস্তেজ 
অবস্থাকে অনেকদিন অবধি ঠেকিয়ে রাখা যেতে পারে । মাধ্যাকর্ষণ 
কম বলে সেখানে মানব-জীবনের ফলপ্রস্থ কালটিকে বাড়ানো 
যেতে পারে পৃথিবীর দুই-তিন গুণ ; এবং এটা করা নিশ্চয়ই 
সম্ভবপর বলে চাদ একদিন বুদ্ধিজীবীদের স্বর্গে পরিণত হবে। 
একদিন দীর্ঘায়ু ভাগ্যবানরা বাস করবেন সেখানে । মার্তগুদেবের 
অকৃপণ আশীর্বাদে রোগ সংক্রমণের হাত থেকে তারা রক্ষা পাবেন। 
তাদের জন্যে কৃত্রিম উপায়ে জল উৎপাদিত হবে, বায়ু সংগৃহীত হবে! 
এ ছাড়া তাদের খাদ্য ও বস্ত্ের ব্যবস্থাও যে কৃত্রিম উপায়ে সারতে 
হবে, সে বিষয়ে কোন সন্দেহ নেই। কিন্তু সন্দেহ শুধু একটি বিষয়ে 


এবং সে বিষয়টি হল কসমিক রশ্মির সঙ্গে মানবদেহের স্থষ্টি ও 


৬৬ 


বিকাশের সম্পর্ক। পৃথিবীর বায়ুমণগ্ুল কসমিক রশ্মির অনেকটাই 
প্রতিহত করে; আর মানবদেহের বিবর্তন যে বিশ্বলোক থেকে 
আগত রশ্মির বিকিরণের উপর অনেকখানি নির্ভরশীল, সে-বিষয়ে 
কোনো সন্দেহ নেই। জীববিজ্ঞানীদের মতে, পৃথিবীর বিবর্তনলীলায় 
এই রশ্মির এক বিরাট ভূমিকা আছে। 

এদিকে চাদে বাতাস নেই। অর্থাৎ, মহাজাগতিক রশ্মিকে 
প্রতিহত করবার মতো কোনো শক্তি সেখানে অনুপস্থিত। তাই 
সন্দেহ হয়, চাদে বাসু করতে গিয়ে মানুষ তার আকৃতি-প্রকৃতির, 
মধ্যে অদ্ভুত কোনো পরিবর্তন ডেকে আনবে না তো? পর্বত 
শেষকালে মুষিক-প্রসব করবে না তো? 

অতি উৎসাহীর! এসব প্রশ্নের জবাব দিতে গিয়ে চমৎকার যুক্তি 
আওড়ান। ওঁরা বলেন, পরের কথা পরে হবে। আগে তে 
আত্মরক্ষার আধার হিসেবে উপগ্রহটিকে কাজে লাগানো যাক। 
পৃথিবীতে পারমাণবিক যুদ্ধ লাগার আশঙ্কা আছে বলে আগে 
থাকতেই পালাবার পথটিকে তো খোলা রাখা যাক। 

আমরা বলি, চমৎকার ! বলি, পৃথিবীকে মহাশ্বশানে পরিণত 
করে ওদের পলায়নের দৃশ্যটা দেখবার মতো হবে নিশ্চয়। কিন্ত 
তবু একটা! সংশয় চিরকাল থেকে যাবে। টাদে গিয়েই কি ওরা 
নিশ্চিন্তে থাকতে পারবেন ? পৃথিবীতে যুদ্ধের যে স্বাদ পেয়েছেন 
ওঁরা, চাদে গিয়ে তা কি পুরোপুরি ভুলে থাকা সম্ভব ? 

আশঙ্কা হয়, সম্ভব হয়তো হবে না। চাদে গিয়েও আবার 
যুদ্ধের আগুন জ্বালবেন ওরা । আবার পথ খুঁজবেন অন্ত কোন 
নতুন স্বর্গের । কিন্তু সেদিন তেজস্ক্রিয় ধোয়ায় আচ্ছন্ন পৃথিবীর দিকে 
নিশ্চয় চোখ পড়বে ও'ঁদের। নিশ্চয় ওরা ভাববেন, বড় ভুল 
₹ করেছি। নিজের ঘরে আগুন লাগানো ঠিক হয় নি। 

টাদের কাছাকাছি 

ঘরে আগুন এখনও অবশ্ঠি পুরোপুরি লাগে নি; এবং লাগে নি 
বলেই এখনও প্রশ্ন করতে শোন] যায় অনেককে, গল্প কি কখনও 
সত্যি হয়? 

_ হ্যা, হয় । অনেকেই জবাব দেন। 

_ ফ্যান্টাসী? 

_ হ্যা, তাও সত্যি হয়। 

মানুষ এই সেদিন জবাব দিয়েছে, হ্যা, তাঁও হয় সত্যি! সত্যি 
যদি না-ই হবে তো জুলে ভার্ন-এর গল্পটা বাস্তবের সঙ্গে অমন মিলে 
যাবে কেন? কেন ১৮৬৫-তে লেখা তার সায়াব্স-ফ্যানটাসী ফ্রম 
দি আর্থ টু দি মুন আ্যাণ্ড এ ট্রিপ. রাউণ্ড ইট» ১৯৬৮-তে অমন সত্যি 
হয়ে উঠবে? আর কেনই বা টাদের একেবারে কাছাকাছি থেকে 
আগ্ভিকালের সেই প্রতিবেশী-উপগ্রহকে প্রদক্ষিণ করবে মানুষ? 

একবার নয়, টাদকে দশবার প্রদক্ষিণ করল সে এবং মাত্র ৬০ 
--৭০ মাইল দূর থেকে প্রতিবেশীর চারদিকে ঘুরপাক খেতে খেতে 
মানববুদ্ধির নবজন্মের খবরটা সে যীশুখ্রীস্টের জন্মদিনে প্রচার করল । 

কিন্তু হায় জন্মদিন ! আর হায় ষীশুহীস্ট | বলছেন কেউ কেউ ! 
পৃথিবীর লক্ষ লক্ষ মানুষ যখন রুগ্ন ও বুতুক্ষু, তখন টাদে-পাড়ির জন্যে 
এই রাজস্থয় আয়োজনটা কতখানি খ্রীষ্ট-আদর্শ-অন্ুমোদিত, ভা 
নিয়ে কেউ কেউ প্রশ্ন তুলছেন। কেউ কেউ আবার বলছেন, ওসব 
বাগ,বিতণ্ড৷ থাক এখন। এখন বরং টাদের দেশের নতুন খবর 
নেয়া যাক। 


৬৮ 


আমরা বলি, বেশ! যাক নেয়া। শ্রীস্টের জন্মদিনকে ঘিরে 
উাদ-উৎসব ১৯৬৮-তে আমরা কিভাবে পালন করেছি, তা’ একটু 
তলিয়ে দেখা যাক । 

তলিয়ে দেখতে গিয়ে আসুন, রাজস্থুয়ের সেই যজ্ঞভূমিতে যাই 
আমরা । আমরা যাই সেই কেপ কেনেডিতে যেখানে পৃথিবীর 
সবচেয়ে ধনী দেশ সবচেয়ে সেরা তিনজন মহাঁকাশচারীকে দিয়ে 
উাদকে সেলাম দেয়াবে বলে পৃথিবীর সবচেয়ে ব্যয়বহুল পরিকল্পনার 
একটি পুণ্যফল এযাপোলো-৮কে হাজির করেছে। | 

হ্যা, এ্াপোলো-৮ হাজির । হাজির সেটার্ন সি-ফাইভ, রকেট। 
১৯৬৮-র ২১শে ডিসেম্বর ফ্লোরিডার কেপ কেনেডী লোকে 
লোকারণ্য ৷ 

হাজার হাজার লোক অধীর আগ্রহ নিয়ে অপেক্ষা করছে 
ওখানে । ওখানে সবাই একটিই প্রশ্ন করছে, ওঁরা কি 


তৈরী? 
_ হ্যা, তৈরী ওরা; কন্টোল রুম থেকে এক সময় ঘোষণা 


করা হয়, হ্যা, ও'রা তিনজন নভশ্চর এয়ার-ফোর্স-কনেল বৌরম্যান 
নেভি-ক্যাপ্টেন.জেমস্‌ লোভেল এবং এয়ার-ফোর্স-মেজর উইলিয়াম 
এ্াণ্ডার্স টাদে পাড়ি দেবার জন্যে এখন তৈরী । 

_ স্টার্ট! কণ্টোল রুমে থেকে নির্দেশ ভেসে আসে ঠিক 
সকাল পৌনে আটটায়। আর সঙ্গে সঙ্গেই রাক্ষুসে একটা হাউই- 
এর মতো আকাশের দিকে হাত বাড়ায় এাপোলো-৮। তিনটি 
রকেট (অথবা বলা যায়, একটি রকেটেরই তিনটি অংশ) মাত্র 
আড়াই মিনিটের মধ্যে তাকে পৃথিবী থেকে ৩৮ মাইল উচুতে ঠেলে 
দেয়। 
প্রথম রকেটের পাঁচটি ইঞ্জিনের কাঁজ শেষ হয় এবার ৷ 


৬৯ 


ইঞ্জিগুলো এবার আপনার থেকেই খুলে পড়ে যায়। আর 
মহাকাশযানটি ছুটতে থাকে ঘণ্টায় ৬০০০ মাইল বেগে । 

এবার দ্বিতীয় রকেটের পাল্লায়। পাঁচটি ইঞ্জিনকে ছ মিনিটের 
মধ্যে জালিয়ে দিয়ে সে-ও দেখতে দেখতে নিঃশেষিত হয়ে 
যায়। আর মহাকাশযানটি উঠে আসে পৃথিবী থেকে ১১৮ মাইল 
ওপরে । এতক্ষণে তার গতিবেগ দাড়িয়েছে ঘণ্টায় ১৪ হাজার 
মাইলেরও বেশি । 

তৃতীয় রকেট কাজ সুরু করে এবার । আযাপোলো-৮ অস্থায়ী 
একটি কক্ষপথে এবার পৃথিবীকে প্রদক্ষিণ করতে সুরু করে। এই 
হল ‘পাক্কিং প্ল্যাটফর্ম" । এ-ধরে প্রায় দুবার পৃথিবী-প্রদক্ষিণের পর 
আযাপোলো-৮ চাদের দিকে এগোয়। ঘণ্টায় প্রায় ২৫ হাজার মাইল 
বেগে অসীম-অনন্ত মহাকাশের বুকে ছুটে চলে সে। সেটান- 
রকেটের তৃতীয় পর্যায়ের ইঞ্জিন তাকে চলার রসদ যোগায় । 

এতক্ষণে আড়াই ঘণ্টা কেটে গেছে। পৃথিবীর মাধ্যাকর্ষণকে 
কাটিয়ে এতক্ষণে সত্যিকারের টাদমুখী হয়েছে আাপোলো-৮। 

আযাপোলো-৮ ঠিক পথ ধরেই চলে; এবং সে-পথটা পূর্ব- 
পরিকল্পিত পথের সঙ্গে এমন হুবহু মিলে যায় যে, জোর করে তার 
দিক্‌-পরিবর্তনের প্রশ্ন আদৌ আর ওঠে না। 

নভশ্চররা নিশ্চিন্ত এখন। নিশ্চিন্তমনে ওঁরা এখন পৃথিবী থেকে 
৬২,৫০০ মাইল দূর দিয়ে যেতে যেতে রকেটের প্রধান মোটরটিকে 
সক্রিয় করে তোলেন। 

২২শে ডিসেম্বর ভারতীয় সময় ভোর পাঁচটা নাগাদ পৃথিবী 
থেকে ওঁদের দূরত্ব দাড়ায় এক লক্ষ মাইল। টাদ-প্রদক্ষিণ সুরু 
করতে হলে আরও এক লক্ষ ২৩ হাজার ৩৩৭ মাইল যেতে হবে 
ওঁদের । 

কিন্ত যেতে ওঁরা পারবেন কি? টাদের অর্ধেক পথ যেতে না 
যেতেই অসুস্থ হয়ে পড়েন দু'জন নভশ্চর। বোরম্যান জানান, 
পেটের গোলমাল দেখা দিয়েছে তার ; গা বমি-বমি করছে । আর 
এাণ্ডান” জানান, জর আসছে তার, সারা শরীরে কেমন যেন কাপুনি 
ধরছে। চ 

খবর শুনে পৃথিবীর কণ্টেশল রুম থেকে দাওয়াই বাৎলানো হয় 
অচিরেই ; এবং ভাগ্য ভালো, সে দাওয়াই খেয়ে অচিরেই নভশ্চররা 
সেরে ওঠেন। 

এদিকে দেখতে দেখতে নতুন খবর আসে পৃথিবীতে। লোভেল 
জানান, টাদকে ভারি সুন্দর দেখাচ্ছে; ঠিক যেন ফিকে নীল রঙের 
মনে হচ্ছে তাকে । 

কিন্ত ওই নীল রহস্তপুরীর খুব কাছাকাছি যেতে পারবেন তো 
ওরা? গিয়ে, ওকে প্রদক্ষিণ করে পুথিবীতে ফিরে আস! অবধি 
মোট ৪ লক্ষ ৮০ হাজার মাইল পথ নির্ধিদ্বে ওঁরা পাড়ি দিতে 
পারবেন তো 1 


পৃথিবীর অনেক মানুষেরই তখন মাথায় হাত। তখনও 
অনেককেই কানাঘু'ষো করতে শোনা যাচ্ছে_যন্ত যদি বিশ্বীস- 
ঘাতকতা করে? যদি চাদের দেশে গিয়ে হুমড়ি খেয়ে পড়েন ওরা? 
অথবা যদি ওঁর! অনন্ত মহাশূন্যে চিরকালের মতো হারিয়ে যান? 

না, হারিয়ে ওুরা যাবেন না। বিজ্ঞানবিদ্যায় বিশ্বীসীরা 


টেলিভিসনের সামনে দীড়িয়ে সান্তনা দেন, ওই যে! দেখুন না, 
গতি কমে আসছে ওঁদের। ঘণ্টায় ২৫ হাজার মাইল বেগে ওরা 


ছুটেছিলেন পৃথিবীর মাধ্যাকর্ষণ থেকে ছাড়া পাবেন বলে। কিন্ত 
এখন ওঁরা ছুটছেন ঘণ্টায় মাত্র তিন' হাজার মাইল বেগে। চাদের 
মাধ্যাকর্ণের আওতায় আসবার আগে ওঁরা অবিশ্যি আরও কিছুটা 

জোরে ছুটবেন। তখন ঘন্টায় পাচ হাজার মাইল গতিবেগ হবে 
ওদের। 

তা? হবে । হয়তো ঠিক সফল হবেন ওুরা। ২৩শে ডিসেম্বর 
অনেককেই বলতে শোনা যায়। 

ওদিকে ওই বিশেষ দিনটিতেই মহাকাশযান থেকে নতুন খবর 
আসে। মহাকাশচারীরা জানান, চাদের মাধ্যাকর্ষণবৃত্বের দিকে 
এগিয়ে চলেছেন। ওঁরা সুস্থ শরীরে প্রতিবেশী-উপগ্রহের দিকে 
এগোচ্ছেন। 
 _ পৃথিবী থেকে আমাদের দুরত্ব এখন ১ লক্ষ ৮০ হাজার মাইল, 
বলেন ফ্রাঙ্ক বোরম্যান। 

তিনি আরও বলেন, আগামীকালের দিকে সাগ্রহে তাকিয়ে 
আছি আমরা । আমরা তাকিয়ে আছি সেই শুভ মহূর্তটির দিকে 
যখন চাদ থেকে আমাদের দূরত্ব ্রাড়াবে মাত্র ৬০ মাইল। 

শুভ মুহূর্ত জুলে ভার্ন-এর গল্পের মতো এগিয়ে আসে যেন। 
২৪শে ডিসেম্বর ভারতীয় সময় রাত ১ট1 ৫৯ মিনিটে বোরম্যান, 
লোভেল ও এ্যাপ্ডার্স চাদের মাধ্যাকর্ষণ-বৃত্তের মধ্যে পৌঁছান। 

মানব-সভ্যতার ইতিহাসে নতুন একটি দিগন্ত উন্মোচিত হয় 
এবার। কারণ, এবার থেকে মানুষ বলতে পারবে, পৃথিবী 'ছাড়াও 
সৌরজগতের অন্ত একটি শরিকের আকর্ষণ বা টান আমরা অনুভব 
করেছিলাম। 

এদিকে চাদের টানে আযাপোলো-_-৮-এর গতিবেগ বাড়তে 
থাকে। নভশ্চররা অপেক্ষাকৃত দ্রুত এগোতে থাকেন এবার । { 

রকেট-ইঞ্জিনকে হঠাৎ প্রজ্লিত করে এবার সুরু হয় ওঁদের 
চাদ-প্রদক্ষিণ। 

কিন্ত প্রদক্ষিণ সুরুর মুহূর্তে পৃথিবীর কিছু বন্ধুর চুল খাড়া হয়ে 


৭২ 


উঠেছিল। যতক্ষণ অবধি চাদের আড়ালকরা দিকটিতে ছিলেন 
ওঁরা, ততক্ষণ পৃথিবীর কণ্টোল রুমের সঙ্গে ওঁদের কোনো যোগা- 
যোগ ছিল না। 

যোগাযোগ নতুন করে স্থাপিত হয় ২৪শে ডিসেম্বর, ভারতীয় 
সময় ওটে ৫৫ মিনিটে। ওই বিশেষ 'সমরটিতেই পৃথিবীর কিছু 
টাদ-বিশেষজ্ঞকে নিশ্চিত হয়ে বলতে শোনা যায়, আমরা পেয়েছি । 
টাদ-প্রদক্ষিণরত আযাপোলো-৮তে খুঁজে পেয়েছি আমরা ! 

_খুঁজে আমরাও পেয়েছি। আমরা খুঁজে পেয়েছি পৃথিবীকে, 
আপোলো|-৮ থেকে জবাব আসে । 

বোরম্যান জানান, চাঁদের আড়াল-করা দিকটিতে থাকবার সময় 
প্রধান রকেটটিকে  পূর্ব-পরিকল্পনা-মাফিকই কাজে লাগিয়েছি 
আমরা । এমনভাবে ওকে প্রজ্লিত করেছি, যাতে আযপোলো-৮- 
এর গতিবেগ কমে আসে এবং টাদ সুযোগ পায় তার মাধ্যাকষণের 
আওতার মধ্যে আযাপোলোকে টেনে নিয়ে ওকে একটি নির্দিষ্ট 
কক্ষপথে পৌছে দিতে। 

শেষ অবধি সে পৌছে দেয় ঠিক। চাদ তার সম্পর্কে মানুষের 
প্রত্যাশা অক্ষরে অক্ষরে পূরণ করে। আযাপোলো-৮ যখন চীদের 
আঁড়াল-কর! দিকটি থেকে বেরিয়ে আসে তখন দেখা যায়, নভশ্চররা 
প্রত্যাশিত উপবৃত্তাকার একটি পথ ধরেই প্রতিবেশী-উপগ্রহকে 
প্রদক্ষিণ করছেন । আড়াল-করা দিকটিতে থাকবার সময় আপোলো- 
৮-এর গতিবেগ ছিল ঘণ্টায় ৯,৩৩৪ কিলোমিটার । কিন্তু এখন তা’ 
কমে গিয়ে ৫,৯৪৪ কিলোমিটারে দাড়িয়েছে। াদকে নির্দিষ্ট একটি 
কক্ষপথ ধরে প্রদক্ষিণ করতে গেলে ঠিক এই গতিবেগই দরকার । 

__ আমাদের দিকে লক্ষ্য রাখুন এখন, বোরম্যান ্াদ-প্রদক্ষিণ 


করতে করতে পৃথিবীতে খবর পাঠালেন। 

পৃথিবীর মানুষ জবাব দিল, লক্ষ্য রাখছি । আপনাদের মহাঁকাশ- 
যানটিকে টাদের কিনারা থেকে বেরিয়ে-আসা একটি বিন্দুর মতো 
দেখছি আমরা । 

বিন্দুই বটে ; এবং সে বিন্দুটি তার কক্ষপথে ঠিক ১২ ডিগ্রী 
হেলে থাকে । রর 

বিশেষজ্ঞরা বলছেন, মহাকাশযান এইভাবে হেলান দিয়ে টাদ- 
প্রদক্ষিণ না করলে চাদে নামবার উপযুক্ত স্থানগুলো বেছে নেওয়া 
কঠিন হবে । 

ওদিকে চাদে নামবার স্থানগুলো খুঁজে বেড়ান নভশ্চররা। শেষ 
পর্যন্ত একটি বৃত্তাকার পথে মহাকাশযানটিকে স্থাপন করে ওঁরা 
াদ-প্রদক্ষিণ সুরু করেন মাত্র ৬৯ মাইল দূরে থেকে । ২০ ঘণ্টায় 
মোট দশবার চাদ প্রদক্ষিণ করেন ওঁরা এবং প্রদক্ষিণ করতে করতে 
টাদের পাহাড়-পর্বত ও “ক্রেইট্যার,গুলোর আশ্চর্ধ-সুন্দর সব ছবি 
তোলেন। 

. চাঁদকে কেমন দেখায়? 

নভশ্চরর! বলছেন, দেখায় প্লাস্টার অব.প্যারিস-এর মতো, 
ধূসর রঙের বালির মতো। কোথাও আবার বিপজ্জনক মনে হয় 
চাদের ভূখগুকে। মনে হয়, বহুবর্ণে চিত্র-বিচিত্র মার্বেল দিয়ে যেন 
সে দেশটার কোনো কোনো জায়গা মোড়া । তবে সবদিক মিলিয়ে 
দেখলে সন্দেহ থাকে না যে, বিশেষ কোনো রঙ. নেই টাদের বেশির 
ভাগ জায়গারই। ধুসরের সঙ্গে সাদা সেসব জায়গায় এমনভাবে 
মিশে আছে যে, বার বার দেখেও ঠাওর করা যায় না, কী বলবো 
টাদকে |_ ধূসর? নীসাদা? না কি রঙহীন? 

এাণ্ডার্স রিপোর্ট পাঠালেন,-যাঁই বলি না৷ কেন, টাদকে 
যে স্পষ্ট দেখতে পাচ্ছি আমরা, সে বিষয়ে কোনো সন্দেহ নেই। 

কোনো সন্দেহই নেই যে, চাঁদের বহুকথিত জায়গাগুলো আমাদের 
চোখের সামনে দিয়ে ছায়াছবির মতো চলে যাচ্ছে. 

_ওই তো! ২৫শে ডিসেম্বরের সুরুতেই জানিয়ে দিলেন 
গ্যাণ্ডার্স, ওই তো সেই বিখ্যাত “ক্রেইট্যার কলম্বো । আর ওই 
তো গুট্রেনবার্গ। খুব ভালোভাবে দেখতে পাচ্ছি ওদের । দেখতে 
পাচ্ছি, ক্রেইট্যার-এ সমাচ্ছন্ন টাদের উপত্যকা আর গাছপালাহীন 
চাদের পাহাড়-পর্বত। 

_ কিন্তু পাহাড়-পর্বত নয়, অগুনতি ক্রেইট্যার্‌ দেখেই স্তম্ভিত 
হচ্ছি আমি, জানালেন লৌভেল। বললেন, আমি মুগ্ধ হচ্ছি 
দেখে যে, ক্রেইট্যারগুলোর প্রায় সবই বৃত্তাকার । আমার মনে 
হয়, উক্ধা-জাতীয় কোনে! পদার্থের সঙ্গে চাদের সংঘর্ষের ফলেই 
এদের স্থষ্টি হয়েছে। ্‌ 

লোভেল আরও বললেন, ক্রেইট্যার-এর চারিদিকে যে পাথুরে 
দেওয়ালগুলে? আছে, তার! সারিবদ্ধভাবে দাড়ানো । তাদের দিকে 
তাকালে ওপর থেকে নিচে অবধি মোট ছ"-সাতটি সারি চোখে 
পড়ে। অবিশ্যি এমন ক্রেইট্যার্ও চাদে অনেক আছে যাদের 
মাৰখানট! দেখতে উচুমতো। 

এদিকে দেখতে দেখতে মহাকাশযান টাদের “সী অব. 
ফার্টিলিটি'র ওপর এসে পড়ে । লোভেল দেখতে পান, ওখানকার 
একটি ক্রেইট্যার্‌ থেকে রশ্মি বেরিয়ে আসছে । 

খ্যাণ্ডার্স দেখেন, পৃথিবী থেকে যে পরিমাণ প্রতিফলিত- 
আলোক চাদ পায় বলে ভার ধারণা ছিল, তা’ ঠিক। ঠিকই 
অনেকটা আলোক পায় াদ; এবং পায় বলেই তার ক্রেইট্যার- 
গুলোকে স্পষ্ট দেখায়। 

_ স্পষ্ট দেখাচ্ছে টাদের তিন কোণা পাহাঁড়গুলৌকেও৮_ 

লৌভেল জানিয়ে দেন এক সুযোগে । বলেন, টাঁদের আড়াল-করা 
দিকটিকেও ভালোভাবে দেখে নিয়েছি আমরা ; এবং আমার মনে 
হয়, আমাদের এই অভিজ্ঞতা থেকে বিজ্ঞানীদের বহুকালের বহু 
জিজ্ঞাসার জবাব মিলবে । 

তা" তো মিলবেই, পৃথিবীতে বসে আমরা কানাঘুষো করি। 
বলি, চাদের দেশের ক্রেইট্যার্গুলে। কী করে স্থষ্টি হল, তা হয়তো 
এতদিনে জানা যাবে । আর জানা যাবে চাদের ধূলোয়-ভরা 
সাগরগুলোর রহস্ত ৷ 

_কিন্তু চাদে তো বাতাস নেই। অতএব এত ধূলো কোথেকে 
এল ?-_বলাবলি করেন অনেকেই । 

এদিকে অনেকেই আবার চাঁদের দেশের নতুন খবরের জন্যে 
কান পাতেন। 3 

খবর আসে ঠিক । নভশ্চররা জানান, আমরা এখন চাদের 
‘সী অব. ক্রাইসিস্‌-এর ওপর দিয়ে চলেছি। ‘ক্রাইসিস্‌’-এর বেশির 
ভাগ অঞ্চল সমতল এবং ঘোর রঙের। কিন্তু তার কিনারাগুলো! 
একটু যেন উজ্জল। যেন দেখলেই মনে হয়, কোনো কিছুর সঙ্গে 
সংঘর্ষের ফলে সম্প্রতি ওদের স্থষ্টি হয়েছে। 

এ্যাপ্ার্স জানান, এখন যে অঞ্চলটা দেখছি, তা সম্ভবত 
বহুকালের পুরোনো একটি স্তব্ধ লাভাত্রোত, কিন্তু সব কিছু খুব 
ভালো দেখতে পাচ্ছি না এখন। টাদের দেশের প্রতিফলিত- 
আলোক এখন আমাদের চোখ ধাধিয়ে দিচ্ছে । 

লোভেল জানান, এখন আমর! প্রতীক্ষা করে আছি টাদের 
সেই অঞ্চলটির জন্যে, যাকে বলা হয় "টারমিনেট্যার?। যেখানে 
চাদের আধার-রাজ্যের শেষ এবং আলোক-রাজ্যের সুরু! 
ওই বিশেষ রাজ্যটিতেই চাদের পাহাড়-পর্বতগুলোর দীর্ঘ ছায়া 


- 

পড়বে ; এবং পড়বে বলেই ওদের চিনে নিতে সুবিধে হবে; 
আমাদের । 

_াদে স্থর্যোদয় ভারি সুন্দর! লোৌভেল জানিয়ে দেন একবার ৷ 
বলেন, ওদেশে যেখানটায় সুর্য ওঠে, শুধুমাত্র সেখানটাই আলোকিত 
হয়ে ওঠে দেখতে দেখতে । বাতাস নেই বলে আলোক ওখানে 
পৃথিবীর স্থর্যৌদয়ের মতো ছড়িয়ে পড়ে না। ওখানে সুর্য একটু দুরে 
সরে যাবার সঙ্গে সঙ্গেই আলোকিত জায়গাটা ঘন আঁধারে ডুব দের! 

এই জীধার-আলোর খেলা দেখতে দেখতে চন্্র-প্রাদক্ষিণের সময় 
শেষ হয়ে আসে। মহাকাশযান সাফল্যের সঙ্গে নবমবার টাদ- 
পরিক্রমা শেষ করে। এই পরিক্রমার পথটা প্রতিবেশী-উপগ্রহের- 
খুব কাছে আসে যখন, প্রতিবেশী থেকে তখন তার দূরত্ব দাড়ায় প্রায় 
&৯ মাইল; আর যখন খুব দূরে যায়, তখন এই দূরত্ব গিয়ে ৬৩ 
মাইলে ঠেকে । 

,আর মাত্র একবার। দশম বার টাদ-প্রদক্ষিণ সুরু হয় এবার । 
এবং এই প্রদক্ষিণ-পর্ব শেষ হতে না হতেই নভশ্চররা তাঁদের 
রকেটের প্রধান ইঞ্জিনকে প্রজ্জলিত করেন। ১৯৬৮ সালের ২৫শে 
ডিসেম্বর তারিখে ভারতীয় সময় সকাল ১১টা ৪০ মিনিটে পৃথিবীর 
দিকে ফিরে আসতে সুরু করেন ওঁরা। ট্টাদ তখন পৃথিবী থেকে 
২ লক্ষ ৩২ হাজার মাইল দূরে । 

অবিশ্তি দূরত্ব এর চেয়েও বেশি অতিক্রম করতে হরে 
নভম্চরদের। কারণ পৃথিবীতে একেবারে সোজা! রাস্তায় ফিরে 
আসবেন না ওরা । টাদ ও পৃথিবী দুই-ই চলনশীল বলে ওঁদের 
আসতে হবে একটু ঘুরে। ঘুর-পথে পরিকল্পনী-অন্যায়ীই এগোন 
গুরা। পৃথিবী ছাড়ার ৯৯ ঘণ্টা ৩৩ মিনিট পরে কেপ কেনেডীর 
সঙ্গে ওঁদের দূরত্ব দাড়ায় ১ লক্ষ ৭৮ হাজার ৫২৯ মাইল। 

পৃথিবীর হিসেবে. নভশ্চরদের গতি এখন ঘণ্টায় ২ হাজার ৮১৬ 
মাইল। পুরা এখন মহাশৃন্যের দেই কল্পিত “কস্মিক্‌-প্রাচীর'-এর 
দিকে এগিয়ে আসছেন যেখানে পৃথিবীর মাধ্যাকর্ষণ চন্দ্রের 
মাধ্যাকর্ষণকে প্রতিহত করবে এবং যেখান থেকে পৃথিবীর দিকে 
অপেক্ষাকৃত দ্রুত গতিতে এগিয়ে আসবে আযাপোলো-৮। 

আযাপোলো-৮ এগোয় ঠিক। যখন টাদ ও পৃথিবীর 
মাঝামাৰি জায়গায় পৌছয় সে, অর্থাৎ যখন পৌঁছয় পৃথিবী থেকে 
১ লক্ষ ১৫ হাজার ৬২৫ মাইল দূরে, তখন তার গতিবেগ দীড়ায় 
"ঘণ্টায় ৪ হাজার মাইল। 

নির্দিষ্ট পথ ধরে নিরিদ্েই এগিয়ে আসে আপোলো-৮$ এবং 
সে পথ এত নিখুত যে ফেরবার পথে আাপোলোকে আর নতুন 
করে দ্িক-পরিবর্তন করতে হয় না। 

__তারার সাহায্যে দিক্‌-নির্ণয় নিবিদ্বেই করে চলেছি আমরা ; 
এবং ২৬শে ডিসেম্বরও আমাদের নির্ধিত্বেই কেটে গেল+_নভশ্চররা 
জানান। 

২৭শে ডিসেম্বর মাঝরাত্রি থেকে পৃথিবীতে অনেকেরই ঘুম নেই 
চোখে । অনেককেই তখন বলতে শোনা যাচ্ছে, নভশ্চররা আজ 
ফিরে আসবেন। 

ওঁরা ফিরলেন ঠিক। ২৭শে ডিসেম্বর ভারতীয় সময় 
রাত ৯টা ২১ মিনিটে ওঁরা প্রশান্ত মহাসাগরের বুকে নেমে 
এলেন । 

প্রশান্তের হাওয়াইয়ে স্র্যোদয় হয় নি তখনও । তখনও 
প্রদোষের আঁধারে সে অঞ্চলটা আচ্ছন্ন। আর নভশ্চররা আচ্ছন্ন 


বিগত কয়েকদিন ধরে যে মহানাটক ওঁরা অভিনয় করেছেন, তারই 
স্মৃতিতে । 

নাটকটা পৃথিবীতে নেমে আসবার কয়েক ঘণ্টা আগে থেকেই 
সবচেয়ে বেশি জমে উঠেছিল । 

২৭শে ডিসেম্বর ভারতীয় সময় সন্ধ্যে ৫টা ৫৪ মিনিটে পৃথিবী 
থেকে ৩১ হাজার ৪০ মাইল দূরে পৌছয় আাপোলো৮। তখনও 
দুরন্ত গতিতে চলছে সে। এবং তখন “তাকে পৃথিবীর বায়ুমণ্ডল 
ঢুকবার উপযোগী করবার জন্যে প্রস্তুতি চলছে। 

প্রস্তুতি হিসেবে ভারতীয় সময় রাত ৮টা ৫৩ মিনিটে আাপো- 
লোর রকেট ইঞ্জিন, বাড়তি অক্সিজেনের আধার এবং বিদ্যুৎ 
তৈরির সেল ইত্যাদি ফেলে দেওয়া হল। অর্থাৎ, ব্যবস্থা হ’ল, 
মহাকাশে আযাপৌলোর ফিরে-যাবার পথকে রুদ্ধ করার । 

ওদিকে কণ্ট্োল রুমের কর্মকর্তাদের সঙ্গে পরামর্শের পর 
নভশ্চরর! স্থির করলেন, বায়ুমণ্ডলে ঢুকবার সময় আযাপোলোর 
তেরচ। প্রবেশ-পথের কোনরকম পরিবর্তন প্রয়োজন হবে না। কিন্তু 
প্রয়োজন হবে তার তলদেশের তাপ-প্রতিরোধক প্রধান আবরণ- 
টিকে ছোট ছোট ইঞ্জিনের সাহায্যে বায়ুস্তরের দিকে ঘুরিয়ে 
দেওয়ার । 

যথাসময়ে আবরণটিকে ঘুরিয়ে দেওয়া! হল এবং ভারতীয় সময় 
রাত ৯টা ৭ মিনিটে আাপোলো-৮ পৃথিবীর বায়ুমগ্ুলে প্রবেশ 
করল। 

বায়ুমগুলে প্রবেশের প্রায় সঙ্গে সঙ্গেই আাপৌলোর তাপ- 
নিরোধক আবরণটির তাপমাত্রা ৩,৩০০ ডিগ্রি সেটিগ্রেড ছাড়িয়ে 
গেল এবং পৃথিবীর কণ্টেল-রুমের সঙ্গে নভশ্চরদের বেতারসংযোগ 
হল বিচ্ছিন্ন। 

কিছুক্ষণের জন্যে এমন যে হবে, তা? আগে থাকতেই অহ্থমান 
করা হয়েছিল। অতএব, রাত ৯টা ১০ মিনিটে যখন নভশ্চরদের 

সঙ্গে বেতার-সংযোগ স্থাপিত হল আবার, তখন বিশেষজ্ঞদের কেউই 
খুব একট! অবাক হন নি। 
ওদিকে ভারতীয় সময় রাত ৯টা ১৫ মিনিটে মহাঁকাঁশযানের 
গতিহাসকারী দু'টে| প্যারাস্থট আপনার থেকেই খুলে গেল এবং 
রাত ৯টা ২১ মিনিটে আপোলো-৮-এর ক্যাপন্ুলটি প্রশান্ত 
মহাসাগরের বুকে ইয়র্কটাউন জাহাজ থেকে মাত্র ৫ হাজার গজ 
দূরে নেমে এল। 
আযাপোলো-৮-এর এই সাফল্যের ফলে মহাকাশ-পরিক্রমার 
ক্ষেত্রে কয়েকটি অভিনব রেকর্ড স্থাপিত হয়েছে। এই রেকর্ডগুলির 
মধ্যে সবচেয়ে উল্লেখযোগ্য হল, এই সর্বপ্রথম পৃথিবীর মানুৰ ঘণ্টায় 
২৪ হাজার ১৭১ মাইল গতিবেগে পৃথিবীর অভিকর্ষের বন্ধন ছিন্ন 
করে কক্ষপথের বাইরে যেতে পেরেছে। মানুষ এই সর্বপ্রথম পৃথিবী 
থেকে ২ লক্ষ ৩৩ হাজার মাইল দূরে পৌছে টাদ-প্রদক্ষিণ করেছে। 
-এ ছাড়া চাদের মাধ্যাকর্ষণের আওতায় এই সর্বপ্রথম এসেছে 
মানুষ ; এই প্রথম সে চাদের অদৃশ্য অংশ স্বচক্ষে দেখেছে। 
কিন্ত এত কিছু সাফল্য সত্বেও হাউসটন-এর মহাকাশ- . 
বিশেষজ্ঞরা! প্রশ্ন তুলেছেন, চাদের মাটিতে সত্যি কবে পা দেবে 
মানুষ ? 
প্রশ্নটা উঠত না, যদি আযাপোলো-৮ দশবার ধরে টাদ-প্রদক্ষিণ 
করবার সময় তার নির্দিষ্ট কক্ষপথ থেকে একটু-আধটু সরে যেত। 
কিন্ত কেন সরে গেল আযাপোলো-৮? 
বিজ্ঞানীর! বলেছেন, সরে গেল চাদের মাধ্যাকর্ষণের -হেরফেরের 
ফলে। টাদের দেশের জায়গায় জায়গায় আছে বিরাটকায় সব 
উক্কাখণ্ড। ওই সব উল্ধায় লোহা, এবং নিকেলের ছড়াছড়ি। 
আকৃতিতেও বিরাট ওরা । ওদের কোনো কোনোটির ব্যাস এমন 

কি ৫০ মাইল। ওরা আছে টাদের পৃষ্ঠদেশে প্রোথিত হয়ে। 
অতএব, ওদের ধারে-কাছে গৌছুলে চাদের মাধ্যাকর্ষণের হেরফের 
তো হবেই। 

কিন্ত হেরফের ঠিক কতটুকু হয়ে থাকে, টাদের দেশে ঠিক কী 
পরিমাণে আছে ওরা, তা’ পুরোপুরি না জানলে চাদে অবতরণকারী৷ 
মানুষের পক্ষে পৃথিবীতে ফিরে আসা কঠিন হবে। 

এদিকে টাদে অবতরণের উদ্ভোগ-আয়োজন অবিশ্তি পুরোদমেই 
চলছে। ১৯৬৯-এর মে-এর দিকে হয়েছে আপোলো-১০-এর - 
অভিযান।  আ্যাপোলো-৯ চাদে যায় নি; কিন্ত আপোলো-১৭ 
তিনজন নভশ্চরকে নিয়ে চাদ থেকে ৫০ হাজার ফুট দূর অবধি 
গিয়ে পৃথিবীতে ফিরে এল আবার । 

আযপোলো-৯কে দিয়ে ‘চান্দ্র তরণী' বা ‘লুনার মডিউল’ সম্পর্কে 
পরীক্ষা-নিরীক্ষা চললো! । চান্দ্র তরণীটিকে মূল মহাকাশযান থেকে 
বিয়োজন করা হ'ল পৃথিবীর কক্ষপথে ; এবং তারপর আবার এটিকে 
সংযোজন করা হ'ল মূল যানের সঙ্গে । বিশেষজ্ঞরা বলছেন, চান্দ্র 
তরণী'র এই সংযোজন ও বিয়োজন টাদে পাড়ি দেবার ক্ষেত্রে 
অত্যাবশ্যকীয় । 

আমর! বিশ্বাস করি, কিছুদিনের মধ্যেই চাদে পাড়ি দেবে 
মানুৰ । কিছুদিনের মধ্যেই সে গিয়ে দাড়াবে প্রতিবেশী উপগ্রহটির 
ওপর । কিন্ত প্রশ্ন, এইভাবে বিশ্বজগতের কতটুকু জানা সম্ভব? 
বিশ্বলোকের কতটা দূর অবধি পাড়ি দিতে পারবে আগামী কালের 

- মানুষ? স্বৰ্য একটি নয়, লক্ষ লক্ষ । গ্রহ কয়েকটি নয়, কোটি 

কোটি। লক্ষ লক্ষ স্থৰ্যলোক আছে এই বিশ্ববন্মাৎডে। সেই 
লব মর প্রদক্ষিণ করছে লক্গ লক্ষ গরহ। এনন হি রিমেক 
আছে, যাদের আলো এখনও পৃথিবীতে এনে পৌঁছয় নি। 

চাদ-_৬ 


আলো সেকেণ্ডে চলে ১ লক্ষ ৮৬ হাজার মাইল। আমাদের 
পরিচিত স্থর্য থেকে পৃথিবীতে আলো! পৌছুতে সময় লাগে মাত্র 
সাড়ে আট মিনিট । অথচ সূর্য থেকে পৃথিবীর দূরত্ব অল্প কিছু নয়, 
৯ কোটি ৩০ লক্ষ মাইল। যে নূর্য থেকে এখনও আলে! এসে 
আমাদের কাছে পৌঁছয় নি, পৃথিবী থেকে তার দূরত্বট! কল্পনা করুন 
একবার। এদিকে রকেটকে যত জোরেই আমরা চালাই না কেন, 
আলোর চেয়ে বেশি গতিবেগ লাভ করা কোনোদিন আমাদের 
পক্ষে সম্ভব ময়। অতএব আমাদের পক্ষে বিশ্বজগৎকে পাড়ি 
‘দেওয়াও সম্ভব নয় কোনোদিন । 
এইখানে মন্তব্য করেন কেউ কেউ। বলেন, সম্ভব তে! আরও 
অনেক কিছুই নয়। মৃতকে জীবিত করা৷ সম্ভব নয়; অমরত্ব লাভ 
করা সম্ভব নয়। কিন্তু তাই বলে মানুষ হাত-পা গুটিয়ে বসে 
থাকবে কেন! 
আমরা বলি, ঠিক কথা । কেন বসে থাকবে । 
আর বলি, মানুষ কোটি কোটি টাকা খরচ করে গ্রহে-গ্রহাস্তরে 
ছোটাছুটি করার সময় তার চেনা-পৃথিবীর বুভুক্ষু ও রুগ্ন মানুষদের 
কথা যেন একেবারে ভূলে না যায়। 

চাদে চললাম 

আমর! টাদে চললাম। আমাদের আযাপোলো _-১০ এই 
সেদিন মাত্র ১০ মাইল দূর থেকে টাদকে সেলাম জানিয়ে ফিরে 
এলো । 

সেলাম জানাই আমরাও | টাদকে জানাই । আযাপোলো__ , 
১৭কে জানাই। জানাই মার্কিন যুক্তরাষ্ট্রকে । 

ওই যুক্তরাষ্ট্রেরই একটি জায়গা ফ্লোরিডার কেপ কেনেডি 
পৃথিবীর সবচেয়ে শক্তিশালী রকেট স্যাটার্ন সি-ফাইভ-এর 


হেড কোয়ার্টার । 
ওখানে দীড়ালেই চোখে পড়ে সারি সারি মঞ্চ । রকেট- 


উৎক্ষেপণ মঞ্চ ওগুলো । ওদেরই একটি ৩৯ বি থেকে অভূতপূর্ব 
এক নাটকের অভিনয় স্থুরু হল সেদিন। স্যাটার্ন সি__ফাইভ, 
আযাপোলো--১ৎকে নিয়ে আকাশে উঠলো । 
একটা! দৈত্য উঠলো যেন। ৩,১০০ টন ওজনের ৩৬৩ ফুট 
উচু একটা রাক্ষস উঠলো। 
রাক্ষসটার ঘাড়ের কাছে বসে আছেন তিনজন অভিজ্ঞ 


মহাকাশচারী,_টমাস স্টাফোর্ড, জন ইয়ং এবং ইউজিন সারনান। 
ঘিরে এর আগেও অনেক স্বপ্ন দেখেছে মানুষ ৷ 


স্ট্যাফোর্ডকে 
কারণ, তিনি ছিলেন ১৯৬৬ সালের এক বিস্ময় জেমিনি_৯ 
মহাকাশযানের চালক । 
্ কী? না পৃথিবী-প্রদক্ষিণকারী 


জেমিনি_৯-এর কীর্তি 
চালকবিহীন একটি নিঃসঙ্গ মহাকাশ 
: রি 


যানের সঙ্গে মিলন। 


এই মিলন ঘটিয়েছিলেন স্ট্যাফোর্ড। জেমিনি__৯কে তিন- 
তিনবার তিনি ওই চালকবিহীন মহাকাশযানের খুব কাছে নিয়ে 
গিয়েছিলেন । অথবা বলা যায়, মিলন ঘটিয়েছিলেন তার সঙ্গে । 

পৃথিবীর মানুষরা সেদিন খুব জোর হাততালি দিয়েছিল। 
অনেকেই বলেছিল, হ্যা, স্ট্যাফোর্ডের পক্ষেই এটা সম্ভব। 
. মহাকাশে উড়তে উড়তে ঠিক এমনিতরো কীর্তি তিনি এর আগেও 
একবার স্থাপন করেছিলেন । ১৯৬৫ সালের ডিসেম্বরে জেমিনি-_ 
৬-কে তিনিই নিয়ে গিয়েছিলেন জেমিনি-_৭-এর ১ফুট মাত্র দূরে । 

মহাশুন্যের বুকে ভেল্কিবাজিতে জন ইয়ংও অবিশ্যি কম 
যান না। 

মহাকাশচারী হবার আগে থেকেই ভেল্কি দেখাতে সুরু করেন 


তিনি। একবার নৌবাহিনীর বিমানে চেপে ২৫,০০০ মিটার উঁচুতে 
উঠে রেকর্ড করেন। ] 


কিন্ত এ-রেকর্ডটিও নেহাৎ খেলো হয়ে গেল দেখতে দেখতে । 
হল ১৯৬৫ সালের মার্চ মাসে, ইয়ং-এরই দৌলতে ৷ 

ইয়ং সেদিন নতুন এক ইতিহাস স্থাপন করেছিলেন। ভার্জিল 
আই গ্রীসম-এর সহায়তায় জেমিনি__৩ মহাকাশযানটিকে তিনি 
এক কক্ষপথ থেকে অন্য কক্ষপথে নিয়ে গিয়েছিলেন। 

এছাড়া এই ইয়ংই ছিলেন জেমিনি__১০ মহাকাশযানের 
চালক। জেমিনি-_-১০-কে চালকহীন একটি মহাকাঁশযানের দিকে 
চালিয়ে নিয়ে যান তিনি এবং তারপর সেই যানটিকে ছাড়িয়ে গিয়ে 


অন্ত একটি যানের সঙ্গে মিলিত হন। এই মিলন-মুহূর্তে পৃথিবী 


থেকে ৪৭৫ মাইল উঁচুতে-ওঠার রেকর্ড-দূরত্বে ছিলেন ইয়ং। 
মহাকাশচারণার ক্ষেত্রে কিছু রেকর্ড সারনান-এরও আছে। 
১৯৬৬ সালের জুন মাসে জেমিনি__৯ মহাকাশযানে তিনি ছিলেন 

স্ট্যাফোর্ডের সহকারী। তিনি জেমিনি__৯ থেকে বেরিয়ে এসে 
২ ঘণ্টা ৭ মিনিট মহাকাশে পদচারণা করেছিলেন; এবং দীর্ঘক্ষণ 
ধরে তার এই অভিনব পদচারণা আজও অবধি রেকর্ড হিসেবে 
গণ্য । র্‌ 

কিন্তু আপোলো--১০-এর উৎক্ষেপণের মুহুর্তে এ-রেকর্ডটিকে 
একেবারেই তুচ্ছ মনে হয় যেন সারনান-এর। সেই মুহূর্তে 
বারবার যেন তার মনে হয়, দুজন সহযাত্রীকে নিয়ে নতুন যে রেকর্ড 
এবারে তিনি করতে চলেছেন, পৃথিবীর ইতিহাসে তা’ বুঝি : 
অতুলনীয় । 

সহযাত্রীরা পাশেই বসে আছেন তার। দলের নেতা স্ট্যাফোর্ড 
বসে মাছেন। আর বসে আছেন সহকারী পরিচালক ইয়ং। 
স্থির হয়েছে, স্ট্যাফোর্ড ও সারনান মূল মহাকাশষানটি থেকে 
নেমে এসে ছোট আর একটি মহাকাশযানে চেপে চাদের ১০ 
মাইলেরও কম দূরে পৌছে যাবেন। 

কিন্ত সত্যি কি পৌছুবেন ওঁরা 1 ফ্লোরিডার কেপ 
কেনেডিতে ১৮ই মে রবিবার এই একই প্রশ্ন সকলের মুখে । 
সকলেই স্তব্ধ বিস্ময়ে তাকিয়ে থাকেন ৪৭ টন ওজনের আযাপোলো 
--১০-এর দিকে। 

দুংএকজন আবার তাকাতে গিয়ে অন্যমনস্ক হন যেন একটু ৷ 
ওঁদের মনে পড়ে যায় ২৭শে এপ্রিলের দুর্ঘটনার কথা। - মনে 
পড়ে, ওই দিনটিতেই হাজার হাজার গ্যালন কেরোসিন ওই বিশেষ 
রকেটটি থেকে জালানি-ছূর্ঘটনার দরুণ পড়ে গিয়েছিল । 

_ সর্বনাশ! এমন দুর্ঘটনা আবার ঘটে যদি অনেকেই 


ভাবলেন ঠিক সেই মুহুর্তে I 
কিন্তু বেশি কিছু ভাবনার আর সময় কোথায়! মূর্তিমান 

দানব স্তাটার্ন সি__ফাইভ. অগ্নি-উদ্গিরণ সুরু করেছে এরই 
মধ্যে । প্রচণ্ড গর্জন সুরু করেছে। 

এই গর্জন স্তব্ধ হয়ে আসে দেখতে দেখতে । কেপ কেনেডিতে 
অদ্ভুত এক নীরবতা ঘনিয়ে আসে। মাত্র ১৫০ সেকেণ্ডের মধ্যে 
প্রথম স্তরের রকেট মহাকাশযানটিকে ঘণ্টায় ৬ হাজার মাইল 
গতিসম্পন্ন করে ৩৮ মাইল উঁচুতে ঠেলে দেয়। প্রতি সেকেণ্ডে 
তখন রকেটটিতে ৩,৪০০ গ্যালন করে জ্বালানি খরচ হয় এবং ওই 
জ্বালানি থেকে যে ধাক্কার স্থষ্টি হয়, তা’ হল ৭৫ লক্ষ পাউণ্ড ওজনের 
সমান । 


সারনান চিৎকার করে ওঠেন,_চমৎকার ! চমৎকার এই 
উড়ে-চলা 

পরিচালক স্ট্যাফোর্ড বলেন,_আমর! ঠিক পথেই এগোচ্ছি। 

ওদিকে এগোবার কাজে দ্বিতীয় স্তরের রকেট লাগে এবার। 
৬ মিনিটের মধ্যে প্রায় ৫০০ টন তরল হাইড্রোজেন ও তরল 
অক্সিজেন পুড়িয়ে মহাকাশযানটিকে সে ঘণ্টায় ১৪ হাজার 
মাইল গতিতে ১১৪ মাইল উ“চুতে ঠেলে দেয়। 


এইবার ঠেলবার পালা তৃতীয় স্তরের রকেটের। মহাকাশ- 
যানটির গতি বাড়িয়ে ঘণ্টায় ১৭,৫০০ মাইল করার জন্য প্রয়োজনীয় 
জালানির যোগান এই বিশেষ স্তরটিকেই দিতে হয়। 


‘যোগানের কাজ চলে ঠিক পূর্ব-পরিকল্পনা-মাফিক। ফলে, 
আাপৌলো--১-কে নিয়ে স্যাটার্ন ৫ রকেট প্রায় ১১৫ মাইল 
উঁচুতে পৃথিবীর প্রায় বৃত্তাকার কক্ষপথে প্রবেশ করে। 


কক্ষপথে প্রবেশের পরেও তৃতীয় স্তরের রকেটটিকে ত্যাগ কর! 
হয় না। পুনরায় ব্যবহারের কথা ভেবে তাকে মূল মহাকাশযানের 
সঙ্গে সংযুক্ত রাখা হয়। 


| 


এদিকে তৃতীয় স্তরের রকেটকে আবার ব্যবহার-করার মাহেন্দ্র 
লগ্ন অল্পক্ষণের মধ্যেই এসে পড়ে৷ মহাকাশচারীরা উৎক্ষেপণের দু’ 
ঘণ্টা পরে তার ইঞ্জিনটি চালু করেন আবার; এবং আবার রকেটটি 
জ্বলে ওঠে। ' এইবার সাড়ে পাঁচ মিনিটের জন্যে জলে রকেট» 
আর তা’তেই মহাকাশযান ও রকেটের গতিবেগ বেড়ে গিয়ে ঘন্টায় 
২৪,৪০০ মাইলে দাড়ায়। | 

এই শেষোক্ত গতিবেগটা পৃথিবী থেকে ছুটি নেবার গতি৷ 
পৃথিবীর মাধ্যাকর্ষণ থেকে বিচ্ছিন্ন হবার গতি । 

আযাপোলো--১০ এই গতিতেই প্রায় নিখুঁতভাবে চাদের দিকে 
ছুটে চলে ৷ শুধুমাত্র ছু'টি ছোটো অভিযোগ আসে মহাকাশচারীদের 
কাছ থেকে । মাঝে মাঝে সামান্য ধপংধপ শব্দে তাদের রাত্রের 
ঘুমের ব্যাঘাত হয় ; আর জলের ক্লোরিনে তাদের মুখ পুড়ে যায়। 

ক্লোরিন সম্বন্ধে সতর্ক হলেন মহাকাশচারীরা। কিন্তু 
শব্দটা? শব্দ ওঁদের ঘুমের ব্যাঘাত ঘটালো বারবার। এবং 
শেষ পর্যন্ত ধরা পড়ল, মহাকাশযানটিকে ধীরে ধীরে ঘোরায় যে 
রকেটগুলো, তারাই এই শব্দ করছে। 

__এ নিয়ে ভাবনার কিছু নেই,_ পৃথিবীর ‘কণ্টোল রুম্-এ' 
বসে বিজ্ঞানীরা আশ্বস্ত করতে চাইলেন অভিযাত্রীদের। 

আর ওদিকে অভিযাত্রীদের নেতা স্ট্যাফোর্ড বললেন, ভাবছি 
না মোটেই । আমরা তিনজনই নিজেদের বিরাট মনে করছি। 

__বিরাট তো বটেই,_ পৃথিবীর 'কপ্টেশল রুম” থেকে বার বার 
গুঞ্জরিত হয়। আর টেলিভিশনে দূর মহাকাশ : থেকে ভেসে আসে 
পৃথিবীর রঙিন সব ছবি। 

দূর মহাকাশ থেকে পৃথিবীর রঙিন ছবি 
এই প্রথম ৷ 


পাঠাবার আয়োজন 

এই প্রথম টেলিভিশন-ক্যামেরায় সুইচ টিপে এ-ধরণের অদ্ভুত 
ছবি পাঠান মহাকাশচারীর!। 

হ্যা, ছবিগুলো! অদ্ভুত সত্যি। সত্যি, ওগুলোর দিকে তাকালে 
পৃথিবীটাকে নিথর নিঃসীম কালো পটভূমিতে একটা বলের মতো 
মনে হয়। আর মনে হয়, বলটার গায়ে নীল, সবুজ, সাদা আর 
বাদামী কিছু রেখা দিয়ে কে যেন আকিবুকি করেছে। 

এই জাকিবুকি দেখেই একবার চিৎকার করে ওঠেন সারনান। 
বলেন,_এই, শোনো! আমার কাছে পৃথিবীটাকে বাসোপযোগী 
খুব সুন্দর একটা জায়গা বলে মনে হচ্ছে। 

মনে হচ্ছে অরেও কত কী! আরও কত কী যে দেখছি 
আমরা ।-_মহাকাশযানটির ভিতরে একটি মনিটর পর্দার সাহায্যে 


মহাকাশচারীরা পৃথিবীকে তাদের ক্যামেরার মধ্যে ধরেন এবং 
তাদের যাত্রার একটি ধারা-বিবরণী দেন। 


এদিকে দেখতে দেখতে যাত্রাপথের অনেকদূর পেরিয়ে আসেন 


সময় রাত ন’টায় ওঁরা আসেন 


৮** মাইল দূরে। মহাকাশযান 
তখন ঘণ্টায় ৩,৭৯০ মাইল বেগে ছুটছে। 


এই গতিবেগটা কমে আসে ক্রমেই। 
চারীরা পৃথিবী থেকে 
তাদের দুরত্ব দাড়ায় ২ 
তখন ঘণ্টার মাত্র ২১১ 


পৃথিবীর মাধ্যাকর্ষণ-শক্তি 


র প্রভাব ক্রমশ কমে গিয়েছিল। 
কিন্তু চিরাচরিত 


মাধ্যাকৰ্ষণ কমলে কী হবে। প্রতিবেশী 

উপগ্রহটির কাছাকাছি এগিয়ে যাবার ফলে মহাকাশযানটির উপর 
টাদের মাধ্যাকর্ষণের প্রভাব বেড়ে চলে ক্রমেই, এবং ক্রমেই 
মহাকাশযানটির গতিবেগও আবার বাড়তে থাকে । 

২১শে মে ভারতীয় সময় বেলা ১২টা ১০ মিনিটে মহাকাশ- 
চাঁরীর! চাদের অভিকর্ষের মধ্যে প্রবেশ করেন। 

এবার খানিকক্ষণ নিশ্চিন্ত। মহাকাশচারীরা খানিকক্ষণ 
ঘুমিয়ে নিলেন এবার । 

ঘুম থেকে জেগে স্ট্যাফোর্ড কথা বললেন প্রথম। ভূপুষ্ঠের 
নিয়ন্ত্র-কেন্দ্রকে তিনি জানালেন, আযাপোলো-১০ মোটামুটি 
স্ন্দরভাবেই কাজ করছে; তবে ছুটো মাত্র ছোটে! অস্থবিধে দেখা 
দিয়েছে ওতে। কম্যাণ্ড আর লুনার মডিউল-এর মধ্যে সংযোগ- 
স্থাপনকারী টানেলটির ভিতরে কিছু “ইনস্থ্যলেটেডঃ জিনিসপত্র 
ঢিলে হয়ে পড়েছে, আর খাবার জলে কিছু কিছু বুদ্বুদ্‌ দেখা 
দিয়েছে। ওদের পেটব্যথা করছে সামান্ত। 

এই খবর শুনে ভূপৃষ্ঠের নিযন্ত্রকেন্্র থেকে এই অভিযানের 
প্রধান চিকিৎসক ডঃ চার্লস্‌ বেরী জানালেন, __মহাকাশচারীরা 
যে জল খেয়েছেন, তা’ থেকে হাইড্রোজেন গ্যাস দূর করতে না 
পারার জন্যে এই পেটব্যথা। লোমাটিল নামক পিল খেয়ে এই 
ব্যথা ওঁর! সারিয়ে ফেলুন । 

বাথা সারানো হল অচিরেই। কিন্তু পেটের ভিতর থেকে 
হাইড্রোজেন বের করতে বেশ বেগ পেতে হল। 

এদিকে উৎক্ষেপণের সময় থেকে প্রায় তিন দিন পেরিয়ে 
গেছে। মহাঁকাঁশযাঁনটি চাদ থেকে মাত্র ৫৬০০ মাইল দূরে এখন । 
টাঁদের মাধ্যাকর্ষণশক্তির দৌলতে মহাকাশযানের গতি বেড়ে 
গিয়ে ঘণ্টায় ৫,৭০০ মাইলে দাড়িয়েছে। 


৮৯ 


মহাকাশচারীরা একটি যন্ত্রের সাহায্যে এই গতি হ্রাস করলেন। 
এবং এইবার ঘণ্টায় ৩১৭২০ মাইল বেগে যানটি ছুটতে লাগল । 

এই গতিবেগেই চাদের কক্ষপথে প্রবেশ করল মহাকাশযান । 
কক্ষ-পরিক্রযায় চাদ থেকে তার সর্বনিম্ন দূরত্ব দাড়াল ৭০ মাইল ৷ 
ছু'বার এইভাবে কক্ষ-পরিক্রমার পর প্রধান ইঞ্তিনটিতে আবার 
অগ্নিসংযোগ করা হল এবং এর ফলে চাদের চারপাশে বৃত্তাকার 
একটি পথ ধরে পরিক্রমা শুরু করল আপোলো-১০। টাঁদ থেকে 
মাত্র ৭* মাইল দূরে এই পথ-পরিক্রমা শুরু হল । 

এবার মূল মহাকাশযান বিচ্ছিন্ন করার পালা। চূড়ান্ত পর্যায়ের 
অভিযান শুরু করার পালা । 


কিন্তু শুরুতেই এক বিপদ । দেখা গেল, চান্দ্রধান তার নির্দিষ্ট 
জয়িগ| থেকে তিন ডিগ্রী সরে গেছে। ফলে, উৎক্ষেপণ কেন্দ্র 


থেকে নির্দেশ দেওয়া হল, চান্দ্রযানটিকে যেন বিচ্ছিন্ন না করা 
হয়। 


ওদিকে সারনান জানালেন,__ভয় নেই । 
ঠিক সময়েই ইঞ্রিনটি চালু করা হয়। 
কাছাকাছি পথ ধরেই আমরা ঘুরছি। 


খুৰতে ঘুরতে পৃথিবীতে চাদের ছবি পাঠালেন ওরা । 


ঠিক হয়ে গেছে সব। 
কল্পিত কক্ষপথের খুব 


রঙিন 
সব ছবি। 

ওই ছবিগুলো! টেলিভিশনে জীবন্ত হয়ে উঠল। উাঁদের গহ্বর 
পাহাড় পর্বতগুলো স্পষ্ট চোখে পড়ল ওখানে । একটি ছবিতে 


চোখে পড়ল চাদের কোনে! এক 

কিন্তু এর পরেই টেলিভিশন 
হয় টাদের আকাশের নতুন খেলা 
সঙ্গে সংযুক্ত চান্দ্রযানটিতে 


পাহাড়ের চূড়া। 
স্তব্ধ হয়ে যায় হঠাৎ ৷ হুঠাৎ শুরু 


| সারনান মূল মহাকাঁশযাঁনটির 
পৌঁছুবার স্ুড়ঙ্গে প্রবেশ করেন 


৯০ 


এই সুড়ঙ্গ-পথটির ব্যাস ৩২ ইঞ্চি। অতএব, এতে প্রবেশ করতে 
বিশেষ বেগ পেতে হয় না সারনানকে । 

কিন্ত সারনান চান্দ্রযানে প্রবেশ করার পর উৎক্ষেপণ-যানের 
সঙ্গে তীর যোগাযোগ প্রথমত বিচ্ছিন্ন হয়। এই সময় 
উৎক্ষেপণযানটি থেকে বার বার আহ্বীন আসে, সারনান! কথা 
বুঝতে পারছ কি আমাদের ? 

কথা প্রথমটায় বুঝতে পারেন না সারনান। 
চেষ্টার পর যোগাযোগ-ব্যবস্থা তিনি পুনরুদ্ধার করেন। রর 

ওদিকে স্ট্যাফোর্ড তার আধ ঘন্টা পরে চান্দ্রযানে প্রবেশ করেন 
আর নিযন্ত্রণযানের চালক ইয়ং মূল মহাকাশযানটিতে থেকে যান । 

স্টাফোর্ড ও সারনান চান্দ্রযানটিকে মূল যান থেকে বিচ্ছিন্ন 
করে নিয়েছেন এতক্ষণে । এতক্ষণে মানুষ নিয়ে ছুটি মহাকাশযান 
স্বতন্ত্রভাবে দের কক্ষপথ-পরিক্রমা শুরু করেছে। এই পরিক্রমার 
পথে মহাকাশচারীরা যখন দ্বিতীয়বার চাদের নিম্নতম দূরত্বে 
পৌছুলেন, তখন তারা চান্দ্রধানের নিষ্নবর্তী অংশটিকে বিচ্ছিন্ন করে 
দিলেন। তারা নিজেরা তখন চান্দ্রযানের উচ্চতর অংশে চলে 
এলেন। চাল্রযানে এই স্থান-পরিবর্তনের কার? আগামী দিনের 
টাদ-অভিযাঁনে এই উচ্চতর অংশটির সাহায্যেই মহাকাশচারীদের 
চাদের জমি থেকে উঠিয়ে নেওয়া হবে। 

এদিকে দেখতে দেখতে লক্ষ্যের দিকে নেমে আসে চান্দ্রযান। 
চাদের মাত্র ৯৩ মাইল উপর দিয়ে প্রায় ৮ ঘণ্টা ধরে প্রতিবেশী 


উপগ্রহকে সে প্রদক্ষিণ করে। রা 
দুই নভশ্চর স্ট্যাফোর্ড ও সারনান যতই এগিয়ে আলো নীর 
দিকে, ততই তাঁর! আবেগভরা কঠে তাদের দেখা দৃশ্যাবলা 


ধারাবিবরণী পাঠাতে থাকেন। 
৯১ 


এবং অনেক 


এক সময় চান্দ্রধান “পি” থেকে উত্তেজিত কণম্বর ভেসে 
আসে। নভশ্চরদের একজন বলে ওঠেন, আমরা খুব নিচে নেমে 
আসছি এখন ৷ চাদের খুব কাছে এসে গেছি। এখন আশ্চর্য 
সর দৃষ্ত চোখে পড়ছে আমাদের । কখনও চোখে পড়ছে 
চন্দ্রপৃষ্ঠের খুব মস্থণ একটা জায়গা, আবার কখনও পড়ছে বড় বড় 
পাথরের চাঙড় এবং আগ্নেয়গিরির আলামুখ। এ ছাড়া বড় বড় 
পরিখা বা খাদও দেখতে পাচ্ছি আমরা। দেখছি, কোনো 
কোনো খাদ শ ছুয়েক ফুট গভীর যেন; আর যেন খুব মস্থণ ৷ 
ওরা দেখতে অনেকটা নিউ মেকসিকো বা আরিজোনার শুকনো! 
মরুভূমির মতো । 

একবার স্ট্যাফোর্ড বলে ওঠেন, 
মহাকাশযান চালিয়েছি আমি ৷ 
একটিও দেখি নি। 
তার পাখা, পাম্প 
করে। 


অনেক রকম বিমান ও 
কিন্তু এই পির দোসর আর 
বড় বেশি শব্দ আর গোলমাল করে সে। 
ও থার্সটারগুলো সারাক্ষণই ভীষণ আওয়াজ 


অবিশ্টি এই আওয়াজের মধ্যেই 
স্টাফোর্ড। পৃথিবীতে রিপোর্ট পাঠান, 
সাদা ও কালো পাথরের চাঙড় দেখছি, 
ব্যাস প্রায় একশো ফুট হবে। 

ওদিকে ‘কণ্টোল রুম'-এর বিশেষজ্ঞ 
ছ'শোর মারপ্যাচ নিয়ে ভাবছেন না। 


নিজের কাজ করে যান 
--সারনান ও আমি যেসব 
» তাঁদের কোনে! কোনোটার 


রা তখন এই একশো বা 
ওঁরা ভাবছেন নভশ্চরদের 


নিরাপত্তার কথা। ভাবছেন, পর পর কয়েকটি বিপদের 
মুখোমুখি হল এই ক্ুপি’। নতুন আরও কোনো বিপদ ওৎ পেতে 
বসে নেই তো? 


একবার ; এবং তখন ছুটি যানেরই অক্সিজেন হ্রাস করতে হয়েছিল । 
কেন না, অক্সিজেনের পরিমাণ বেশি থাকলে অতিরিক্ত চাপে 
বিপদ ঘটার আশঙ্কা । 

হাউস্টনের মাস্টার-কম্পিউটার সুড়ঙ্গ-পথের অক্সিজেনের 
পরিমাণ কমাবর নির্দেশ দিয়ে এ সমস্তার সমাধান করে। এছাড়া 
চান্্রযান “মনপি'র সঙ্গে মূলযান “চালিব্রাউন'-এর বেতার সংযোগও 
বিচ্ছিন্ন হয় বার বার। কিন্তু সবচেয়ে বড় সমস্তা দেখা দেয় তখন, 
যখন না-কি '্পি+ হঠাৎ খুব জোরে লাটিমের মতো ঘুরতে শুরু 
করে। 

ওই সময় সারনান-এর ওপর ছিল “ন্,পি'কে নিয়ন্ত্রণের ভার । 
তিনি চীৎকার করে ওঠেন, নিশ্চয়ই "লুপ" চন্দরপৃষ্ঠে নেমে যাচ্ছে। 

_কিন্তনা! নামছে না সে!_ কয়েক মুহূর্ত পরেই সারনান 
কণ্টোল রুমকে আশ্বস্ত করেন। তাকে উত্তেজিতকণ্ঠে বলতে 
শোনা যায়,_'স্ূপি’ নামছে না। আবার উঠে পড়েছে। ওফ! 
কী জংলী এই চান্দ্রযান” ! 

এদিকে ওই জংলীতে বসেই ছবি নেওয়া হয়। চাদের 
বিধ্বস্তভূমি ও রুক্ষ প্রান্তরগুলির ছবি। 

অক্ষত থাকলে এইসব ছবি ভবিষ্যতে কাজে লাগবে । আগামী 
জুলাই মাসে চাদে অবতরণভূমিটি বেছে নেওয়া হবে এদের থেকেই। 

এছাড়া এই চান্ররযান খুব বড় রকমের একটি পরীক্ষায় সাফল্য 
অর্জন করল। এর টাদ-পরিক্রমা থেকে প্রমাণিত হল যে, চাদের 
পরিবেশে এ যান সচল থাকবে এবং টাদে অবতরণের যান হিসেবে 
এটিকে ব্যবহার করা যাবে। 

মূল মহাকাশযান 'চা্সিং ত্রাউন'-এর সঙ্গে এর সংযুক্তিও নিথিদ্ে 
হয়। ভারতীয় সময় ২৩শে মের সকালে হয় এই সংযুক্তি। খবর 


৯৩ 


আসে, সংযুক্তির আগে আ্যাপৌলো-১০-এর চান্দ্রযান মূল 
মহাকাশযানের সঙ্গে কিছুকাল ধরে চন্দ্রপরিক্রমা করে। এবং 
তারপর কক্ষপথে ছুই যানের মিলন সম্পূর্ণ হলে নভশ্চরর| বেতার- 
মারফত পৃথিবীতে এক সংক্ষিপ্ত বার্তা পাঠান। বলেন, লিপি ও 
‘চালি ব্ৰাউন’ এখন পরস্পরের সঙ্গে আলিঙ্গনে আবদ্ধ । 

দলনায়ক স্ট্যাফোর্ড একবার বলে ওঠেন, নুন্দর ! অভিনব 
এই আয়োজন! 

সত্যি, আয়োজনটা অভিনবই বটে । কেন ন! চাদের কক্ষপথেই 
মহাকাশচারীরা চান্দ্রযানটিকে মূল যানের সঙ্গে যুক্ত করেন। 
সটযাফোর্ড ও সারনান ব্ুড়ঙ্গপথ ধরে এগিয়ে আসেন মুল 
মহাকাশযানের দিকে ; এবং তারপর ছুটি যানের মধ্যে সংযোগকারী 
পথটিকে একেবারে রুদ্ধ করে দেন। চান্দ্রযানটিতে তখন আর 
কেউ নেই। তাকে তখন বিচ্ছিন্ন করে চাদের কক্ষপথে ছোড়ে 
দেওয়া হয়। 

ওদিকে মূল মহাকাশযানটি চাদ-পরিক্রমা শুরু করে আবার । 
৩০ ঘণ্টায় আরও ১৫ বার সে টাদকে প্রদক্ষিণ করে। 

মোট আড়াই দিন ধরে ৩১ বার টাদকে প্রদক্ষিণ করার পর 
আযাপোলো-১০-এর মহাকাশচারীরা পৃথিবীতে ফিরে আসার 
উদ্যোগ করেন। ২৪শে মে ভারতীয় সময় রাত ৩টা ৫৫ মিনিটে 
চাদের অভিকর্ষ থেকে মুক্ত হওয়ার জন্যে মহাকাশযানের মূল 
ইঞ্জিনটি চালু করেন গুরা। চালু করতে পূর্ব-ির্দিষ্ট ২ মিনিট 
৪৪ সেকেণ্ডে সময়ই লাগে । 

স্টযাফোর্ড জানান, এই চালুংকরাটা খুব সুন্দরভাবে হয়েছে এবং 
আমরা চাদের এক অবিশ্বাস্ত দৃশ্য দেখেছি। এখন পৃথিবীতে 
ফিরছি আমরা। 


৯৪ 


সী সি সত... 


ওঁদের ফেরার খবর একটু দেরিতে পৌছয় আমাদের কাছে। 
কারণ আযাঁপোলো-১০-এর ইঞ্জিনটি যখন চালু হয়, সে তখন টাঁদের 
পিছনদিকে ছিল। তখন পৃথিবীর সঙ্গে কোনো যোগাযোগ ছিল 
নাতার। 
যানটি চাঁদের সামনের দিকে এসে বেতারসংকেত না পাঠানো! 
পর্যন্ত পৃথিবীর নিয়ন্ত্রণকেন্দ্রের বন্ধুদের ৯ মিনিট সময় অসীম 
উৎকণ্ঠার মধ্য দিয়ে কাটাতে হয়। 
ওদিকে ইঞ্জিনটি চালু হবার কিছুক্ষণ পরেই মহাকাশচারীরা 
বেশি গরম হয়ে যাওয়া একটি জ্বালানির সেল বিচ্ছিন্ন করে দেন । 
- তারপর ওঁরা ক্রমশ দূরে সরে যাওয়া চাদের ছবি পাঠাতে থাকেন 
পৃথিবীতে । ওঁরা ওঁদের টেলিভিশন ক্যমেরায় মহাকাশযানের 
জানালার দিকে তাক করে পুথিবীবাসীদেরও টাদের দৃশ্য দেখান । 
পৃথিবীর অনেকেই দেখে, চাদের দেশের. হাজার হাজার 
এবড়ো-খেবড়ো আগ্নেয়গিরির মুখ আর স্ট্যাফোর্ডকে বলতে 
শোনা যায়_আমাদের কাছে টাদকে তামাটে বাদামী দেখাচ্ছে। 
আমরা এখন সেকেণ্ডে ৬৩৪০ ফুট গতিবেগে পৃথিবীর দিকে 
এগোচ্ছি। 
হ্যা এগোচ্ছেন। দ্রুত এগোচ্ছেন নভশ্চররা। পৃথিবীর 
অভিকর্ষের আওতায় এসে মহাঁকাঁশযানটির গতি দ্রুত থেকে দ্রুততর 
হচ্ছে। 
সেই মুহূর্তে নভশ্চররা একবার জানান, গ্রাস-ফাইবার' “এর 
টুকরোয় এখনও ওঁদের গা হাত পা চুলকাচ্ছে। ্ট্যাফোর্ডের গায়ে 
চুলকানির মতো কী সব বেরিয়েছে। 
কিন্ত স্ট্যাফোর্ডের ভ্রাক্ষেপ নেই কোনোদিকে । তার মন তখন 
ঘরে-ফেরার আনন্দে মশগুল । 
৯৫ 


ওদিকে ঘর বড়ো থেকে বড়ো হচ্ছে ক্রমেই। ক্রমেই চেনা 
পৃথিবীটা স্পষ্ট থেকে স্পষ্টতর হয়ে উঠছে। রকেটের গতিবেগ 
বাড়তে বাড়তে ঘণ্টায় ২৫ হাজার মাইলে এসে ঠেকছে । 

এই গতিবেগকে নিয়ন্ত্রণ করা হল অচিরেই? এবং অচিরেই সংবাদ 
পাওয়া গেল, আযাপোলো-১০ কেপ কেনেডি থেকে উৎক্ষেপণের 
১৯২ ঘন্টা ৩ মিনিট পরে ২৬শে মে ভারতীয় সময় রাত ১০টা ২২ 
মিনিটে প্রশান্ত মহাসাগরের যথানির্টিষ্ স্থানেই অবতরণ করেছে । 
.,_ এই. অবতরণ এবং আ্যাপোলো-১০-এর সাফল্যমন্ডিত 
অভিযানকে স্বাগত জানিয়ে মাফিন গবেষণাকেন্দ্রের অফিসার-মহল 
বলেছেন,_এ প্রয়াস মানুষের চাদে পা দেবার পথকে প্রশস্ত . 
করেছে। কিন্ত ঠিক কোন্‌ দিন মানুষ চাদে পা দেবে, তা” তারা 
এখনই সঠিকভাবে বলতে পারছেন না। 

এদিকে চাদ-অভিযানকে ঘিরে নতুন একটি সমস্ত 
দিয়েছে। আমেরিকার মহাকাশ-গবেষণাকেন্দ্রের বায়ো-মেডিক্যাল 
শাখার প্রধান ডাঃ ওয়াপ্টার কামেরার বলেছেন, আাপোলো-১১ 
মহাকাশযানের যাত্রীরা চাদ থেকে ফিরে আসার সময় এমন 
বিপজ্জনক সব রোগজীবাণু সঙ্গে করে নিয়ে আসতে পারেন যে, 


সে সব রোগের প্রতিষেধক-ব্যবস্থা না হলে পৃথিবীর সমস্ত জীবনই 
ধ্বংস হয়ে যেতে পারে। 


বৈজ্ঞানিকরা বলছেন, পৃথিবীর মা 
আবহাওয়াতেই চলেফিরে অভ্যস্ত ৷ চা 
সঙ্গে তাদের পরিচয় নেই। 
অবতরণকারী মহাকাশচারী 
কাবু হয়ে পড়ার সম্ভাবনা । 
সম্ভাবনা সারা পৃথিবীতে । 


দেখা 


স্ৃষ পৃথিবীর পরিবেশ ও 
দর পরিবেশ ও আবহাওয়ার 
তাই চাদ থেকে কোনো রোগজীবাণু 
র দেহে প্রবেশ করলে, সহজেই তারা 
এবং সে রোগ আবার ছড়িয়ে পড়ার 


৯৬ 


তবে টাদে এধরণের কোনো রোগ-জীবাগু আছে কিনা, তা! 
এখনও সঠিকভাবে বলা যায় নাঁ। চাদের পরিবেশ; তাপমাত্রা 
আলো! এবং ব্যবহারযোগ্য জলের অভাব দেখে বরং মনে হয়, 
সেখানে জীবনের চিহ্নমাত্র নেই। 

কিন্তু তবু সাবধান হতে দোষ কি! 
চাদে ধারা যাবেন, ফিরে আসার পর বেশ কয়ে 
আলাদা করে রাখা হবে, নানা রকম রাসায়নিক প্রক্রিয় 
জীবাণুমুক্ত করা হবে তীদের। অর্থাৎ, কোনো দিক দিয়ে 
আয়োজনের কোনো ক্রুটি নেই। অর্থাৎ, সত্যি আমরা ‘চাদে 
চললাম, আমাদের সেলাম জানিয়ে রাখলাম টাদ-যাত্রীদের উদ্দেস্তে।' 

কিন্তু সেলাম জানাতে গিয়েও বাধা আসে ফেন। কাদের যেন 
কান্না ভেসে আসে। 

শুধোই, কে গো তোমরা? কীদছ কেন? : 

জবাব পাই, আমরা পৃথিবীর ২০০ কোটি বুডুক্ধ। গেছে পাই 
নিকিনা। তাই কীদছি। 

_ কিন্তু কাদবে তাই বলে ?_-ওদের বোঝাবার চেষ্টা করিণ 
খানার চেয়ে কিজানা বড় নয়? অজানাকে জানবো বলে আমরা 
যে চাদে চললাম গো! এ অভাকে-অভিযোগে 


তাই বিশেষজ্ঞরা বলছেন, 
ক সপ্তাহ তাদের 
[য় প্রথমে 


নরকে চললাম । চাদের বাজেট ৫ 
ওদের থামিয়ে দিয়ে বলি, তোমাদের 
দিলেও লাভ হত না কিছু। 
__কী বললে? লাভ হত না? 
হাহাকার করে ওঠে একসঙ্গে । একপঙ্গে 
চায়। 


থিবীর রুগ্ন ও বুভুক্ষুরা 
ওরা কত কী বলতে 


৯৭ 
চাদ__৭ 


কিন্ত ওদের কথায় কান দিলে চলে কি? পৃথিবীর জ্ঞানের 
ভাণ্ডার কি ওতে সম্পূর্ণ হয়? তাই কথা শেষ হবার আগেই “টা 
টা” করে উঠি আমরা। পর্বতপ্রমাণ দর্প আর সমুদ্রপ্রমাণ খুশি 
বুকে নিয়ে বলি, আমর! চাদে চললাম । 


a৮ 


ও 


মানুষ-বাহী মহাকাশযান সম্পর্কে কয়েকটি তথ্য 


মহাকাশযানের যে-দেশ যান তারিখ মহাকাশচারীদের পৃথিবী প্রদক্ষিণ . প্রদক্ষিণ-কাল 
নাম - পাঠিয়েছে নাম কতবার হয়েছে বা মহাশুন্তে 
বিচরণের মোট সময় 

মিনি পাঠিয়েছে নাম কতবার হয়েছে বা মহাশুন্য 
বিচরণের মোট সময় 

যে-দেশ যান তারিখ 


মহাকাশচারীদের পৃৃথিবী-প্রদক্ষিণ 
কতবার হয়েছে 


মহাকাশযানের 
নাম পাঠিয়েছে নাম 

রাশিয়া 


প্রদক্ষিণ-কাল 


বা মহাশুন্যে 
বিচরণের মোট সময় 
২৫ ঘণ্টা ৫১ মিনিট 


১০ ঘণ্টা ৪২ মিনিট 
৭২ ঘণ্টা ২১ মিনিট 
৭০ ঘণ্টা ৪৭ নিনিট 

৯৪ ঘণ্টা ৩৫ মিনিট 


২৬ ঘণ্টা ৪৫ মিনিট 


£০ 


যে-দেশ যান তারিখ  মহাকাশচারীদের পৃথিবী-প্রদক্ষিণ প্রদক্ষিণ-কাল 
কতবার হয়েছে বা মহাশূন্যে 

বিচরণের মোট সময় 

আযাপোলো ৯ ৭"মাঞ্কিন যুক্তরাষ্ট্র ৩-১৩ই মার্চ, ১৯৬৯ Ee "১৪৯ ৯ দিন ২২ ঘণ্টা ৪ মিঃ 
লোথাইকাট 


আযাপোলো ১০ ণশ' মাকিন যুক্তরাষ্ট্র ১৮-২৬শে মে, ১৯৬৯ রঃ ৯ মিনিট কম আট দিন 
সারনান 


* গৃথিবী-প্রদক্ষিণ অসম্পূর্ণ 
** এই মহাকাশঘানটি পৃথিবীতে অবতরণের সময় দুর্ঘটনায় নিহত হন মহাকাশচারী কোমারভ.। 


***এইমহাকাশযানটি পৃথিবীর মাধ্যাকর্ষণকে কাটিয়ে চন্দ্রলোক অভিমুখে যাত্রা করে এবং ২৯ ঘণ্টায় ১০ বার চন্দ্র-প্রদক্ষিণ করে। 
1১০ দিন ধরে শৃথিবী-প্রদক্ষিণকারী এই মহীকাশযানটির সাহায্যে প্রমাণিত হয় যে, মহাশূন্যে মূলযান থেকে চান্দ্রযানে যাতায়াত করা সম্ভবপর 
1 এই মহাকাশযানটির তিন দিন সময় লাগে চাদের কাছাকাছি পৌঁছুতে। প্রায় আড়াই দিন চাদের কক্ষপথে কাটে এর এবং এরই সহায়তায় চান্দ্রযানে 
করে স্ট্যাফোর্ড ও দারনান চাদের ১০ মাইল মাত্র দুরে নেমে আসেন। পৃথিবীতে ফিরে আদতে এর সময় লাগে ২ দিনের কিছু বেশি। 


